
LITTIR  DO'N  LEUGHADAIR. 
A  LEUGHADAIR  SHUAIRCE. 

Thug  rai  nise  dhut  gnè  do  theagasg  mu 
thimchioll  uisge  na  beatha  agus  a  bhuaidhean, 
nime  sin  faodaidh  tu,  (ma's  e  do  thoii), 
'•Teisteas  Iain  Buiniaii  air  uisge-beatha  a 
Mhaighistear  fèin"  a  ghairm  do'n  leabhar  soj;  's 
cinnteach  nach  d'innis  mi  uil'  oirdhearr«*s  a 
bhuaidhean,  no  nàdur  gu  h-iomlan,  oir  cha-n 
urrainn  sin  a  bhi  deante  ie  peann  no  teang- 
annan  dhaoine  no  ainglean.  Ach  fòs,  tha 
mi  g  ràdh  so,  agus  le  so  a  ràdh,tha  mi'g  ràdh 
na  fìrinn,  ge  be  neach  a  dh'òlas  do  'n  uisge  so, 
gu  'm  faigh  se  e  'na  thobar  uisg'  ann  fèin ;  agus 
cha  n-e  sin  a  mhain  ach  'na  thobar  a'  sruthadh 
suas  a  chum  na  beatha  maireannaich,  cia  b'e 
sam  bith  tinneas  a  bhios  air. 

Ach   mar  is  gnàth  le  daoine  'nuair  a  bhios 

iad  a'  craobh-sgaoileadh  cliù  cungaidh-leignis : 
a  bhi  'g  aiimieachadh  muinntir  do  'n  robh  e 
'na  mheadhon  slàinte,  dh'  f  haodainnse  mar  an 
ceudna  (mar  b'e  gu'm  beil  sin  air  a  dhean- 
amh  eheana  anns  a'  Bhìoball  le  peann 
neo-mhearachdach,)  cunntas  a  thoirt  dhut 
air  àireamh,  seadh  àireamh  do-àireamh  a 
bha,  cha  n-e  mhain  air  an  toirt  beò  leis, 
ach  a  bhios  beò  gu  sìorruidh  le  òl  do'n 
uisge  bheò  so,  agus  do  'n  uisge  fiorghlan  so  na 
beatha.  Tha  mòran  dhiù  sin  an  dràsta  gun 
amharus,  air  an  atharrachadh  uainne,  agus  tha 
iad  beò  a  nise  far  nach  ruig  sinn  air  labhairt 
riù,  ach  tha  iomadh  fathast  beò  is  urrainn 
cunntas  a  thoirt  dhut  air  mar  a  bha  iad  air 
an  leighis  o'n  galaraibh  spioradail  le  òl  do  'n 
uisge  so. 

A  mhain,  ma's  math  leat  òl  deth,  òl  leis  fèin 
e,  agus  a  chum  's  nach  bi  thu  air  do  mhealladh 
leis  a  sin  a  ta  mearachdach,  gabh  eòlas  air  mar 
a  ta  e  teachd  a  mach  o  làimh  an  Tighearna, 
gun  mheasgadh,  fiorghlan,  agus  soillear  mar 

chriostal.  Tha  fhios  agam  gu'm  beil  mòran 
mhealltairean  ann  'san  t-saoghal  a  ta  gabhai! 
orra  gu'm  beil  an  t-uisge  so  aca  fèin  r'a  reic. 
Ach  'se  mo  chomhairle-sa  dhut-sa,  dol  dìreach 
chum  na  rìgh-chathrach  thu-fèin,  mar  a  ta  air 
iarraidh  ort  dol  a  chum  nan  uisgeachan,  agus 
an  sin  bithidh  tu  cinnteach  gu  'm  bi  sin  a  ta 
ceart,  agus  sin  a  ta  math  agad,  agus  an  nì 
sin  a  ni  gu  cinnteach  slàn  thu,  cia  be  sam  bith 
eucail  no  trioblaid  a  ta  thu  fulang.  Air 
son  a  phrìs,  na  gabh  cùram  deth  sin,  oir  tha 
e  saor  gu  leòir,  gheibhear  e  gun  airgead  agus 
gun  luach.  "  Bheir  mi,"  deir  Dia  agus  an 
t-Uan  "  dhasan  àir  am  beil  tart  tobar  do 
dh'  uisgenabeathagu  saor,"  (Tais.  xxi.6.)  Uime 
sin  a  ta  e  'g  ràdh  a  rithist,  tl  Ge  b'e  neach  leis  an 
àill,  gabhadh  e  uisge  na  beatha  gu  saor  ;"  (caib 
xxii.  17.)  air  chor  's  nach  eil  aobhar  sam  bith 
agad  gu  fuireach  air  t'  ais  air  son  thu  bhi  bochd, 
ni  h-eadh?  ach  's  ann  do  na  bochdan  a  ta  e  air 
ullachadh,  agus  air  fhosgladh  suas ;  's  ann  do  na 
bochdan  a  ta   e   air   a   thairgse,   faodaidh   nr 

bochdan  agus  na  feumaich  e  bhi  ac'  a  naag- 
aidh  agus  gun  luach.  Isai.  xli.  17, 18. 

Ach  na  cuir  suarach  e,  chionn  's  gu'm 
beil  e  air  a  thairgse  dhut  air  son  cumhachan 
cho  saibhir,  agus  cho  saor.  Oir  tha  thu  tinn 
agus  tinn  a  chum  bàis,  mar  òl  thu  dheth,  agus 
cha  n-eil  ni  san  bith  is  urrainn  do  dheanamh 
slàn  ach  an  t-uisge  so.  Soraidh  leat,  agua 
gu'm  a  h-ann  a  bhios  an  Tighearna  'na  lèigb 
dhut,  mar  a  ghuidheas  do  chairid. 

IAIN  BUINIAN 


MU  THIMCHIOLL  ABHAINN 
UISGE  NA  BEATHA. 


Agus  dh'fheuch  e  dhomh  abhainn  fhior-ghlan 
do  dh'uisge  na  beatha,  soilleir  mar  chriostai, 
a'  teachd  a  mach  à  rìgh-chathair  Dhè,  agu§ 
an  Uain. — Tais.  xxii.  1. 

Tha  na  briathran  so  'nan  earrann  de  'n 
chunntas  a  thug  aon  do  na  seachd  ainglean  aig 
an  robh  na  seachd  soithichean  làn  do  na  seackd 
plàighean  deireannach  do  dh'  Eoin  mu'n 
Nuadh  Ierusalem,  air  neo  mu  staid  eaglaìs 
an  t-soisgeil  anns  na  lathaibh  deireannach. 
Mu'm  beil  e  'g  ràdh,  dh'f  heuch  e  dhomh,  se 
sin  dh'f  heuch  an  t-aingeal  domh. 

Anns  a'  cheann-teagaisg  tha  nan  nithe  so 
againn  r'an  toirt  fainear : 

I.  Dòigh  nam  briathran,  eadhon  briath- 
ran  ar  cinn-teagaisg.  Ciod  e  uisge  na 
beatha? — "Dh'fheuch  e  dhomh  uisge  na 
beatha." 

II.  Tha  cunntas  againn  an  so  mar  an  ceud- 
na  mu'n  phailteas  a  bh'ann  do'n  uisge  so  a 
dh'f  heuchadh  dha,  fo  ainm  abhna, 

ITT.  Tha  e  feuchainn  dha  raar  an  ceudna 
am  bun  no'n  tobar  o'm  beil  an  t-uisge  so  a' 
sruthadh  a  mach,  agus  se  sin  "  rìgh-chathair 
Dhè  agus  an  Uain." 

IV.  Agus  mar  an  ceudna  nàdur  agus  brìgh 
an  uisge  so,  tha  e  fiorghlan  agus  soilleir  mar 
chriostal.  "  Agus  dh'fheuch  e  dhomh  abhainn 
f  hìor-ghlan  do  dh'uisge  na  beatha,  soillear  mar 
chriostal,  a'  teachd  a  mach  à  rìgh  chathair 
Dhè,  agus  an  Uain." 

Tòisichidh  sinn  leis  a'  cheud  ni  dhiù  sin, 
eadhon,  ciod  e  sin,  uisge  na  beatha.  Tha  na 
briathran  so  (uisge  na.  beatha)  'na'm  facail  a  ta 
ciallachadh  na  gabhail  a  steach  ni  eigin  ro 
oirdheirc  a  ta  air  a  chur  fa'r  comhair,  agus  se 
an  ni  sin  spiorad  nan  gràs,  eadhon  spiorad 
agus  gràs  Dè.  Agus  tha  na  briathran  so, 
"  Uisge  na  Beatha"  na'm  facail  a  ta  làn-fhreag- 
arrach  a  chum  a  shamhlachadh  a  mach  dhuinn  ; 
oir  ciod  is  saoire  na'n  t-uisge,  agus  ciod  is 
fearr  'sa's  ion-iarrtaich  na  beatha  ?  Air  an 
aobhar  sin,  tha  mi  'g  radh  gu'm  beil  e  air  a 
shamhlachadh  na  air  a  ghairm  uisge  na  beatha. 
"  Dh'f  heuch  e  dhomh  uisge  na  beatha." 

Mar  so  's  e  spiorad  nan  gràs,  no  spiorad 
agus  gràs  Dè,  a  ta  air  a  ghabhaii  a  staigh  an 
so.     Thoir  fainear  ; 

Anns  a  cheud  àile,  Gu'm  beil  spiorad  nan 
gr'àsann  anàiteachan  eile  air  a  shamhlachadhri 
vnsge  ;  agus. 

Anns  an  dara  kàite,  Tha  e  mar  an  ceudna 


UISGE  NA  BEATKA.  11 

air  a  ghairm  spiorad  na  beatha,  dìreach  maf 
a  ta  e  ann  a  so  fa'r  comhar.  "  dh'f  heuch  & 
dhomh  uisge  na  beatha." 

1.  Tha  spiorad  nan  gràs  air  a  shamhlachadh 
ri  uisge.  (l  Ach  ge  b'e  neach  a  dh'òlas  do'n 
uisge  a  bheir  mise  dba,  cha  bhi  tart  gu  bràth 
air :  ach  an  t-uisge  a  bheir  mise  dha,  bithidh 
e  'na  thobar  uisge  ann,  a'  sruthadh  suas  a  chum 
na  beatha  maireannaich.''  (Eoin  iv.  14.)  Ciod 
a  bhiodh  air  a  shamhlachadh  an  so  le  uisge  ? 
ach  spiorad  nan  gràs,  a  bha  'n  t-srìopach 
bhochd  so,  bean  Shamaria,  ag  iarraidh  ;  geà 
a  bha  i  aineolach  air  ciod  a  bha  dhìth  oirre,  aguà 
mar  an  ceudna  air  oirdheirceis  an  uisge,  a 
bhiodh  'na  thobar  a'  sruthadh  suas  a  chum  na, 
beatha  maireannaich  annta-san  a  gheibheadh  e. 

A  rithist,  air  latha  deireannach,  latha  mòr 
na  cùirme,  sheas  Iosa  agus  ghlaodh  e,  'g  radh, 
"  Ma  tha  tart  air  neach  air  bith  thigeadh  e 
a'm  ionnsaidh-se  agus  òladh  e,"  (Eoin,  vii. 
27—39.)  Ach  ciod  a  dh'òlas  e  ?  abhnaichean 
do  dh'uisge  beò.  Ach  ciod  iad  sinPfhreagaire 
mar  so,  "labhair  e  so  mu  'n  spiorad  a  gheibh- 
eadh  iadsan  a  chreideadh  ann." — Eoin  vii 
39. 

Seadh,  bha  na  fàidhean,  agus  sèirbheisich 
Dhè,  fo  'n  t-Seann  Tiomnadh  a'  gabhail  uisge 
na  beatha  mar  samhl'  air  spiorad  nan  gràs,  a 
bhiodh  air  a  dhòrtadh  a  mach  air  an  eagiais 
anns  na  lathaibh  deireannach.  Uaithe  sin  tha 
Isaiah  a'  gairm  uisge  spiorad  Dhè,  agus  beann- 

achd  Dhè ;  agus  tha  Sechariah  ag  radh 
spiorad  nan  gràs  ris  : 

"  Doirtidh  mi  mach  uisge  air  an  tartmhor, 
agus  sruthan  air  an  fhearann  chruaidh  ;  doirt- 
idh  mi  mach  mo  spiorad  air  do  shliochd,  agus 
mo  bheannachd  air  do  ghineil."  Isa.  xliv.  3. 

Agus  tha  Sechariah  ag  radh — "  Doirtidh 
mi  air  tigh  Dhaibhidh,  agus  air  luchd-àit- 
eachaidh  Ierusaleim,  spiorad  nan  gràs  agus 
nan  achanaichean,  agus  amhaircidh  iad  air-san 
a  lot  iad,  agus  ni  iad  caoidh,"  &c.  (Sech.  xii. 
10.)  Feuch  anns  gach  àite  dhiù  sin,  's  e 
spiorad  nan  gràs  a  ta  air  a  ghabhail  a  staigh  ; 
ach  a  chum  's  gu  b'fhearr  athuigeamaid  e,  tha 
e  air  a  shàmhiachadh  ri  uisge,  ri  tobar  uisge, 
ri  sruthaibh  uisge,  agus  ri  tuiltibh  uisge. 

2.  Tha  e  mar  an  ceudna  air  a  ghairm 
spiorad  na  beatha. 

1.  Ni's  ro  mhionaidiche. 

2.  Ni's  ro  shoilleire. 

Anns  a'  cheud  àite,  Ni's  ro  mhionadiche, 
far  am  beil  e  air  a  ghairm,  "  uisge  na  beatha," 
agus  ''  uisge  a'  sruthadh  suas  a  chum  na 
beatha  maireannaich." — Eoin  iv.  10 — 14. — 
vii.  38. 

Anns  an  dara  h-àile,  Ni  's  ro  shoilleire, 
tha  e  air  a  ghairm,  spiorad  na  beatha. 
*  Agns  an  dèigh  thrì  laithean  gu  leth, 
chaidli  spiorad  na  beatha  o  Dhia  a  steach  annta, 
agus  sheas  iad  air  an  casaibh,"  Tais.  2.1. 
II. 

Uime  sin  tha  mi  co-dhùnadh  leis  na  briath- 
ran  sin,  "  uisge  na  beatha,5'  gur  e  spiorad 
nan  gràs,  na  spiorad  gràs  Dè*  anns  an  t-sois- 
geul  a  th'  air  a  chiallachadh.  Agus  gu'm  beil 
na  briathran  sin  làn-f  hreagarrach  chum  a 
bhi  samhlachadh  a  mach  dhuinn  spiorad  agus 
gràs  an  t-soisgeil  leo.     Do  bhrìgh  — 

Anns  a'  chend  àite,  Gu'm  beil  am  facal  sin 
uisge,  air  acbleachdadh  mar  shamhla,  ann  a  bhi 
labhairt  mu  pheacadh.  Tha  'm  peacadh  air  a 
shamhlachadh  ri  uisge,  ri  uisge  marbhtach  ; 
agus  theireir  gu'm  beil  duine  'g  òl  dheth,  mar 
a  dh'òlas  neach  do'n  uisge.  "Nach  gràineile  agus 
nach  sailiche  gu  mòr  an  duine  a  dh'òlas  euceart 
mar  uisge  ?"  (Iob  xv.  16.)  Mar  so  ma  ta,  mar 
a  ta  gràs  agus  spiorad  nan  gràs  air  an  samh- 
lachadh  ri  uisge,  's  ann  a  dh'  f  heuchainn  an 
neart  a  ta  aig  gràs  an  aghaidh  peacaidh  :  agus 
'sann  le  èifeachd  a  mhain  a  bhios  am  peacadh 
air  a  mhathadh,  air  a  mharbhadh,  agus  air 
a  chlaoidh. 

Anns  an  dara  h-àile,  Tha  'm  facal  sin, 
"uisge,"  air  a  chleachdadh  achum  am  mallachd 
a  ta  'm  peacadh  a'  toilltinn  a  nochdadh  dhut. 
Tha  'n  galar  air  a  shamhlachadh  ri  uisge,  agus 
an  leighis  air  a  shamhlachadh  ri  uisge.  "  Thig- 
eadh  a  mallachd  a  steach  mar  uisge  do  chòm 
nan  aingidh,'*  (Salmcix.  18,)  deir  an  Sàlmaidh 
"  mar  uisge."  Tha  thu  faicinn  gu  'm  beil 
gràs  Dè  mar  an  ceudna  air  a  shamhìachadh  ri 
uisge.  Tha  mhallachd  a'  losgadh5  tha  'n  t-uisge 

a'  fuarachadh  ;  loisgidh  a'  mhallachd  le  teimj 
frinn,  ach  ni  gràs  naomh  an  t-soisgeil  a  fuar- 
achadh  ;  ach  iadsan  nach  tig  a  staigh  ann  an 
tatha  nan  gràs,  cha-n  f  haigh  iad  do  'n  uisge 
so  a  chum  an  teanga  fhuarachadh,  urrad  sa 
shileadh  o  bharr  a'  meòir. 

Anns  an  treas  àite,  Tha'n  t-uisge  do  nàdur 
sgaoilidh,  agus  tha  'm  peacadh  mar  sin  mar 
an  ceudna ;  (Luc.  xvi.  24,  25.)  air  chòr 's 
gu  'm  faod  iad  a  bhi  air  an  samhlachadh  r'a  chèile 
'san  dòigh  sin.  Tha  e  sgaoileadh  air  an  duine 
gu  h-iomlan,  agus  a' salachadh  na  h-uile  ball 
dheth;  thae  ga  chòmhdachadh  thairis  mar  uisge. 
Faodaidh  gràs  air  an  dòigh  sin  a  bhi  air  a 
shamhlachadh  ri  uisge — oir  tha  e  do  nàdur 
sgaoilidh,  agus  faodaidh  e,  ma  's  e  sin  toil  Dè, 
aghaidh  na  talmhuinn  gu  lèir  a  chòmhdachadh 
eadar  chuirp  agus  anmannan. 

Anns  d  cheathramh  àite.  Tha  peacadh  do 
nàdur  truaillidh,  agus  salachaidh — tha  gràs  do 
nàdur  ionnlaid  agus  glanaidh  ;  air  an  aobhar 
sin  tha  gràs,  agus  spiorad  nan  gràs,  air  an 
shamhlachadh  ri  uisge.  "  Oathaidh  mi," 
deir  Dia,  "  uisge  glan  oirbh,  agus  bithidh  sibh 
glan  ;  o  'ur  'n-uile  shalachar,  agus  o  'ur  n-uile 
iodhalaibh  glanaidh  mi  sibh."  (Ese.  xxxvi. 
25,)  chì  thu  ann  'san  t-seachdamh  rann  thar 
an  fhichead  do'n  chaibidil  cheudna,  gur  e 
spiorad  a  ta  e  gabhail  a  staigh  an  sin. 

Anns  a'  chùigeamh  dite.  'S  e  gnàths  nàdurracn 
an    uisg'    a    bhi   teamadh,   no    teachd  a  nios 

agus  fantainn  ann  an  àiteachan  iosal,  gle- 
anntan  agus  ionadan  iochdrach ;  agus  tha 
gràs  do'n  nàdur  sin  mar  an  ceudna ;  cha-n  eil 
abhnaichean  a'  ruith  air  mullach  nan  cnoc, 
no  nam  beanntan  àrda,  ged  a  dh'f  haodadh  iad 
a  bhi  siubhal  na  measg  tre  na  glinn.  "  Tha 
Dia  a'  cur  an  aghaidh  nan  uaibhreach,  ach  a' 
toirt  gràis  dhaibh-san  a  ta  iriosal," — Seumas 
iv.  6. 

Anns  an  t-seadhamh  àite,  Tha  gràs  Dè  air 
a  shamhlachadh  ri  uisge,  do  bhrìgh's  gu'm  beil 
e  cur  torrachais ;  am  fearann  a  gheibh  pailteas 
uisge  bheir  e  a  mach  toradh,  ach  far  am  bell 
gainne  uisge,  tha  'n  talamh  sin  neo-thorrach, 
agus  'se  sin  is  aobhar  gu'm  beil  an  saoghaì  cho 
beag  agus  cho  falamh  do  thoradh  a  thaobh 
Dhè,  eadhon,  a  chionn  cho  tearc  do  chlann  nan 
daoine  aig  am  beil  spiorad  nan  gràs  'nan 
cridheachan. 

Anns  an  dara  h-àite,  Mar  a  ta  ciallachadh 
àraidh  aig  an  fhacal  sin,  (uisge,)  tha  mar  an 
ceudnaciall  àraidh  aig  an  f  hacal  sin,  (beatha)  ; 
Uisge  na  beatha ;  "Dh'fheuche  dhomh  uisge 
na  beatha,"  agus  do  bhrìgh  gu'm  beil  an  da 
f  hacal  sin  air  an  ceangal  r'a  chèile,  (uisge  agus 
beatha),  's  ann  gu  cinnteach  gu  bhi  feuch- 
ainn  an  oirdhearchas  a  ta  ann  an  oibreachadh 
an  uisge  so.  Is  uisge-beatha  e,  no  uisge  anns 
am  beil  beatha  agus  slàinte  ann  fèin.  Agus 
tha  'm  facal  sin  a'  feuchainn  duinn. 

Anns  a'    cheud   àite,      Gu'm    beil     daoine 


]{J  UISGE  NA  BEATHA. 

aa  t-saoghail  gun  ghràs  marbh — (Eoin 
v.  21— 25.  Eph.  ii.  1.  Col.  ii.  13.)  » Marbh 
ann  ara  peacadh  agus  ann  an  euceartaibh.' 
Marbh  gun  bheatha  gun  ghluasad  do  thaobh 
Dhè",  ann  an  slighe  tiomnaidh  a  Mhic. 

Anns  an  dara  h-àite,  Tha  e  mar  an  ceudna 
a'  feuchainn  duinn,  'fnach  e;l  ni  sam  bith  ann 
'san  t-saoghal,  no  ann  an  teagaisg  an  t-saoghail, 
an  lagh,  is  urrainn  an  toirt  beò."  'S  ann  anns 
an  uisge  so  mhain  a  ta  beatha, — tha  'm  bàs  anns 
gach  ni  eile.  Na  'm  biodh  ni  sam  bith  anns 
an  t-saoghal  a  bheireadh  daoine  beò,  b'e  'ni  sin 
an  lagh,  ach  a  nise,  's  ann  a  ta  "n  lagh  a' 
marbhadh,  agus  a'  dìteadh,  do  bhrìgh  's  gu'm 
beil  euceart  air  a  meudachadh.  Uime  sin, 
cha-n  eil  ni  sam  bith,  aon  chuid  anns  an 
t-saoghal,  no  ann  an  teagasg  an  t-saoghail  a 
bheir  beatha,  's  ann  a  mhain  ann  'san  uisge  so 
a  ta  bhuaidh  sin,  ann  an  gràs  so  Dhè,  a  ta 
ann  an  so  air  a  ghairm,  uisge  na  beatha,  no 
uisge-beatha  Dhè. 

Anns  an  treas  àite,  Tha  e  mar  an  ceudna 
air  a  ghairm  uisge  na  beatha,  gu  fheuchainn 
"  gur  ann  a  mhain  le  gràs  Dè  is  urrainn  do 
finaoine  a  bhi  beò,"  cia  air  bith  cho  marbh  'sa 
cL?  f  hàg  am  peacannan  iad.  'Nuair  a  their 
^/ia  ris  a'  pheacach,  »  mair  beò,"  ged  a  bhiodh 
e  mirbh  'na  pheacannan,  birhidVi  e  beò." 
"'Nuair  a  bha  thu  ann  a  t'fhuil,  thuirt  mi 
riut,  *  mair  beò,'  seadh,  agus  tu  ann  a  t'  f  huil, 
thuirt  mi  riut,    '  mair   beò."'  (Esec  xvi.  8,  9.) 

Agus  a  rithist,  '«  Cluinnidh  na  mairbh  guth 
Mhic  Dhè,  agus  an  dream  a  chluinneas,  bithidh 
iad  beò."  Eoin  v.  25. 

'S  e  so  'nuair  a  ta  e  labhairt  facal  a  ghràis, 
agus  measgachadh  an  fhacail  sin  le  spiorad 
agus  gràs  an  t-soisgeul,  's  ann  an  sin  a  bhios 
daoine  beò  :  oir  is  e  leithibh  sin  do  dh'  f  hacai! 
a  mhain  a  ta  'na'n  spiorad  agus  'na  'm  beatha. 
"  Na  briathran  a  ta  mise  a'  labhairt  ribh," 
deir  Criosd  "  is  spiorad  agus  is  beatha  iad," 
Eoin  vi.  63. 

Anns  d  cheaihramh  àile,  Do  bhrìgh  's  gu'm 
beil  gràs  Dè  air  a  shamhlachadh  no  air 
ainmeachadlr,  "  uisge  na  beatha,"  tha  sin  a' 
feuchainn,  gu'm  beil  cuid  tinn  leis  an  tinneas 
sin,  nach  urrainn  a  bhi  air  a  leighis  le  ni  sam 
bith  ach  leis  an  uisge  so.  Tha  caochìa 
thrioblaidean  ann  'san  t-saoghal,  agus  tha 
caochla  leigheasan  air  an  ullachadh  air  son 
nan  trioblaidean  sin.  Ach  tha  trioblaidean 
nach  bi  air  a  leighis  le  ni  sam  bith  ach  le  deoch 
as  an  t-searraig  so,  deoch  do'n  uisg-bheatha  so, 
an  t-uisge  beò  so.  Tha  sin  soilleir  leis  a'  chuir- 
eadh  so — "  gabhadh  e  do  dh'uisge  na  beatha 
gu  saor."  Agus  a  rithist.  "  Bheir  mi  dhasan 
air  am  beil  tart  à  tobar  uisge  na  beatha  gu- 
saor."  Tha  so  air  a  labhairt  riusan  a  ta  tinn^ 
agus  a  ta  tinn  leis  an  tinneas  sin  air  am  bei; 
Criosd  a  mhain  'na  leigh  leis  an  uisge  bheò  so. 
Ach  is  beag  a  ta  tinn  leis  an  tinneas  so^  agu« 
is    beag  aig    am  beil    eòlas  air,  ciod  e  an  ni  h 

bhi  tinn  leis  an  tinneas  so.  Cha-n  eil  ni 
sara  bith  a  ni  neach  tinn  leis  an  tinneas  so, 
ach  an  lagh  agus  am  peacadh  ;  agus  cha-n  eil 
tti  sam  bith  a  bheir  slàinte  bho'n  tinneas  so,  ach 
gràs  Dè  a  ta  ann  an  so  air  a  ghairm,  s<  uisge  na 
beatha." 

Tha  sinn  a  nise  air  teachd  gu  bhi  labhairt 
air  an  dara  ni  a  ta  air  a  chuir  fa'r  comhair  ann 
'sa  cheann-teagaisg.  Agus  se  sin  am  pailteas 
&  th'ann  do  'n  uisge  bheò  so.  Tna  e  'g  ràdh 
abhainn  ris — "  dh'f  heuch  e  dhomh  abhainn  do 
dh'uisge  na  beatha."  Uisge  a  ta  'na  ìocshlaint, 
agus  anns  am  beil  buaidhean  a  chum  beatha  a 
thoirt  dhaibh-san  a  ta  marbh,  agus  slàinte  a 
chumail  riu-san  aig  am  beil  i ;  tha  e  gann, 
agus  tearc  r'a  faotainn,  agus  far  am  faighear  e 
ann  an  cuid  do  dh'  ionadan  cha  n-eil  ann  dheth  ach 
beagan;  ach  ann  an  so  tha  pailteas,  mòran,  eadh- 
on  abhainn,  '*  abhainn  do  dh'uisge  na  beatha." 
Ann  a  bhi  làimhseachadh  na  puince  so, 
feuchaidh  mi  dhut. 

Aìins  a'  cheud  àile — Ciod  e  abhainn  do 
dh'  uisge  na  beatha." 

Anns  an  dara  h-àiie.  Agus  an  sin  tarruinn 
beagan  do  chò-dhùnadh  uaithe. 

1.  Ciod  an  abhainn  a  U  àiì  so  ;  abhainn  so 
utsge  na  beatha. 

1.  Is  abhainn  dhomhain  i.  Is  abhainn  i  nach 
eil  tana,  ach  domhain ;  freagraidh  am  facal  sin 
dh'i, — O  an  doimhne  !  H  Ni  mi  an  uisgeachan 
domhain,  deir  an  Tighearna."     Agus  a  rithist, 

"  dh'òl  iad  do  dh'uisgibh  domhain"?  is  mòr  a  rji 
abhainn  do  dh'uisge  na  beatha,  ach  'se  abhainn 
dhomhainn  deth  is  mò.  O  !  pheacaich  thinn, 
tha  thu  tinn  do  'n  eucail  sin  o  nach  urrainn  ni 
san  bith  do  leighis  ach  cuibhrionn  do'n 
abhainn  so  do  dh'uisge  na  beatha;  ann  an 
so  tha  abhainn  air  do  shon — abhainn  dhomh- 
ain  air  do  shon.  Iadsan  a  ta  toiseachadh  air 
theachd  a  chum  Dhè  tre  Chriosd  air  son 
beatha,  cha-n  eil  ni  sam  bith  mu  'm  beil  urrad 
do  chùram  orra,  ri  fios  f  haotainn  am  beil  gràs 
ni's  leòir  ann  gu  iadsan  a  shàbhaladh.  Ach  a 
chum  an  comhfhurt,  tha  pailteas  ann  deth, 
pailteas  do  ghràs,  abhainn  dhomhain,  seadh, 
abhainn  dhomhain  do  dh'uisge  na  beatha 
dhaibh-san  gu  òl  aiste. 

2.  Mar  a  tha  'n  abhainn  so  dhomhain,  (Eph. 
iii.  18,)  tha  i  mar  an  ceudna,  mòr  agus  leath- 
an,  agus  mar  dh'f  heumas  tu  f  hios  a  bhi  agad 
gu'm  beil  i  domhain,  feumaidhtu  fios  a  bhi  agad, 
mar  an  ceudna,  gum  beil  i  leathan  (Job.  ix. 
19,)  "  as  leotha  i  na'n  cuan,"  is  abhainn  i  air 
nach  urrainn  thu  dol  thairis.  Cha  d'fhuair 
duine  riamh  dol  o'n  taobh  so  gus  an  taobh  eile 
dh'i,  'nuair  a  bha  na  h-uisgeachan  air  èiridb, 
agus  a  nise  tha  iad  air  èiridh,  a  nise  tha  iad  a' 
sruthadh  a  mach  à  rìgh-chathair  Dhè  agus  an 
Uain  mar  an  ceudna.  Uime  sin,  tha  'n  gràs 
so  air  a  ghairm,  saoibhreas  do-rannsaichte 
Chriosd,  (Esec.  xlvii.  7j  Ep.  iii.  8-)  A  pheac- 
aich,    a  pheacaich  thinn,   ciod  a  ta    thusa    'g 

ràdh  ris  a'  so  ?  an  tilg  thu  thu-fèin  anns  an  uisge 
so  ?  an  coisich  thu  troimhe,  an  snàmh  thu  ? 
an  so  faodaidh  tu  snàmh  tha  e  domhain,  gidh- 
eadh  na  biodh  eagal  ort  dol  a  steadh  ann.  Agus 
'nuair  a  shaoileas  tu  gun  deach  thu  troimhe  agus 
troimh,  gidheadh  pill  agus  feuch  ris  a  rithist, 
agus  gheibh  thu  e  ni's  doimhne  na  ifrinn,  agus 
'na  abhainn  air  nach  fhaodar  dol  thairis. 
Mar  urrainn  thu  snàmh  ann  a'  so,  faodaidh  tu 
thu-fèin  a  luasgadh  agus  iomairt  sios  agus 
suas  ann  mar  an  t-iasg  anns  an  f  hairge  ;  agus 
cha  ruig  thu  leas  eagal  a  bhi  ort  gu  'm  bi  thu 
bàite  anns  an  abhainn  so,  cumaidh  bi  suas 
thu,  agus  giùlanaidh  i  thu  mar  a  rinn  uisge 
dìle  Noa  air  an  àirc,  do  ghiùlan  os  ceann  nam 
beann  as  àirde.     Ach, 

3.  Mar  a  ta  'n  abhainn  so  do  dh'uisge  na 
beatha  domhain  agus  mòr,  tha  i  mar  an  ceudna 
làn  uisge.  Faodaidh  abhainn  a  bhi  domhain 
agus  gun  a  bhi  làn  faodaidh  abhainn  a  bhi  leath- 
an  agus  gun  a  bhi  domhain.  Ach  an  abh- 
ainn  a  ta  'n  so,  tha  i  làn,  tha  i  domhain,  leath- 
an,  agus  mòr  mar  an  ceudna.  Tha  thu  ga 
uisgeachadh  ;  tha  thu  ga  dheanamh  trom  beart- 
ach  le  abhainn  dhomhainn,  leathan,  agus 
làn.  Seadh,  tha  thu  ga  uisgeachadh,  agus  ga 
dheanamh  trom  beartach,  le  abhainn  Dè  a 
ta  làn  do  dh'uisge.  (Sailm  lvi.  9.)  Làn  gràis 
agus  firinn.  Lionaidh  na  soithichean  gu'n  ruig 
am  beul,  arsa  Criosd.  Uisgeachan  làn  cupa 
gheibh  an  aingidheachd,  agus  tha  abhainn  do 

dh'uisge  na  beatha  air  a  solar  dhaibh-san  a  ta 
da  rìreadh  ga  iarraidh. 

4:.  Mar  a  ta  'n  abhainn  so  domhain,  leath- 
an  agus  làn  tha  mar  an  ceudna  pailteas  uisge 
innte. — (Esec.  xlvii.  5.)  "  Bha  na  h-uisgeachan 
a*r  èiridh,"  deir  am  fàidh.  Uime  sin,  tha  'n 
Spiorad  Naomha'g  radh — " thug Dia  air  an  uisge 
sruthadh  a  mach  ;"  agus  a  rithist  tha  e  'g  radh, 
"  agus  tàrlaidh  anns  na  lathaibh  sin,  (lathaibh  an 
t-soisgeil)  gun  sil  na  slèibhtean  a  nuas  fion  nuadh, 
agus  sruthaidh  na  beanntan  le  bainne;  agus 
sruthaidh  uil'  abhnaichean  Iudah  le  h-uisgeach- 
aibh  agus  thig  tobar  a  mach  o  thigh  an  Tigh- 
earna,  agus  uisgichidh  e  gleann  Shiteim."  (loe! 
iii.  18.)  'Nuair  a  bhios  abhnaichibh  air  a  lionadh 
le  tuil,  bithidh  ni's  mò  do  dh'uisg'  annta  na 
chumas  am  bruachan,  bithidh  mòran  uisge 
annta.  ««  Feuch,  bhuail  e  a  chreag,  agus 
bhruchd  uisgeachan  a  mach  agus  dh'èirch  na 
tuiltean."  Sailm  lxxviii.  20. 

Tha  'n  abhainn  so  do  dh'  uisge  na  beatha, 
air  am  beil  na  h-uisgeachan  so  nan  samhla  na 
h-abhainn  a  ta  sruthadh  thar  a  bruachaibh  le 
uisge,  arin  an  dòigh  neo-chrìochnach,  do-labh- 
airt.  An  urrad  so,  mu'n  abhainn,  se  sin  ri  ràdh, 
ciod  an  abhainn  do  dh'  uisge  na  beatha  a 
ta  ìnnte,  is  abhainn  i  a  ta  domhain,  leathan, 
làn,  agus  pailt  do  'n  uisge  so,  pailt  do  spiorad 
agus  do  ghràs  so  an  t-soisgeil. 

Anns  an  dara  h  àite.  Thig  mi  nise  gu  bhi 
labhaiit   ajr   an  dara  ni,  eadhon   a  bhi    tarr- 

*  <r  i  eagan  do  nithe  uaithe  se  sin  o'n  f  hacal 
sc  abnainn — seadh,  abhainn  uisge,  do  dh'uisge 
na  beatha. 

Ànns  a  cheud  àite,  Sin,  ma  ta,  tha  abhainn 
na  xx-uisge  a  ta  coitcheann  ;  coitcheann  ann  a 
sruthaibh,  ged  tha  i  air  mhodh  eil'  aig  a  ceann. 
Tha  'n  abhainn  so  a'  sruthadh  a  mach  à  rìgh- 
chathair  Dhè  agus  an  Uain.  Agus  mar  sin, 
do  thaobh  a  h-èirigh,  tha  i  diomhair ;  ach 
mar  a  ta  i  na  h-abhainn  tha  i  coitcheann,  agus 
air  son  feum  coitcheann,  agus  math  coitcheann. 
Uime  sin  theirear  li  an  t-slàinte  coitcheann"  rì 
ghràs  Dè\  (Iude  3.)  oir  a  thaobh  an  fhacail 
cha-n  eil  bacadh,  no  àicheadh,  no  toirmeasg  air 
neach  sam  bith  leis  an  àill  a  ghabhail. 

"  Agus  ge  be  neach  leis  an  àill,  gabhadh  e 
uisge  na  beatha  gu  saor  •"  (Tais.  xxii.  17-) 
ciod  is  mò  na  sin,  agus  is  làn-shoilleire  chum 
a  leigeil  ris  gu'm  beil  e  coitcheann.  Seadh  tha  'n 
abhainn  so  aig  a  dearbh  cheann,  air  a  gairm, 
"  Tobar  f  hosgailte,  tobar  air  a  fosgladh  do 
thigh  Dhaibhidh,  agus  do  luchd-àiteachaidh 
Ierusaleim.''  (Sec.  xiii.  1.)  Agus  le  tigh 
Dhaibhidh  agusluchd-àiteachaidhlerusaleim,  se 
an  ni  sin  th'  air  a  chiallachadh  na  h-uile  anam  a 
dh'òladh  do'n  uisge-bheò  so.  Agus  's  ann 
uime  sin  a  theirear,  gun  deach  an  abhainn  so 
"  sios  do'n  f  hasach  agus  a  chum  na  fairge." 
(Esec.  xlvii.  8.)  far  am  beil  na  h-uile  seòrs'  èisg. 
Leis  an  fhairge,  tha  'n  saoghal,  air  a  chiall- 
achadh  agus  leis    an   iasg  an  sluagh.      Agus 

do  'n    ionnsaidh-san    tha   'n    abhainn     so    do 
dh'uisge  na  beatha  a'  ruith.      Ach, 

Anns  an  dara  k-àite.  Ged  a  tha  abhainD  ^n 
sruthanan  coitcheann,  gidheadh  mar  a  thèio 
i  seachad  tre  dhùthaich  na  tre  ghleann, 
ruithidh  i  'na  slighe  fèin.  Ruithidh  i  a 
cuairtean  agus  na  chuir  fèin,  thèid  i  mu'n 
cuairt,  agus  ruigidh  i  an  sud  agus  an  so  a  rèir 
a  cùrsa  fèin.  Gidheadh,  tha  i  coitcheann,  do 
bhrìgh  's  gu'm  beil  i  fosgailte  do  na  h-uile 
thèid  seachad  oirre.  Uime  sin  tha  eadar- 
dhealachdadh  ri  chur  eadar  ni  a  bhi  coitcheann, 
agus  e  bhi  làthair  aig  an  àm.  Faodaidh 
ni  a  bhi  coithcheann  no  saor  gu  leòir,  agus  e 
bhi  fada  uainne.  Tha  uisgeachan  Epsom, 
Drochaid-thuna,  Bhells  agus  Bhath*  math 
agus  coitcheann,  gidheadh  fada  o  chuid  aig  arn 
beil  feum  orra.  Faodaidh  a  ni  ceudna  a  bhi 
air  a  radh  mu'n  abhainn  so,  tha  i  coitcheann 
gu  leòir  'na  sruthaibh,  ach  tha  i  a'  ruith  a 
cuairtean  agus  a  cùrsachan  fèin,  agus  fanaidh 
i  'na  cùrsa  fèin.  "  Tha  e  a'  cur  thobar  anns  na 
gleanntaibh  a  ta  a'  ruith  air  feadh  nan  beann," 
(Salm.  civ.  10.)  gu  dearbh  tha  e  a'  fosgladh  àbh- 
naichean  annan  ionadaibh  àrda,'narìgh-chathair 
fèin  agus  an  Uain  ;  ach  fathasd  tha  iad  a'  ruith 
ann  a  meadhon  nan  gleann,  gu  bhi  'g  uisgeach- 
adh  na  muinntir  chùin  agus  mhacunta.     Air 

*  Uisgeachan  mèm-ioc-shlainteach  Shasuinn,  a  t» 
math  air  leigheas  cuid  do  ghalairean,  agus  a  ta  luchd- 
^Aicail  ag  òl  air  son  faUaineachd. 

an  aobbar  sin,  iadsan  air  am  beil  tart,  agus  lei^. 
bu  mhiann  òl  do'n  uisge  so ;  tba  e  air  iarraidh 
orra  nise  teachd  chum  nan  uisgeachan. — 
"  Ho !  gach  neach  air  am  beil  tart,  thigibb 
a  chum  nan  uisgeachan,  agus  easan  aig  nacb 
eil  airgead,  thigibh,  ceannaichibh,"  &c.  Agus 
a  rithist — "  Ma  tha  tart  air  neach  sam  bith, 
tbigeadh  e  a  'm  ionnsaidh-sa  agus  òladh  e." 
(Eoin  vii.  37.)  Tha  na  h-uisgeachan  coit- 
cheann,  ach  feumaidh  tusateachd  d'an  ionns- 
aidh  far  am  beil  iad  air  neo  cha-n  fheairrd 
thu  bheag  iad  a  bhi  saor.  "  Thigibh  a  chum 
nan  uisgeachan." 

Anns  an  treas  àite.  Tha  abhainn  air  a  ghairm 
do  dh'uisge  na  beatha  an  so  chum  's  gu  'n 
tuigeadh  tu  am  pailteas  a  th'ann  deth.  Tha 
aig  na  h-uil'  abhainn  an  cuan  mar  mhàthair 
uisge.  "  Ruithidh  na  h-abhnaichean  uile  chum 
na  marra,  gidheadh  cha-n  eil  a'  mhuir  làn 
chum  an  àite  as  an  iàinig  na  h-abhnaichean, 
thuige  sin  pillidh  iad  a  rithist."  (Ecles.  i.  7.) 
Agus  mar  sin,  tha  'n  abhainn  so  a'  teachd  a 
mach  o'n  rìgh-chathair,  mar  o  àite  anns  am 
beil  i  'g  èiridh  ;  ach  se  cuan  gràs  an  Dè  neo- 
chrìochnaich  as  bun  d'i.  "  Tilgidh  tu  ar  n-uile 
lochdan  ann  an  doimhneachdaibh  na  fairge, 
(Mic.  vii.  19.)  chumdoimhneachfairgedoghràis 
Ni  abhnaichean,  'nuair  a  bhristeas  iad  a  mach, 
mòran  salachar  a  ghiùlan  air  falbh  le'n  sruth- 
anaibh  siùbhlach  o  gach  cearn  do'n  dùthaich 
tre    beil   iad   a'  ruith,  agus  giùlanaidh    iad  e 

chum  na  fairge,  far  am  beil  e  gu  sìorruidh  air 
a  shlugadh  sios.  Agus  0  !  ciod  an  t-salachar 
a  ta  air  a  thilgeadh  ann  an  abhainn  so  Dhè  ! 
Agus  cia  lion  peacach  a  ta  air  an  glanadh  agus 
air  an  ionnlad  innte,  agus  cia  rnòr  a  ta  i  giùlan 
air  falbh  do  shalachar  a  chum  meadhon  na 
fairge  le  sìor.sruthadh. 

Bheir  abhainn  air  falbh  dearbh  bhrein- 
bhòladh  cù  marbh,  agus  cha  toir  na  h.uile 
anabas  agus  salchar  a  ta  air  a  thilgeadh 
innte,  orrasan  aig  am  beil  feum  air  a  h-uisge, 
nach  gabh  iad  am  feurnalachd  dheth.  Ach 
cia  rnòr  as  mò  na  sin  a'  bhuaidh  a  ta  anns  an 
abhainn  mhilis  so  do  ghràs,  a  th'  air  a  fosgladh 
dìreach  a  chum  peacadh  agus  neo-ghloine  a 
thoirt  air  falbh  ;  eadhon  a  chum  ar  salachar  a 
ghiùlan  air  falbh,  agus  i-fèin  a  fantainn  do 
ghnà  gu  buadhach  glan. 

4.  Tha  abhainn  air  a  gairm  dheth 
gu  bhi  a  feuchainn  gu'm  beìl  e  teachd  do 
ghnà  mar  a  dh'fhaodar  a  radh,  le  tomhas 
ùr  do  nuadh  gbràs.  Tha  abhnaichean  a'  toirt 
seachad  uisge  ùr  do  ghnà — ged  is  e  an  aon 
sruth-chlais  anns  am  beil  iad  do  ghnà  a'  ruith, 
gidheadh,  cha-n  e  an  t-aon  uisge  a  ta  annta, 
tha  na  h-uisgeachan  a  sìor  theachd  as  ùr.  An 
t-uisge  a  bh'  aig  an  àm  so  an  so,  tha  e  air  falbh 
an  tiotadh,  agus  tha  uisge  ùr  a'  teachd  'na 
àite.  Agus  'sann  raar  so  a  ta  abhainn  Dè, 
a  ta  làn  do  dh'uisge :  tha  co-Ieasachadh  as  ùr 
a'  teachd  innte  do  ghnà,  co-leasachadh  a£  ùr 

lo  ghràs  dhaibh-san  aig  am  beil  gnothach  ann~- 
na  huisgibh  sin.  Agus  'se  so  as  aobhar  gu'm 
beiì  am  peacach,  ('nuair  a  ta  pheacadh  air 
a«inhathadh)  ga  f  haicinn  mar  gu'm  biodh  e  air 
a  ghiùlan  air  falbh.  Tha  na  h-uisgeachan  sin 
le  'n  sìor  sruthadh  a'  giùlan  salachar  a'  pheac- 
aich  uaithe  fa  chomhair  a  shùl-  Ach  cha-n 
ionnan  sin  as  do  lochan  agus  lòintean  tàimhe, 
grodaidh  iad  mar  bi  iad  gu  tric  air  am  falamh- 
achadh,  agus  air  an  lionadh  le  uisge  ùr. 
Feumaidh  sinn  air  an  aobhar  sin  eadar-dheal- 
achadh  a  chuir  eadar  an  gràs  a  ta  chòmhnaidh 
annainn,  agus  an  abhainn  so  do  dh'uisge  na 
beatha.  Cha-u  eil  sinne  ach  mar  lodain  agus 
mar  amraichean,  nach  urrainn  ach  beagan  a 
chumail ;  agus  ghrodadh  sinn  ged  a  tha  gràs 
Dè"  annain,  mar  biodh  e  air  a  chuir  o  shoitheach 
gu  soitheach,  (ler.  lxviii.  11.)  agus  air  a  lionadh 
le  gràs  ùr  as  an  abhainn  so.  Ach  tha  'n  abh- 
ainn  so  do  ghnà  milis,  agus  cha-n  urrainn  na 
h-uile  salachar  a  ta  air  a  chuir  innte  droch 
bhòladh  a  chuir  dh'i  no  h-atharrachadh  tha  a 
h-uisgeachan  a'  ruith  le  gnà  shèimh  shruth 
siùbhlach  agus  mar  a  thubhairt  mi  a'  giùian  air 
falbh  gach  mosaiche  chum  doimhne  na  fairge. 
&-  5.  Tha  abhainn  do  ghràs  Dè  air  a  ghairm 
dheth  gu  nochdadh  gur  ann  dhaibh-san  a  tha 
comasach  air  a  bhi  beo  ann,  a  ta  e  freagarrach, 
ged  a  tha  na  h-uile  chreutair  a'  deanamh  feum 
de'n  uisge,  gidheadh,  cha  n-ann  anns  an  uisge 
a  tana  h-uile  chreutair  beò  a'  còmhnaidh.     Cò 

ìeis  nach  bu  mb.ath  gu  'm  biodh  gràs  aige  ? 
agus  comas  dol  gu  rìgh-chathair  nan  gràs  ? 
Ach  cha-n  eil  e  aig  a  h-aon  ach  aca-san  aig  am 
beii  an  nàdur  air  a  dheanamh  freagarraeh  ri 
gràs.  Uirne  sin,  mar  a  ta  gràs  Dè  air  a 
shamhlachadh  ri  abhainn,  tha  iadsan  a  ta  beò 
le  gràs  air  an  samhlachadh  ri  iasg  ;  a  thaobh  à*s 
gur  e  'n  t-uisge  an  dùil  sin  anns  am  beil  an 
t-iasg  beò ;  mar  sin  'se  gràs  beatha  a'  chreid- 
irch.  "  Agus  bithidh  rò  mhòran  èisg  ann,  a 
chionn  gu'n  tig  na  h-wisgeachan  so  thuige, 
oir  leighisear  iad,  agus  mairidh  gach  ni  beò  ìdk* 
an  tig  an  abhainn'';  (Esec.  xlvii.  9.)  An  iasg 
thu  a  dhuine  ?  an  urrainn  thu  a  bhi  beò  anns 
an  uisge,  an  urrainn  anns  an  uisge  agus  nach 
bi  thu  beò  ach  anns  an  uisge  so  ?  an  e  gràs  do 
dhùil  beathachaidh  nàdurrach  ?  bhàsaiche&dh 
an  t-iasg  na  'm  biodh  e  air  a  thoirt  às  an  uisge, 
mar  biodh  e  air  a  cuir  ann  gu  h-aithghearr  a 
rithist.  Mar  sin  bhàsaicheadh  an  creideach,  mar 
biodh  e  anns  an  abhainn  so,  ma  bheir  thu  o'  n 
abhainn  so  e,  cha  bhi  e  beò,  ach  biodh  gu  leòir 
aige  do  'n  uisge  so,  seadh  do  'n  uisge  bheò  so, 
agus  cha-n  urrainn  ni  sam  bith  a  chuir  bàs. 

Tha  fios  agam  gu'm  beil  cuid  do  chreutair- 
ean  eile  ann  as  urrainn  a  bhi  greis  beò  anns  an 
uisge  ;  ach  cha-n  e  'n  t-uisge  an  dùil  bheath- 
achaidh  nàdurrach.  As  urrainn  an  losgann  a 
bhi  beò  greis  anns  an  uisge,  ach  cha-n  anns  an 
uisge  a  mhain.  Thoir  do  chuid  a  dhaoine 
gràs  agus  an  saoghal,  gràs  agus  peacadh  ;  leig 

dhaibh  jfeum  a  dheanamh  do'n  anaminnan  a 
chum  an  toilinntinn,  agus  do  ghràs  a  chum  an 
cionta  a  ghluasad  air  falbh,  agus  ni  iad  an 
gnothach  gu  ro  mhath,  no  mar  a  theirear 
cumaidhi  ad  sgàile  breagha  diadhachd  suas  ;  acn 
cùm  iad  ri  gràs  a  mhain,  cum  a  staigh  an  caithe- 
beatha  ni  gràs,  cuir  iad  anns  an  abhainn  so, 
agus  na  biodh  ni  sam  bith  aca  ach  an  abhainn 
80,  agus  bàsaichidh  iad  ;  tha  facal  agus  slighe, 
agus  nàdur  a'  ghràis  dhaibh-san  'na  aran 
aotrom,  agus  cha  dean  an  anam  ni  sam  bith 
ach  gràin  a  ghabhail  dheth  ;  oir  cha-n  eil  an 
nàdur  air  a  dheanamh  freagarrach  ris  an  dùil 
bheathachaidh  sin,  uime  sin  tha  gràs  Dè 
agus  spiorad  nan  gràs  air  a  shamhlachadh  ri 
abhainn,  gu  bhi  nochdadh  nach  urrainn  a 
n-aon  a  bhi  beò  le  gràs,  ach  iadsan  aig  am  beil 
an  anmannan  agus  an  spioradan  air  an 
deanamh  freagarrach  air  a  shon. 

6.  Tha  gràs  agus  spiorad  gràs  Dè  air  a 
ghairm,  no  air  a  shamhlachadh  ri  abhainn,  gu 
a  bhi  riarachadh  nan  iarrtasan  do-shàthsaichte; 
agus  gu  bhi  sguabadh  air  falbh  nan  teagamhan 
garbh-shlèiteach  a  taseasamh  rompa-san  air  am 
beil  tart  air  son  na  dibhe  so.  An  duine  air 
ani  beil  tart  spioradail,  cha  n-eil  eagal  air  à  ni 
sambith  ni'smònanacheiìgu  leòir  ann  gu  iotadh 
a  chasg  :  tha  uile  gheallaidhean  agus  bhriath- 
rau  mìunistearan  Dèd'  a  leithid  sin  do  dhuine, 
mar  làn  mheuranan  an  ionad  ehuinneagan 
'aoa  ;  fSalm  Ixiii.  ].  cxliii.  6.     "  Tha  mi  'cialU 

achadh  am  feadh  's  a  tha  'thart  a'  marsainn 
am  feadh  a  tha  'thart  agus  a  theagamh  ag 
imeachd  làmh  air  làimh.  'S  e  a  tha  leifchic1 
sin  do  dhuine  'g  ràdh,  cha-n  eil  mi  faotainn 
gu  leòir  anns  a'  ghealladh  so,  no  anns  a'  gheall- 
adh  ud,  a  chum  cìocras  m'anm'  a  chasg.  Esa« 
air  am  beil  tart  ceart,  cha  dean  ni  sam  bith 
ach  Dia  a  thart  a  bhàthadh.  "  Tha  tart  air 
m'anam  a  chum  Dhè  chum  an  Dè  beò."  (Salm 
xlii.  2.)  Ciod  ma  ta  nithear  air  son  an  duine 
so  ?  am  freagair  Dia  iarrtas  ?  thugaibh  fainear 
ciod  a  leanas.  '*  Nuair  a  ta  am  bochd  agus  an 
t-ainnis  ag  iarraidh  uisge,  agus  nach  eil  e  ann 
('nuair  ata  na  h-uile  ghealladh  ag  amharc 
tioram  mar  neoil  air  ath-philleadh  an  deigh  an 
uisge),  agus  a  bhios  an  teanga  air  failneach- 
adh  le  tart ;  èisdidh  mise  an  Tighearna  riù, 
agus  mise  Dia  Israel  cha  trèig  mi  iad."  Àh  ! 
ach  ciod  a  ni  an  Tighearna  a  chum  an  tart  a 
chasg  ?  "  Fosglaidh  mi  abhnaichean  (deir 
e)  ann  an  àitibh  àrda,  agus  tobraichean  ann  a 
meadhon  nan  gleann  ;  ni  mi  an  fhàsach  'na 
linne  uisge,  agus  an  tìr  thioram  'na  sruthaibh." 
Feuch  ann  an  so  tha  abhnaichean  agus  tob- 
raichean,  linneachan  agus  sruthanan,  chum  an 
iatadh-san  airam  beil  tart  an  deigh  Dhe  a  chasg. 
Airan  aobhar  sin  mar  a  thubhairt  mi,  tha 
leithid  sin  do  dh'ullachadh  air  son  an  tartmhoir, 
a'  feuchainn  an  eagal-sanan  gainne,  agus  a'  chàif. 
do-riaraichte  a  ta  aig  an  anmaibh  an  deigfc 
Dhè.     Cha   bhi    am    fior    iatadh   spioradai., 

riarichte  a  dh'easbhuidh  pailteas  do  ghràs. 
"  Sàsaichear  iad  gu  mòr  le  saill  do  thighe,  agus 
à  abhainn  do  shòlasaibh  bheir  thu  orra  61." 
Salm.  lxxvii.  8. 

7.  Tha  gràs  Dè  air  a  shamhlachadh  ri  abhainn, 
chum  a  bhi  feuchainn  meud  teaghlach  Dhè. 
Tha  teaghlach  aige,  teaghlach  mòr,  agus  air 
an  aobhar  sin  cha-n  e  beagan  a  dh'fheumadh 
a  bhi  air  ullachadh  air  an  son.  'Nuair  a  thàinig 
clann  Israel  a  mach  às  an  Eiphit,  agus  a  bha  tart 
orra  air  an  t-slighe,  dh'ullaich  Dia  abhainn 
dhaibh,  thug  e  oirre  brùchdadh  a  mach  às  a 
chreig;  oir  mo  thruaighe  !  ciod  bu  lugha  na 
abhainn  (Salm  xxviii.  20)  a  chaisgeadh  tart 
barrachd  is  sèa  ceud  mìle  fear,  a  thuilleadh  air 
mnathan  agus  clann  f 

Tha  mi  'g  radh,  ciod  bu  lugha  na  abhainn 
a  dheanadh  e.  'Nuair  a  mhiannaich  an  sluagh 
feòil,  thuirt  Maois,  "  am  bi  na  treudan  agus  am 
buar  air  am  marbhadh  dhaibh,  a  chum  an 
sàsachadh  ?  no  'n  cruinnichear  uile  iasg  na 
fairge  a  chum  an  sàsachadh  ?"  Eadhon  mar  sin 
ma  ta,  mar  nach  b'urrainn  ni  bu  lugha  na 
abhainn  an  sluagh  mhòr  sin  a  riarachadh  ;  a 
nise,  cha-n  eil  a  phobull  ann  an  lathaibh  so  an 
t-soisgeil  ni's  gainne,  ach  ni's  lionmhoir'  agus 
ma  bha  feum  aca  san  àm  sin  air  abhainn,  's  cinnt- 
cach  gu'm  beil  feum  aca  a  nise  air  cuan  ;  ach 
tha  'n  abhainn  so  domhain,  leathan,  làn,  agus 
pailte,  no  'g  èiridh  suas  le  uisge,  agus  mar  sin, 
'b  leòir  i. 

8.  Tha  gràs  Dè  alr  a  shkmìachadh  ri 
abhainn,  theagamh,  chum  am  beag  suim  a 
ta  iadsan  a  ta  sàibhear  a'  cur  air  a  leigeadh  ris, 
Gabhaidh  am  bochd gu  deibhinn  a'  chreag  air  son 
dion,tha'm  bochd  agus  am  feumach  agiarraidh 
uisge  ;  ach  a'  mhuinntiratha'm  barail  gu'm  beii 
iad  làn,  gabhaidh  iadsan  nithe  is  fearr,  mar 
a  their  iad  fein,  òlaidh  iadsan  fion  'na  chuach- 
aibh,  agus  cha  tig  iad  a  chum  na  h-àbhna  sc 
a  dh'òl  aisde  :  cha'n  abair  iad  gu  bràth,  gu'm. 
faigh  iad  bàs  mar  tig  iad  a  «hum  na  h-àbhns. 
a  dh'òl  dò  'n  uisge  so.  'S  e  'm  bochd  agus 
an  t-ainnis  air  an  aobhar  sin  a  threòraicheas  Dia 
a  chum  a  thobraichean   do  dh'uisge  beò,  agus 

s  ann  o'n   sùilibh-san  a  shiabas  e  na  deòir 

'Tais.  vii.  17.)  Agus  mar  so  chaidh  mi 
thairis  air  an  dara  ni,  agus  tha  mi  air  teachd 
a  chum  an  treas  ni  sònraichte,  agus  °s  e  sin  a 
bhi  feuchainn  am  bun  agus  an  tobar  o  'm  beil 
an  abhainn  so  ag  èiridh  agus  a'  sruthadh  a 
mach. 

Tha  tobraichean  aig  abhnaichean  o'm  beil  iad 
ag  èiridh,  agus  o'm  beil  iad  a'  sruthadh  ;  agus 
air  a  mhodh  cheudna,  tha  sinn  a'  leughadh 
mu'n  abhainn  so ;  oir  tha  e  'g  ràdh — 
"Dh'fheych  e  dhomh  abhainn  fhior-ghlan  dc 
dh'uisge  na  beatha,  soilleir  mar  chriostal,  a* 
teachd  a  mach  à  righ-chathair  Dhè  agus  an 
Uain.': 

1.  Tha  Dia  ann  a  so  gu  bhi  air  a  ghabhail 
ann   an  àite  na  Diadhachd  gu  lèir,  <je  sirj,  ac 


32  UISGE  NA  BEATHA. 

l-Athalr,  am  Mac,  agus  an  Spiorad  Naomha,  oir 
tha  'n  gràs  so  a'  sruthadh  uapa  mar  aon  ;  tha 
gràs  an  Athar,  gràs a'  Mhic,  agus gràs an  Spioraid, 
air  a  ghabhail  a  staigh  an  so.  Uime  sin  tha'n 
t-Athair  air  a  ghairm  "  Dia  nan  gràs"  ( 1  Pet.  v. 
10.  Eoin  xiv.  16.  Eabh  x.  29.)  am  Mac,  làn 
gràis  agus  fìrinn.  Agus  an  Spiorad,  air  a 
ghairm,  '  Spiorad  nan  gràs."  Mar  sin  le  so  tha 
sinn  a'  faicinn  cò  às  a  ta  'n  gràs  so  a'  teachd. 
Ged  a  bhiodh  an  saoghal  gu  lèir  gràsmhor, 
mar  biodh  Dia  gràsmhor.  Ciod  a  b'f'heairrd' 
an  duine  sin  ?  N'am  biodh  an  t'Athair,  no 
Mhac,  no  na  Spiorad  Naomha  gràsmhor,  mar 
biodh  iad  gu  lèir  gràsmhor,  ciod  a'  bhuannachd 
a  bhiodh  ann  do'n  duine  ?  ach  a  nise  tha  Dia, 
tha  trì  pearsachan  na  Diadhachd  gràsmhòr 
agus  cho  fad  sa  tha  neach  ag  iarraidh  gràis, 
tha  gràs  air  ullachadh  dha ;  oir  tha  abhainn  a' 
sruthadh  a  mach  mar  shruth  cumhachdach  a' 
teachd  a  nuas  uapa  ;  ach  se  deagh  thoil  Dè, 
tùsgràis  do  pheacaich  :  cha-n  urrainn  neach  a 
smaointeachadh  cho  gràdhach  sa  tha  Dia  do 
dhaoine  peacach.  Tha  beagan  dheth  r'a 
fhaicinn,  ach  iadsan  as  mò  a  ta  faicinn  dheth, 
cha  n-eil  iad  a'  faicinn  ach  beagan. 

Osbarr,  a  dubhradh  ;  "  a'  teachd  a  mach  à 
rìgh-chathar  Dhè  agus  an  Uain"  'Se  'n 
t-Uan  Iosa  air  ìobradh,  Iosa  mar  dhuine  agus 
a'  fulang.  Uime  sin  tha  'n  t-Uan  air  fheuch- 
ain  aig  ceud  thaisbeanadh  na  cathrach.  Mar 
gu   'm   biodh.   e   air  a   mhàrbhadh.      "  Agus 

dh'  amhraic  mi,  agus,  feuch,  ann  am  meadhon 
na  rìgh-chathrach,  agus  nan  ceithir  beathaich- 
ean,  agus  ann  a  meadhon  nan  seanair- 
ean,  Uan  'na  sheasamh,  mar  gu  'm  biodh  e  air 
a  mharbhadh."  Tais.  v.  6. 

Air  an  aobhar  sin  leis  an  f  hacal  so  Uan, 
tha  sinn  gu  thuigsinn  cia  mar  a  ta  gràs  a 
nise  a'  ruith  a  mach  à  righ-chathair  Dhè  mar 
abhainn  a  chum  an  t-saoghail.  Agus  is  ann 
leis  anUan  no  trid  anUain  a  tha  sinn  air  ar 
fireanachadh  gu  saor  le  gràs  tre  'n  t-saorsa 
a  ta  ann  an  Iosa  Criosd,  neach  a  shònraìch 
Dia  'na  iobairt-rèitich  tre  chreideamh  'na  f  huil. 
(Rom.  iii.  24.  25.)  Agus  a  rithist  tha  againn 
saorsa  tre  fhuil,  eadhon  mathanas  peacaidh 
a   rèir    soibhreas    ro  phailte   gràs    Dè.    Eph< 

ii.  7. 

Agus  cha  do  dhorchaich  Uan  Dè  idìr 
nàdur  glòir  a  ghràis,  le  theachd  tre  bhàs 
gu  bhi  'na  mheadhon  giùlain  air  a'  ghràs 
so  thugainne,  ach  'sann  a  rinn  e  nàdur  glòir  a 
ghràis  ni's  ro  shoilleire.  Oir  c'àit'  am  b'urr- 
ainn  gràs  no  gaol  a  bhi  air  f  hoillseachadh  ni  bu 
mhò  no  ann  e  bhi  leigeil  sios  a  bheatha  air 
ar  son  ?  tha  mi  'labhairt  air  gràs  a  Mhic.  Agus 
c'àit'  am  b'urrainn  nàdur  glòire  gràs  an  Athar 
foillseachadh  ni  bu  mhò  no  ann  an  toirtaMhio 
fèin  a  chum  bàis  air  ar  son  ?  a  chum  's  gu  m 
biodh  gràs  ann  an  rathad  ceartais  cho  math  as 
ann  an  rathad  treòcair  air  a  bhuileachadh  do'n 
t~saoghal,      Uime   sin    mar   a  ta  e  'g   radh, 

D 

gu'm  beil  an  abhainn  so  do  dh'uisge  na  beatha 
a'  sruthadh  &  mach  o  Dhia,  tha  e  'g  radh  an 
Uain  mar  an  ceudna,  do  bhrìgh  's  gu  'm  bu 
mhatK  ìeis-an  gu'm  biodhamaid  aige :  agus  an 
uair  a  ta  sinne  air  ar  lionadh  agus  air  ar  cuir 
tharis  leis  an  abhainn  so,  eadhon  abhainn  Dè 
a  ta  làn  do  shòlasaibh,  na  di-chuimhnicheamaid 
ciod  a  chosg  e  do  dh'  Uan  Dè  gu'm  biodh  an 
gràs  so  a'  teachd  do'r  n-ionnsaidh.ne. 

Oir  is  e  saibhreas  a'  ghràis  agus  a'  ghliocais, 
gu'm  biodh  gràs  a'  teachd  da'r  n-ionnsaidh-ne, 
cha-n  ann  a  mhain  ann  an  rathad  tròcair  agus 
truais,  ach  mar  an  ceudna  ann  an  rathad  ceartais 
agus  diolaidh  ;  agus  cha  b'urrainn  sin  a  bhi  air 
dhòigh  sam  bith  eile  ach  le  f'uil  saoraidh.  Agus 
cha  tàinig  an  fhuil  shaoraidh  sin  uainne,  no 
troi'  aon  innleachd  a  dhealbhadh  leinn ; 
agus  ciod  air  bith  a  chosg  i  do'n  Uan,  is  gràs 
i  dhuinne.  Seadh  an  tomhas  is  àirde,  agus  is 
mò,  agus  is  saibhire,  is  gràs  i,  a  thaobh  cho 
ro  mhò  sa  chosg  i  do'n  Athair  agus  do'n  Uan, 
gu'n  sealbhaicheamaid  i.  'Nuair  a  bheir  duine 
dhomh  sporan  òir,  cha  n-e  mhan  a  thoirt  dhomh, 
ach  'nuair  a  chuireas  e  bheatha  an  cunnart  a 
chum  a  thoirt  d'am  ionnsaidh,  is  ni  mòr  so  do 
rìreadh.  Ach,  mo  thruaigh  !  cia  cho  goirid 
sa  thigeadh  mìltean  do'n  leithid  sin  ,do  cho- 
shamhlachadh,  air  gaol  do-rannsaichte  Chriosd. 

'S  e  'n  t-Uan  ma  ta  esan  o'm  beil,  no  tre'm 
beil  an  gràs  so  a'  teachd  do'r  n-ionnsaidh-ne. 
Tha  e  "  sruthadh  a  mach  à  Rìgh-chathair  Dhè 

agus  an  Uain."  Agus  tha  e  teachd  uaithe- 
san  a  nise  mar  f  hear-tabhairt ;  cha-n  ann  a 
mhain  mar  mheadhon  giùlain,  ach  mar  neach 
aig  am  beil  cumhachd  gu  gràs  a  thoirt  seachad, 
cumhachd  mar  is  e  mac  an  duine  is  e  mar  an 
ceudna  an  t-Uan  ;  agus  mar  is  e  an  t-Uan,  tha'n 
gràs  so  a'  teachd  uaithe-san.  "  Bha  cumhachd 
aig  Mac  an  duine  peacannan  a  mhathadh 
air  talamh."  (Mata.  ix.  6,  2  Cor.  3.  1  Cor.  i. 
2.  Gal.  i.  3.)  agus  sin  mu'n  do  phàigh  e  da-rìr- 
eadh  luach  ar  saorsa  do  Dhia.  Agus  cia  ni's 
ro  mhò  a  nise  ?  Uime  sin  tha  pòl  'na  ùrnaigh 
air  son  gràis  agus  sìthe  do  na  naoimh  ag  achan- 
aich  araon  ri  Dia  agus  ris  an  Uan,  ag  ràdh, 
"  Gràs  dhuibh  agus  sìth  o  Dhia  ar  n-Athair- 
agus  o  'n  Tighearn  Iosa  Criosd."  Eph.  i.  2". 

Teachd  a  mach  o  'n  chathair.  Roimh  so  tha 
e  air  aithris  gu  'n  robh  na  h-uisgeachan  so  a' 
teachd  a  mach  o  starsaich  Taigh  an  Tighearna, 
(Esec.  xlvii.  1,  Sech.  xiv.  8,  Esec.  xlvii.  3,  4.) 
Agus  a  dubhradh  ann  an  àite  eile.  Thèid  iad 
a  mach  o  Ierusaleim.  se  sin  an  eaglais  no  taigh 
Dhè  mar  an  ceudna.  (Isa.  xxii.  22.)  Do 
bhrìgh  gu'n  dubhradh  gun  robh  iad  a'  teachd 
a  mach  fo  'n  starsaich,  theagamh  gur  ann  £»  * 
nochdadh  nach  robh  iad  a'  ruith  ach  iosai 
roimhe,  an  coimeis  ris  mar  a  ta  iad  a  nise. 
Ni  a  dh'  fhaodadh  a  bhi  air  a  thuigsinn 
mar  so,  gu'n  robh  iad  a'  sruthadh  a  mach  ; 
agus  sin  a'  shruthas  a  mach  gu  socrach  nach 
ruith  e  ach  mall.     Mar  an  ceudna  tha  'm  fàidh 

'g  radh,  an  ceud  uair  a  chaidh  es-an  tre  na 
h=uisgeachan  nach  robh  iad  aeh  gu  ruignah-aob- 
arnas— (Esec.  xlvii.  3,  4.)  Ach  ciod  e  doimhne 
nan  aobarnan  an  coimeas  ris  na  thàinig  an  deigh 
sin  ?  a  dubhradh  mar  an  ceudna,  gun  robh  iad 
a'  teachd  a  mach  à  Ierusalem  :  agus  cha-n  eil 
e  coltach  gu'n  robh  mòran  uisgeachan  an  sin, 
bha  sin  a'  leigeil  ris,  cho  fad  'sa  bha  cheud 
shagartachd  'sa  'n  ceud  teampull  agus  an 
ceud  samla  'nan  glòir,  gun  robh  a  mhain  sgàile 
na  nithe  neamhaidh  ann  an  cleachdadh,  agus 
an  sin  nach  robh  gràs  a'  ruith  ach  mall,  agus 
nach  ruitheadh  e  mòran  n'a  bu  luaithe  do  bhrìgh 
nach  robh  losa  fathast  air  a'  ghlòrachadh ; 
oir  bha  spiorad  agus  saoibhreas  a'  ghràis  gu  bhi 
air  a  thoirt  seachad  an  deigh  dha-san  dol  suas. 
Uime  sin,  a  nise,  tha  Iosa  air  dol  suas ;  tha 
e  nise  air  a  ghlòrachadh,  a  nise  tha  gràs  a' 
teachd  a  mach  fo  na  chathair  agus  cha-n  ann 
fo  starsaich  an  taighe.  "  Agus  dh'f  heuch  e 
dhomh  abhainn  fhiorghlan  do  dh'uisge  na 
beatha,  soilleir  mar  chriostal  a'  teachd  a  mach 
à  ri  chathair  Dhè,  agus  an  Uain." 

A'  chathair.  'S  ann  mar  shamhl'  air  a'  sin  a  bha 
cathair  na  tròcair  a  bh'  ann  sa'  phàiliunn,  an 
ni  sin  ris  an  abrair  cathair  nan  gràs,  (Exod. 
xxv.  1 7.)  Agus  tha  i  air  a  gairm  cathair  nan 
gràs,  do  bhrìgh  's  gur  ann  uaipe,  no  mach 
aiste,  tha  'n  abhainn  so  do  dh'  uisge  na  beatha 
a'  sruthadh  ;  eadhon  an  sruth  so  do  ghràs  Dè. 
A  nise,  dh'fhaodadh  e  bhi  air  fharraid — Cò  i 


UISGE  NA  BEATHA.  3? 

cathair  nan  gràs  ?  'S  e  mo  f  hreagairt  sa— gur 
e  daonnachd  Chriosd  i.  Is  e  Esan  a'  chathair, 
agus  is  e  esan  an  lacob  anns   am  beil  Dia    a' 

suidhe agus  bithidh  e  'na  chathair  ghlòrmhor 

do  thaigh  Athar  fèin  (Isa.  xxii.  22 — 23.)  Tha 
uile  lànachd  na  diadhachd  a'  gabhail  còmhnaidh 
gu  corporra  annsan ;  agus  bha  Dia  ann  an  Criosd 
a'  rèiteachadh  an  t-saoghail  ris  fèin.,  agus 
cha-n  urrainn  gràs  teachd  a  dh'  ionnsaidh 
dhaoine  ach  tre  Chriosd,  agus  cha  ghabh  Dia 
ri  ar  slàinte  ach  annsan.  Ach  a  thaobh 
gun  do  labhair  mi  anns  a'  cheann-teagaisg 
ni's  ro  shònraichte  air  na  nithibh  sin  ;  thig- 
eamaid  le  dànachd  a  dh'  ionnsaidh  Cathair  n&n 
gràs,  &c.  Agus  cha  labhair  mi  uirae  sin  ni  's 
mò  aig   an  àm  so. 

Ach  a  mhain  air  leam  gur  gìòrmhor  an  t-aìnm 
a  ta  'n  Spiorad  Naomh'  a'  toirt  do  dhaonnachd 
Chriosd,  le  bhi  ga  ghairm  righ-chathair  Dhè. 
Agus  saoilidh  mi  gu'm  beil  e  toirt  dha  an 
coimeis  is  àirde,  'nuair  a  tha  e  'g  ràdh  gur 
ann  a  mach  às  a  ta  'n  abhainn  fhior-ghlan 
so  do  dh'uisge  na  beatha  a'  sruthadh.  Labh- 
ramaid  air  an  apbhar  sin  beagan  ris  an  f  hacal 
sin  (rìgh-chaihair,  rìgh-chathair  Dhè.) 

1.  'S  e  rìgh-chathair  àite-comhnaidh  mòr- 
dhalachd  agus  mòrachd  ;  agus  cha-n  f  haod 
nithe  suarach  sam  bith,  no  nithe  dìblidh 
teachd  dlù  do  rìgh-chathair.  Nise,  o  'n  is  ann 
o'n  rìgh-chathair  a  ta  'n  abhainn  so  do 
dh'uisge  na  beatha  a'  sruthadh,  tha  sin  a 
feuchainnn     gu'm    beil     ann    an    gràs     agus 

ann  sn  tròcair  mòrdhalachd  ;  (oir  tha  guth  aig 
gràs  mar  a  ta  e  teachd  a  mach  o'n  rìgh-cha- 
thar,)  agus  gu  dearbh  cha-n  eil  ni  air  talamh 
no  air  nèamh,  aig  am  beiì  a  leithid  do  chumachd 
's  do  bhuaidh  air  a'  chridhe,  sa  th'aig  gràs  Dè, 
(Hosea  iii.  5.)  Is  e  a  chuireas  duine  fo  eagal, 
agus  air  chrith  sa  b'aeir  air  duine  a  cheann 
achromadh  sìos,  agus  a  bhristeas  'nabhloidhibh, 
(ler.  sxxiii.  9.)  Cha-n  eil  ni  sam  bith  aig  am 
beil  a  leithid  do  mhòrdhalachd  ann  fèin  thar 
Cridheachan  chlann  daoine,  'sa  th'aig  gràs  Dè. 

Mar  sin.  deiream,  'nuair  a  tha  e  'g  ràdh,  gu'm 
beil  an  abhainn  so  do  dh'uisgenabeatha  a'  sruth- 
adh  a  mach  à  rìgh-chathair  Dhè,  is  ann  gu  bhi 
feuchainn  duinn  na  mòrdhalachd  agus  am  mòr 
chumachd  a  ta  ann  an  gràs  thar  cridheachan 
ehlann  nari  daoine.  Tha  gaol  Dè  ga  'r  co. 
èigneachadh. 

'Nuair  a  chaidh  Maois  suas  air  tùs  a  chum  an 
t-slèibhe,  gus  an  lagh  a  ghabhail,  bha  e  fo 
eagal  mòr  agus  air  chrith.  C'arson  ?  A  thaobh 
an  teine,  na  toite,  agus  an  tiugh-dhòrchadais 
agus  nan  tairneanach,  &c.  Ach  'nuair  a  chaidh 
e  'n  dara  h-uair  suas,  "rinn  e  deifir,  agus 
chrom  e  cbeann  a  chum  na  talmhuinn,  agus  rinn 
e  aoradh."  Ach  c'arson  ?  Do  bhrìgh  's  gu'n 
cuala  e  roimhe  air  a  chuir  an  cèill — gu'n  robh 
*'  an  Tighearna  gràsmhor,  tròcaireach,  fad- 
f  hulangach,  pailt  ann  am  mathas  agus  ann  am 
firinn :  a  gleidheadh  tròcair  do  mhìltibh,  a' 
mathadh  eucairt,  easantais,  agus  peacaidh,"  &c. 

Cha  n-eil  m  a  bheir  buaidh  air    a'  chridhe 

coltach  ri  gràs,  agus  a  chuireas  thuige  gu 
ùmhlachd  dhùrachdach  agus  neo-f  huasgailte 
mar  a  thuirt  Daibhidh,  "  Fidir,  mi,  O!  Thigh- 
earna,  agus  dearbh  mi,  rannsaich,  m'  àirnean 
agus  mo  chridhe,  oir  tha  do  choimhneas  gràdh- 
ach  fa  chomhair  moshùi,  agus  ghluais  mi  ann  ari' 
f  hìrinn."  (Sàlm  xxvi.23)  Air  an  aobhar  sin,  tha 
e  'g  ràdh  a  rithist  "  Cia  oirdhearc  do  chaoimh- 
neas  gràdhach  ann  'san  talamh  uile,  O  Thigh- 
earna  ar  Dia  !"  agus — tha  'n  caoimhneas  gràdh- 
ach  sin  iongantach, —  oir  tha  mhòrdhalachd 
agus  a'  ghlòir  oirdheirc  sin  aige  ann  fèiu  a 
cheannsaicheas  an  cridhe,  agus  a  chlaoidheas 
am  peacadh.  Agus  uime  sin,  tha  còir  riagh- 
laidh  aig  gràs,  mar  aon  a  ta  riòghaehadh. 
Tha  rìgh  chathair  aira  gairm  rìgh-chathair  nan 
gràs,  (Rabh.  iv.  16,)  'se  sin  cathar  air  am  beii 
no  anns  am  beil  e  a'  rioghachadh  cho  rnath  *sa 
sruthadh  uaipe.  "  Rìoghachaidh  gràs  tre  f  hìr- 
eanteachd,  chum  na  beatha  maireannaich  tr&- 
Iosa  Criosd  ar  Tighearna,"  Rom,  v.  2L 

Anns  an  dara  h-àite,  Mar  is  e  rìgh-chatharr 
ionad  comhnaidh  mòrdhalachd  agus  mòrachd 
's  i  mar  an  ceudna  ionad  còmhnaidh  ùghdarrais, 
agus  cumhachd  riaghlaidh ;  tha  so  air  a 
dhearbhadh  o  na  chaidh  aithris  cheana  :  a  nise 
tha  gràs  a'  rìoghachadh.  Uime  sin,  tha  acbhar 
dòchais  gun  dean  iadsan  a  chluinneas  facal  a 
ghràis  strìochdadh  da  ;  agus  sin  air  chunnarl 
am  beatha.  »  Easan  nach  creid,  bithidh  o 
air  a  dhìteadh  "  tha  na  facail  so  n?u?  'iriàthrar. 

cbumhachdach,  'nam  briathran  lagha  agus 
ùghdarrais  ;  agus  an  tì  a  ni  tàire  orra,  gheibh 
e  mar  sin  iad.  Tha  gràs  a'  sruthadh  a  mach 
o'n  righ-chathair,  seadh  à  rìgh-chathair  Dhè 
agus  an  Uain.  Uime  sin,  a  pheacaich,  tha  'n 
èigin  air  a  cur  ort, — feumaidh  aon  do'n 
dithis  a  bhi  mar  chrannchur  dhut  an  dara  cuid 
feumaidh  tu  gabhail  ri  gràs  Dè,  agus  a  bhi 
icilichte  bhi  air  do  shàbhaladh  gu  saor  leis, 
an  aghaidh  do  dhroch  thoilteannais,  agus  do 
mhi-fhiùghalachd,  air  neo  feumaidh  tu  bhi 
air  do  sgrios  air  son  do  cheannairc,  agus  do 
dhiùltadh  air  a'  ghràs  so.  Uiine  sin  beachd- 
amaùìnticb  air  do  chor,  agus  thoir  an  aire, 
saiaomtieh  ciod  as  fearr  dhut  a  dheanamh.  Is 
fearr  dhut  gèilleadh  do  ghràs,  agus  do  thròcair 
Dè\  agus  gun  gabhadh  tu  gràs  gu  bhi  a'  rìogh- 
e&chadh  tharad,  annad,  agus  air  do  shon,  na 
gu'n  rachadh  tu  'n  cunnart  sgrios  sìorruidh,  do 
bhrìgh  ?s  nach  b'àill  leat  a  bhi  air  d'  shaoradh 
le  gràs — thoir  so  fainear,  guidheam  ort,  oir  tha 
gràs  a  nis'  ann  an  ùghdarras,  tha  e  a'  rìogh- 
achadh,  agus  a'  teachd  a  mach  às  an  rìgh- 
chathair.  Nise,  tha  fhios  agad  rur  cunn- 
artach  an  ni,  a  bhi  dol  an  aghaidh,  a'  deanamh 
dearmaid,  no  tàire  orra-san  a  th'  ann  an  ùghdarr- 
as  :  as  fearr  dhut  iabhairt  an  aghaidh  fichead, 
no  'n  aghaidh  aon  neach  a  th'ann  an  ùgh- 
darras.  Ma  tha  fearg  rìgh  mar  theachdairean 
bàis  (Gnà  xvi.  14.)  Ma  's  e  fearg  rìgh  beucaich 
ieòghàin,  "  mar    bheucaich  ieòghain  tha  fearg 

rìgh  ;  (Caib.  xix.  12.)  ma  tha  fearg  rìgh  raar 
bheucaich  leòghain,  ciod  e  fearg  Dhè  ?  agus 
iha  fhios  agad  gur  e  bhi  deanamh  tàr- 
cuis  air  gràs,  'sa  bhi  diùltadh  mathanais,  agus 
a  bhi  neo-thoiìeach  a  bhi  air  do  shàbhaladh  le 
gràs  o  chiont  a  ta  toillteannach  air  bàs  ;  tha 
f  hios  agad  gur  e  bhi  diùltadh  gabhail  ris  air 
an  dòigh  sin,  do  bhrìgh  's  gur  e  sin  an  dòigh 
is  fearr,  cionnas  a  loisgeas  sin  a  chorraich  'na 
t'  aghaidh  ?  cia^mar  a  bhrosnaicheas  sin 
fhearg  'na  t'  aghaidh  ?  Ach  cia  cho  milis  'sa, 
tha  a  bhi  'g  gabhail  ri  gràs,  'nuair  a  ta  e  'na 
shaor  ghràs,  'nuair  a  ta  e  'rìoghachadìi,  agus 
'nuair  a  ta  e  'teachd  a  mach  o  'n  righ-ehathair. 
O !  cia  taitneach  e.  "  Tha  'bholtrach  mar 
dhrùchd  air  an  f  heur." 

Tha  so  uime  sin,  a'  gairm  do  smuaintean.  is 
cudthromaiche.  Tha  thu  ann  an  tinn,  an  teicii 
thu  maille  ri  Maois,  no  maille  ri  Daibhìdh,  ao 
tuit  thu  ann  an  làmhan  ari  Tighearna  ?  cò  dhiù 
is  fearr  leat  dol  do  dh'  ifrinn  air  son  do  pheac- 
aidh,  no  steach  do'n  bheatha  le  gràs  ?  feum~ 
aidh  aon  do  'n  dithis  a  bhi  mar  chuibhrionn 
dhut  mar  a  dubhradh  roimhe,  oir  is  e  gràs  ia 
rìgh,  tha  e  air  an  rìgh-chathair,  agus  cha  ghabh 
e  ri  slighe  eile  gu  glòir.  Ann-san  agus  leis-ara, 
feumaidh  tu  seasamh  ma  bhios  dòchas  idir  agad, 
no  ma  's  urrainn  thu  air  dhòigh  sam  bith 
aoibhneas  a  dheanamh  ann  an  dòchas  glòire 
Dhè.  Rom.  v.  2. 

Anns  an  treas  àite,  Mar  is  i  rìgh-chathaif 

lonad-còmhnaidh  mòrdhalachd  agus  ùghdarrais, 
's  i  ionad-còmhnaidh  an  ùghdarrais  is  àirae. 
Cha-n  eìfì  aon  sam  bith  o's  ceann  na  rìgh- 
chathrach,  cha  n-eil  cùis  sam  bith  gu  bhi  air  a 
togail  o  'n  rìgh-chathair.  Tha  cùirtean  breithe 
beaga  no  iosal  ann,  agus  fo  uachdaranan,  agus 
faodaidh  e  bhith  gu'm  bi  iad  sin  air  uairabh 
mi-cheart ;  uime  sin,  tha  e  air  a  cheadachadh  do 
neach  a'  chùis  a  thogail  uapa-san  gu  breitheamh 
is  àirde  ;  ach  o 'n  rìgh-chathair  cha-n  fhaod 
neach  sam  bith  a  chùis  a  thogail.  Nise  tha 
gràs  a'  rìoghachadh,  tha  e  'na  shuidhe  air  an 
rìgh-ehathair,  agus  a'  sruthadh  a  mach  o  'n 
rìgh-chathair.  Faodaidh  duine  teicheadh  o  'n 
fagh  chum  na  rìgh-chathrach,  o  Mhaois  gu 
Criosd  uaithe-san  a  ta  labhairt  air  talamh  g'a 
lonnsaidh-san  a  ta  labhairt  air  nèamh,  ach  o 
rjèamh  gu  talamh,  o  Chriosd  gu  Maois,  cha-n 
f  faaod  neach  sam  bith  dol.  Thoirmisg  Maois 
fèin  e.  rt  Oir  gu  firinneach  thubhairt  Maois  ris 
na  h-aithrichibh,  togaidh  an  Tighearn  bhur 
Dia  suas  fàidh  dhuibh,  do  bhur  bràithribh, 
mar  mise  ;  ris-san  èisdibh  sibh  anns  na  h-uile 
mthìbh  a  labhras  e  ribh ;  agus  tàrlaidh,  gach 
anam  nach  èisd  ris  an  f  hàidh,  sin  gu'n  sgrios- 
ar  a  mach  às  an  t  sluaigh  e.'' — Gniomh.  iii. 
22,  23. 

Faic  a  nise  am  fàidh  nuadk  so  'na  bhreith- 
eamh  anns  a'  chùirt  is  àirde,  's  e  maighistear  a' 
ghràis,  an  rìgh-chathair  leis  am  beil  gràs  a' 
tìcghachadh  ;  tha  eadhon  Maois  a'    ceadach- 

adh  do  dhaoine  teicheadh  uaithe  fèin  a  dh'ionn- 
saidh  an  f  hàidh  so  ;  seadh,  teicheadh  a 
dh'  ionnsaidh  an  duine  so  air  son  dion  :  ach 
o'n  f  hàidh  so  cha-n  eil  cùis  sam  bith  gu  bhi 
air  a'  togail.  Cionnus  "  a  thèid  sìnn  às,  ma 
thiondaidheas  sinn  air  falbh  uaithe-san  a  ta 
labhairt  o  nèamh  ?"  Eabh.  xii.  25. 

Tha  so  uime  sin  gu  bhi  gu  cùraraach  air  a 
chothromachadh  leinne,  agus  feumaidh  sinn  s 
thoirt  fainear  gu  ceart.  Cha-n  e  naomh,  110 
ministear,  no  aingeal,  no  fàidh,  a  ta  labhairt, 
oir  cha-n  eil  annta  sin  ach  sèirbheisich  ;  ni 
h-eadh,  ach  is  e  guth  o  'n  rìgh-chathair  a  ta 
ann,  guth  o'n  ùghdarras,  o'n  ùghdaras  is 
àirde  ;  is  e  'n  Tighearn  o  nèamh  a  ta  ann. 
Tha  'n  gràs  so  a'  teachd  o  'n  rìgh-cha.tbair, 
agus  air  an  aobhar  sin,  feumaidh  daoine  seas- 
amh  no  tuiteam  leis  a'  sin.  An  tì  nach  tig  an  so  a 
dh'òl,  bàsaichidh  e  gu  tartmhor.  Esan  a  dhiùltas 
an  t-uisge  so  a  nise,  cha-n  f  haigh  e  urrad 
deth  a  rithist,  sa  shileas  o  bharr  a  mheòir  (ged  a 
shàbhaladh  sin  anam,  "  Cionnus  a  thèid  sinn 
as  ma  ni  sinn  di-meas  air  slàinte  cho  mòr." — 
Eabh.  iì.  3 

Uaithe  so,  uime  sin,  gheibh  luchd-diùltaidh, 
piantan  cràiteach,  agus  èibhlean  loisgeach  ;  oir 
thionndaidh  iad  air  falbh  o'n  rìgh-chathair  sù, 
agus  o'n  ghràs  a  ta  sruthadh  uaipe,  cha  bhi 
e  gu  feum  sam  bith  dhaibh  cia  be  ni  a  thagràs 
iad  air  an  son  fèin.  Thuit  iad  o  ghràs, 
agus  ciod    a  chobhras  orra?  cha  robh  Criosu 

èifeachdach  dhaibh-san,  'se  sin  dhaibh-san  a  ta 
'g  iarraidh  a  bhi  air  am  fireannachadh  leis  an 
lagh  "thuit  iad  o  ghràs."  Gal.  v.  4. 

Anns  a'  cheathramh  àite.  'S  i  righ-chathair 
ionad-còmhnaidh  glòire,  ('nuair  a  thig  Mac  an 
duine  'na  ghlòir,  agus  uile  ainglean  naomha 
maille  ris ;  an  sin  suidhidh  e  air  cathair  a 
ghlòire.)  Agus  mas  e  cathair  a'  bhreitheanais 
cathair  na  glòire.  Cia  ni's  ro  mhò  na  sin 
cathair  nan  gràs.  Air  leam  ma  ta  gu'm  faod 
sinn  a  ràdh,  gur  i  cathair  nan  gràs,  cathair  glòire 
Dhè,  mar  abhios  cathair  breitheanais'na  cathair 
glòire  Chriosd,  agus  gu'm  beil  gràs  a'  sruthadh 
o'n  righ-chathair,  chum  is  gu'm  bi  glòir  aca 
araon,  glòir  ann  an  rathad  tròcair. 

1.  A  chum  is  gu  'm  biodh  glòir  aiggràs,  uime 
sìn,  rùnaich  e  gu'm  biodh  gràs  èifeachdach  ann, 
agus  a  chum  slàinte  cuid;  eadhon  a  "chum 
cliù  glòir  a  ghràis  tre  an  d'  rinn  e  sinne 
ìaitneach  ann  a  Mkac  ghràdhach.''    Eph.  i.  6. 

Rùnaich  e,  cha-n  e  glòir  a  thoirt  do  ghniomh- 
arraibh  an  duine,  ach  d'  a  shaorghràs  fèin  ;  agus 
air  an  aobhar  sin,  chuir  e  gnìomh  an  duine  do 
thaobh  fireantachd  am  fianais  Dè,  fo  chasan 
agus  mheas  e  iad  mar  luideagan  salach  ;  ach 
dh'  àrdaich  e  a  ghràs,  rinn  e  'na  rìgh  e,  thug  e 
dha  ùghdarras  gu  rìoghachadh,  dh'  ullaich  e 
dha  rìgh-chathair,  agus  ghairm  e  an  rìgh- 
chathair  sin,  righ-chathair  nan  gràs,  agus 
's  ann  uaipe  a  ta  'n  gràs  so  a'  sruthadh  a 
mach,  eadhon  a  cho*>  a  chliù  agus  a  ghlòire 

fèin  ann,  agus  tre  shVàint'  èifeachdach  na 
h-aiteam  a  ghabhas  ris,  agus  nach  gabh  ris  gu 
diomhain. 

Mar  a  ta  gràs  air  àrdachadh,  agus  a'  sruth- 
adh  a  mach  o'n  rìgh-chathair  a  chum  a  chiiù 
fèin,  agus  chum  a  ghlòire  fèin,  tha  e  mar  an 
ceudna  air  àrdachadh  mar  so,  ann  a  bhi 
sruthadh  a  mach  mar  abhainn  d'ar  n-ionns- 
aidh-ne,  chum  's  gu'm  bitheamaid  'n-ar  cliù  agus 
'n-arglòirdha-san  adh'àrdaich  e.  Sinne  afhuair 
e,  agus  a  thug  sinn-fèin  suas  do'n  rìgh-chathair 
o'm  beil  e  sruthadh,  f  huar  sinn  leis  oighreachd, 
air  dhuinn  a  bhi  air  ar  roi'-òrduchadh  a  rèir 
rùin  an  tì  a  ta  'g  oibreachadh  nan  uile  nithe  a 
rèir  comhairle  a  thoile  fèin,  ionnas  gu'm  biodh- 
maid  a  chum  cliù  a  ghlòire  san  (Eph.  i.  II, 
Ì2.)%  Mar  so  ma  ta  gur  i  an  rìgh-chathair  so 
rìgh-chathair  giòire.  "Be  rìgh-chathair  àrd 
agus  ghlòrmhor,  o  thùs  ionad  ar  dìdinn  ;"  nise, 
ciod  a  ta  'leantainn  uaithe  so,  ach  iadsan  a  ta 
gabhail  ris  a'  ghràs  so,  tha  iad  a'  tòirt  glòir 
do  Dhia  air  son  a  ghràis,  a'  giòrachadh  a 
ghràis,  agus  a'  gìòrachadh  facai  a  ghràis  :  tha 
leithid  sin,  tha  mi  'g  ràdh,  a'  glòrachadh  Dhè 
air  son  a  thròcair;  (Rom.  xv.  9,  12,)  tha  iad  a' 
glòrachadh  Dhè  le'n  ùmhlachd  do  shoisgeul 
Chriosd,  ni  is  e  deagh  sgèil  gràis  Dè, 
(Gniomh  xx.  24.)  Tha  iad  maille  ri  Abraham 
a'  creidsinn  agus  a'  toirt  glòire  do  Dhia,  (Rom. 
iv.  20,)  agus  maille  ris  na  cinnich  a'  gìòrach- 
adh  facail  an  Tighearna.    Gniomh.  xiii,  48. 

Ach  a  bhi  deanamh  tàire  air  gràs,  's  a  bhi 
deanamh  tailceis  air  an  spiorad,  agus  a  bhi 
cuir  ar  gniomharran  fèin  air  thoisich  air  gràs ; 
ciod  e  sin  ach  a  bhi  deanamh  dìmeas  air  Dia? 
eadhon  a  bhi  deanamh  tàir  air  'nuair  a  ta  e 
air  a  rìgh-chathair,  seadh,  'nuair  a  ta  e  air 
rìgh-chathair  a  ghlòire.  Tha  mi  'g  radh,  gur  e 
so  a  bhi  tilgeadh  smugaid  'na  aodainn,  eadhon 
'nuair  a  ta  e  'g  iarraidh  ort  cromadh  sios  'na 
làthair,  ùmhìachd  a  thoirt  dha,  agus  glòir  a 
thoirt  do  ghràs  a  ghlòire,  a  ta  teachd  a  mach  o 
rìgh-chathar  a  ghlòire.  Ma  bha  daoine  'san 
àm  o  shean  air  an  dìteadh,  a  chionn  nach  do 
ghlòraich  iad  e  mar  Dhia,  nach  bi  iad  ni  's  mò 
na  bhi  air  an  dìteadh ;  mas  urrainn  ni's  mò  a 
bhith  ;  nach  eil  ga  ghlòrachadh  air  son  a  ghràis  ? 
agus  gu  cinnteach,  cha  ghlòraich  a  h-aon  e  air 
son  a  ghràis,  ach  iadsan  a  dhlùthaich  ris,  agus 
a  thug  iad-fèin  suas  da.  Luchd-labhairt  ma 
ghràs,  cha-n  eil  iad  ach  'nan-luchd-fanaid  air 
Dia.  Iadsan  a  mhain  a  labhras  gu  math  mu 
ghràs,  ach  nach  eiì  gafn  toirt  fèin  suas  da,  cha 
n-eil  iad  ach  a'  labhairt  mu  ni  nach  aithne 
dhaibh,  seadh,  eadhon  a'  miodal  ris.  Ach 
dh  ardaich  Dia  a  ghràs,  chuir  'se  suas  air  an 
rìgh-chathair  e,  agus  mar  sin  roinn  'se  e  'na 
rìgh,  agus  thug  a  dha  ùghdarras  gu  rìoghach- 
adh  ;  agus  tha  thusa  a'  dol  seachad  agus  a' 
cluinntinn  mu  thimchioll,  ach  cha-n  eil  thu 
toirt  gèill  da,  no  ga  d'  a  thoir  fèin  suas  da,  aon 
chuid  t'-anam  no  do  chorp  :  ciod  so  ach  a  bhi 

miodal  ri  Dia  le  do  bhilibh,  agus  a  bhi  deanamh 
bhreug  dha  le  do  theangaidh  ;  ciod  e  sin  ach  a 
bhi  mheas  gur  e  is  lugha  gliocas  na  thu-fèin, 
'nuair  a  ta  es-an  ag  iarraidh  glòire  leis  a  sin, 
leis  an  ni  sin  leis  nach  toir  thusa  glòir  dha, 
'nuair  a  ta  e  a'  foillseachadh  a  ghràis  'na 
t'  f  hianais  anns  an  t-saoghal  o'n  rìgh-chathair, 
agus  tha  thusa  dol  seachad  agus  ag  ràdh  ni 
breagha  ris,  ach  tha  thu  leantainn  sin  a  ta 
treòrachadh  càlg-dhireach  'na  aghaidh.  Crioth 
naichibh  !  criothnaichibh  !  O  pheacacha,  a 
ta  deanamh  tàire  air  saibhreas  a  mhathais. 
Tha  'n  lath'  a'  teachd,  'nuair  a  dh'  amhairceas 
sibh,  sa  bhios  sibh  fo  ionghnadh,  agus  air 
bhur  claoidh,  mar  faigh  gràs  buaidh  maille 
ribh,  agus  mar  aontaich  sibh  a  bhi  air  bhur 
sàbhaladh  leis,  a  chum  cliù  a  ghlòire,  (Gniomh. 
xiii.  38 — 4i,)  agus  a  chum  glòir  dhasan  a 
chuir  air  an  rìgh -chathair  e.  Dan.  vii.  9. 

Anns  a  ckùigeamk  àite,  'S  e  rìgh-ehathair 
ionad-còmhnaidh  gliocais.  Uime  sin,  tha  es-an  a 
tha'nashuidhe  air  anrìgh-chathair,  air  aghairm 
aosda  nan  laithean,  an  Dia  neo-chrìochnach 
ann  an  gliocas,  aig  an  robh  a  thrusgan  geai 
mar  shneachda,  agus  falt  a  chinn  mar  olìainn 
f  hior-ghlain,  tha  a  ghliocas  a  ta  air  a  thaisb- 
eanadh  a  mach  dhuinn.  Uime  sin,  'nuair  a 
ta  sinu  a'  leughadh  mar  so,  gu  'm  beil  abhainn 
do  ghràs  a'  sruthadh  a  mach  o  'n  rìgh-chathair, 
seadh,  o  rìgh-chathair  Dhè,  tha  sin  mar  gu'n 
abramaid,  mheas.  an  Dia  a  ta  mhain  giic,  agus 

do  'n  aithne  gach  sligbe  gu  h-iomlan  'na 
ghliocas  gu'm  be  'bhi  sàbhaladh  dhaoine 
le  gràs,  an  rathad  a  b'f  hearr,  bu  shàbhailte, 
agus  bu  chinntiche.  Air  an  aobhar  sin,  'sann 
o  chreideamh  a  ta  'n  oighreachd,  ionnus  gu'm 
biodh  e  tre  ghràs :  a  chum  's  gu'm  biodh  an 
gealladh  daingean  do'n  t-sìol  uile. — (Rom.  iv. 
J4.)  Agus  a  rithist,  tha  mathanas  a  reir  saibh. 
reas  a  ghràis  anns  an  robh  e  ro  phailte  dhuinn 
anns  an  uile  ghliocas  agus  thuigse,  (Eph.  i.  7« 
8.)  Tha  bhi  cuir  gràs  air  an  rìgh-chathair, 
uime  sin,  agus  a  bhi  toirt  air  sruthadh  a  mach 
o  'n  rìgh-chathair  mar  abhainn,  air  a  mheas 
leis  an  Dia  a  ta  mhain  giic,  mar  an  rathad  is 
fearr,  is  cinntiche,  agus  is  freagarraich  do 
chòr  an  duine  pheacaich,  agus  is  fearr  a  ni 
mealladh  dòchais  air  an  diobhal,  air  a'  bhàs, 
agus  air  ifrinn.  'S  urrainn  gràs  buanachadh  ann 
a  bhi  mathadh,  a'  taisbeanadh  deagh-ghean, 
agus  a'  sàbhaladh  o  thuiteam  ;  ann  an  tuiteam, 
agus  a  mach  à  tuiteam.  'S  urrainn  gràs 
comhf  hurt  a  thoirt  dhaibh-san  a  lot  iad-fèin. 
Agus  's  urrainn  gràs  a  mhuinntir  neo~airigh  a 
thoirt  a  chum  glòire.  Agus  so  cha-n  urrainn 
an  lagh  a  dheanamh,  agus  so  eha-n  urrainn 
duine  a  dheanamh,  agus  so  cha-n  urrainn 
ainghlean  a  dheanamh,  agus  cha  dean  Dia  e  air 
dhòigh  sam  bith  eile,  ach  a  mhain  le  saibhreas 
a  ghràis,  tre  'n  t.saorsa  a  ta  ann  an  Iosa 
Criosd 

Uime   sin,   a  chionn  's  gun    do  chuir  Dia 

gràs  air  an  rìgh-chathair,  agus  gun  d'òrduich  e 
gu  'm  biodh  e  a'  sruthadh  a  mach  o'n  rìgh- 
chathair  a  chum  an  t-saoghail.  Seadh  a 
chionn  's  gun  d'  rinn  e  rìgh  dheth,  agus  gu'n 
iug  e  dha-san,  agus  dhasan  a  mhain,  ùghdarras 
agus  uachdranachd  a  chum  a  bhi  sàbhaladh 
anmannan*  dh'àrdaich  e,  cha-n  e  mhain  a 
ghàol,  ach  a  ghliocas  agus  a  thuigse  ara 
fianais  chlann  nan  daoine,  (2  Sam.  xiv.  14, 
Gnàth,  viii.  11,  12.)  'S  e  so  ma  ta  àrd-chomh- 
airle  Dhè,  eadhon  àrd-cheum  diomhaireachd  a 
ghliocais  ;  air  an  aobhar  sin,  tha  air  a  radh, 
mar  a  dh'ainmicheadh  roimhe,  gun  robh  e  ro 
phailte  dhuinn  anns  an  uile  gblioeas-  agus 
thuigse*  Mar  sin,  ma  ta,  es-an  a  thig  agus  a 
dh'òlas  do'n  uisge  so,  tha  e  a'  glorachadh  Dhè 
air  son  a  ghliocas,  a  cliùdhachadh  Dhè  air  son  a 
ghliocais.  Tha  leithid  so  do  neach  ag  radh, 
Is  e  Dia  a  ta  mhain  glic,  agus  air  cromadh  a 
chinn  da,  their  e  rithist, — do  'n  Dia  a  ta 
mhain  glic,  gun  robh  a'  ghlòir,  araon  a  nis'  agus 
gu  sìorruidh,  Amen. 

Ach  es-an  a  ni  tàir'  air  a'  ghràs  so,  tha  e 
seasamh  a  mach  an  aghaidh  a'  ghliocas  is  àirde, 
eadhon  gliocas  air  an  rìgh-chathair ;  tha  e  'g 
ràdh  ann  fèin.  Tha  mi  ni's  glice  na  Danie!, 
agus  ni's  glice  na  breitheanas  Dè.  B'urrainn 
mi  rathad  n'a  bu  shàbhailte  fhaotainn  do 
nèamh  mi-fèin,  agus  na'm  bithinn  ann  an 
comhairle  Dhè,  dh'innsinn  sin  da.  Tha 
leithid  so  do  thoibheum.  uabhasach,  a'  sruthadh 

gu  nàdurrach  uaith-san  leis  nach  b'àill  gu'm 
biodh  grà3  'na  rìgh  air  an  rìgh-chathair,  agus 
leis  nach  b'àill  gu  'm  biodh  e  sruthadh  uaithe 
a  chum  an  t-saoghail.  "  An  teagaisg  es-an  a 
ni  strì  ris  an  Uile-chumhachdach  ?  es-an  a 
thagras  ri  Dia,  freagradh  e  air  a  shon."  Iob 
xl.  2. 

Tha  'n  t-Abstol  ag  ràdh,  gu'm  beil  an 
dearbh  theagaisg  so  do  na  Greugaich  ghlice 
'na  amaideachd,  agus  a'  shearmonachadh  mar 
ni  faoin  dhaibh,  ach  foilìsichear  e,  eadhon 
'nuair  a  thig  crìoch  nan  uile  nithe,  agus  'nuair 
a  chuireas  a'  mhuinntir  ghlice  sin  le  'n  gliocas 
amaideach  iad-fèin  do  dh'ifrinn,  chìtear  an 
sin  gur  glic'  amaideachd  Dhè  na  daoine,  agus 
gur  treise  anmhuinneachd  Dhè  na  daoine. 
1  Cor.  i-  21—25. 

A  thaobh  gu'n  robh  Iosa  Criosd  iosal  anns 
an  t-saoghal  so,  tha  e  le  cuid  air  a  shaltairt 
fo  'n  casan,  ach  is  rìgh-chathair  ghlòrmhor  e 
ann  an  taigh  Athar  fèin  :  oir  a  chionn  gu  'm 
be  irioslachd  an  ceum  a  b'isle,  tha  e  air  àrdach- 
adh  gu  bhi  'na  rìgh-chathair  do  Dhia,  seadh, 
tha  e  air  a  dheanamh  'na  thobar  às  am  beil 
gràs  do  ghnà  a'  sruthadh  mar  abhnaichean 
agus  a'  teachd  a  nios  mar  shruth  cumhachdach 
d'ar  n-ionnsaidh-ne. 

Uime    sin,    cò-dhùnaidh    mi    an    ceann    so, 

araon  le  comhf  hurt  agus  rabhadh  ;  le  comh- 

fhyrt,  agus  sin  do  thaobh  na  tearuinnteachd  a 

a   acasan   a   thug   da  rìreadh  gèill  do  ghràs, 

"  cha  bhi  uachdaranachd  aig  a'  pheacadh  oirbh, 
oir  cha-n  eil  sibh  fo  'n  lagh  ach  fo  ghràs." 
Agus  biodh  e  'na  rabhadh  dhaibh-san  a  ta 
deanamh  tàire  air.  Thugaibh  an  aire,  is  cunnart- 
ach  a  ni  a  bhi  seasamh  mach  an  aghaidh 
gliocais  Dè.  Nise,  ann  an  so  tha  gliocas  Dè. 
eadhon  an  gliocas  a  ta  air  an  rìgh-chathair. 
B'e  toil  Dè  air  son  glòir  a  ghliocas  an 
t-slighe  so  a  chomharrachadh  a  mach,  eadhon, 
gràs  a  chuir  suasa  chum  rìoghachadh.  Smuain- 
ich  mi  iomadh  uair,  agus  thuirt  mi  cuid 
do  dh'uairean,  ma  bhios  Dia  toileach  a  bhi 
tearnadh  pheacach  air  dòigh  sam  bith,  's 
cinnteach  gur  ann  air  an'dòigh  a  chomharraich 
e  fèin  a  mach.  A  nise,  's  i  so  an  t-slighe  a 
chomharraich  e-fèin  a  mach,  torradh  agus  èif- 
eachd  a  ghliocas  fèin  :  uime  sin,  a  pheacacha, 
toilichibh  e,  toilichibh  e  le;s  an  ni  sin  leis  am 
beil  efèin  làn-thoilichte.  Thig  a  chum  nan 
uisgeachan,  tilg  thu  fein  annta,  agus  na  biodh 
eagal  ort  a  bhi  bàite  ;  leig  do  Dhia  a  mhain  do 
ghiùlan  a  dh'  ionnsaidh  a  Phàrras,  a  chum 
's  gu'm  faic  thu  'rìgh-chathair. 

Anns  an  t  seadhamh  àite,  'S  e  'n  rìgh-chathair 
ionad-còmhnaidh  dìlseachd  agus  fìrinn,  's  i 
àitecuiran  gnìomh  gach  nithaghabhair  oslàirjuh, 
agus  coilionadh  nan  geallaidhean.  "'Nuair 
a  ghabhas  mi  an  coithional  do  m'  ionnsaidh'* 
arsa  Criosd,  ''  bheir  mi  breth  chèart,"  (Salm. 
lxxv.  2,  Eph.  xxii.  23,)  'se  sin  gu  dìleas,  agus 
a  nise,  ghabh  se  iad,  agus  tha  e  air  a  dhean- 

amh'nacheann  thar  na  h-uile  nìth  dhaibh  ;  agua 
air  an  aobhar  sin,  tha  e  air  an  rìgh-chathair 
o'm  beil  an  gràs  so  gu  lèir  a'  sruthadh  mar 
abhainn  o  nèamh  a  chum  an  t-saoghail.  Cha 
ni  sam  bith  eile  an  abhainn  so,  ma  ta,  ach 
coilionadh  nan  geallaidhean.  ie  Mar  tèid  mise 
air  falbh,  cha  tig  an  comhfhurtair  do  'r 
n-ionnsaidh.  Ach  madh'fhalbhas  mise,  cuiridh 
mi  es-an  d'ar  n-ionnsaidh."  (Eoin  xvi.  7,)  'se  sin 
&  ni  mu'n  do  labhradh  leis  an  f  hàidh,  Ioel. 
"  Agus  tàrlaidh  anns  na  laithibh  deireannach, 
(deir  an  Tighearna,)  gun  dòirt  mise  do  mo 
spiorad  air  na  h-uile  f  heòil,"  &c.  A  nise  's  e  'n 
abhainn  so  spiorad,  agus  gràs  Dè,  a  bha  air  a 
ghealltainn  leis  an  Athair  do  'n  Mhac^  agus  a 
ta  nise  a'  teachd  a'  ruith  o  rìgh  chathair-Dhè 
agus  an  Uain.  Oir  air  dha  a  bhi  nis'  air 
àrdachadh  le  deas-làimh  Dhè,  agus.  gealladh 
an  Athar  fhaotainn,  eadhon  gealladh  an 
Spiorad,  dhoirt  e  mach  sin  a  ta  sibhse  a'  nise 
a'faicinn  agus  a'cluinntinn,  Gniomh.  ii.  16 — 18. 
Feuch,  ma  ta,  cia  cho  cuimhneach,  cia  cho 
urramach,  cia  cho  dìleas  'sa  tha  ar  n-Athairagus 
Uan  J)è !  Cha  toir  àrdachadh,  no  crùn,  air  a 
bhochdan  air  talamh  a  dearmad  ;  ni  h-eadh, 
ach  'sann  do  bhrìgh  e  bhi  air  àrdachadh,  agus 
e  bhi  aìr  an  rìgh  chathair,  a  tha  leithid  do 
dh'  abhainn,  le  sruthaibh  òir  a'  teachd  a  mach 
o'n  iìgh-chathair  do  'r  'n-ionnsaidh-ne.  Agus 
ernthaidh  i  fathast  gu  bhi  ni's  àirde  na  bha 
ataireachd  lordain  riamh.     Is  fior  nach  eil  i  ar 

ruith  cho  àrd  a  nise,  'sa  bha  i  anns  na  laithibh 
o  chian,  do  bhrìgh  mallachd  Dhè,  a  ta  air 
an  anacriosd,  leis  am  beil  tìr  pobuill  De,  Iàn 
do  dhrisean  agus  do  dhroighean,  (Isa.  xxii. 
13,  17.)  ach  'nuair  as  ilse  an  làn-mara,  's  ann 
is  faisg'  e  air  lionadh  ;  agus  èiridh  an  abh- 
ainn  so  ann  an  ùine  ghearr,  agus  cha  bhi  i  gu 
bràth  tuille  cho  iosal  ri  doimhne  nan  aobharnan  ; 
achbithidhi  suas  gu  ruig  na  glùinean,seadhagus 
na  leasraidh,  agus  bithidh  i  na  h-abhainn  leath- 
ain  a  chum  snàmh  innte  (Esec.  xlvii.  4.)  "  Ach 
an  sin  bithidh  an  Tighearna  glòrmhor  dhuine 
'na  ionad  abhnaichean  agus  shruthan  leathan." 
— (Isa.  xxxiii.  21,  Tais.  xxii.  3,  4.)  Agus 
cha  bhi  mallachd  nis  mò  ann  'san  eaglais, 
(lob  xx.  17.)  Ach  bithidh  rìgh-chathair  Dhè 
agus  an  Uain  innte,  agus  ni  a  shèirbhisich 
seirbhis  dha  gun  sgìos. 

Is  briathran  fìrinneach  agus  dìleas  iad  sin, 
agus  ann  am  f  ìrinn  bithidh  iad  air  an  coilionadh 
do  'n  eaglais  o  rìgh-chathair  Dhè  agus  an  Uaiu. 
'S  e  fìrinn  agus  dìiseachd  annsan  a  riaghias,  a 
ni  Sion  aoibhneach  ;  do  bhrìgh,  le  sin  gu'n  toir 
na  geallaidhean,  a  mach  baine  agus  mil. 
Oir  a  nise,  tha  Dia  fìrinneach  agus  dìleas,  a 
chumas  cùmhnant,  a'  colionadh  do'n  Eaglais, 
sin  a  gheall  e  dh'L  Uime  sin,  sruthaidh  ar 
n-abhnaichean,  agus  bheir  ar  sruthan  a  mach 
mil  agus  ìm. 

Deanadh  so  uile  phobull  De  a  theagaisg  gu 
dòch&s    a   bhi    aca,    agus  a  bhi    feitheasah  ri 

mthe  matha  o'n  rìgh-chathair.  Ach  O  !  shaoil- 
inn,  an  rìgh-chathair  so  o'm  beil  gach  math  a' 
8ruthadh  a  mach  mar  abhainn  ;  cò  nach  biodh 
'na  iochdran  dh'i  ?  cò  nach  deanadh  aoradh  fa 
comhair  ?     Ach, 

Anns  an  t-sheachdamh  àite,  'S  e  rìgh- 
chathair  ionad  còmhnaidh  ceartais.  "  Is  iad 
ceartas  agus  breitheanas,  àite  tàimh  do  rìgh- 
chathrach,"  (Salm.  lxxxix.  14.)  Agus  is  ann 
mar  an  ceudna  o  cheartas  a  ta  'n  abhainn  so 
do  ghràs  a'  sruthadh  d'ar  n-ionnsaidh-ne : 
ceartas  do  ihaobh  Chriosd,  agus  ceartas  d'an 
taobh-san  a  ta  air  am  faotainn  ann.  Tha  Dia 
a'  cuir  an  cèill,  gur  urrainn  e  fìreanachadh  gu 
ceart,  agus  mathadh  gu  ceart ;  a  nise,  raa's 
urramn  e  fìreanachadh,  gu  ceart  agus  mathadh 
gu  ceart,  (Rom.  iii.  24,)  an  sin  is  urrainn  e  gràs 
a  thoirt,  seachad,  agus  toirt  air  a  bhi  sruthadh 
a  mach,  seadh,  a  bhi  sruthadh  a  mach  mar 
abhainn  d'ar  n-ionnsaidh,  (1  Eoin  i.  9.) 
An  abhainn  a  bhrùc  a  mach  às  a'  chreig 
anns  an  f  hàsach,  ruith  i  an  deigh  an  t-sluaigh 
tre  'n  f  hàsach  anns  an  robh  iad  air  seachran. 
Dh'  òl  ad  às  a'  chreig  a  lean  iad,  cha  do 
ghluais  a'  chreig,  ach  lean  an  tuil  iad  ge  be 
taobh  a  chaidh  iad.  (1  Cor.  x.  4.)  '*  Dh' 
f  hosgal  e  a'  chreag,  agus  bhrùc  uisgeachan 
a  mach,  ruith  e  air  na  h-ionadaibh  tiorama, 
mar  abhainn."     Sàlm  cv.  41. 

Bha  charraig  so,  ars'es-an,  mar  shamhla  air 
Criosd,    ach    an    nise.    's  e'n    rìdì-chatbair   so 

Criosd  fèin,  agus  bha  'n  t  uisge  bhrùc  a 
mach  às  a'  chreig,  agus  a  lean  iad  anns  an 
fhàsach,  (gu  bhi  a  feuchainn  'nuair  thigeadh 
Criosd  gu  bhi  'na  rìgh-chathair)  an  dòigh  air 
an  a  leanadh  gràs  agus  mathas  ruinne  do'n 
fhàsach,  agus  mar  sin  am  fad  'sa  bhios  sinn 
innte.  Uime  sin,  air  do  Dhaibhidh  a  bhi 
smaointeachadh  air  a  so,  thuirt  e,  «'  Gu  cinnt- 
each  leanaidh  math  agus  tròcair  mi  uile  laithean 
mo  bheatha,  agus  còmhnaichidh  mi  ann  an 
tigh  an  Tighearna  fad  mo  làithean."  xxiii.  6. 

Ach  cò  às  a  dh'fheumas  so  teachd?  Tha 
briathran  ar  cinn-teagaisg  ag  radh  gur  ann  o  'n 
rìgh-chathair,  o  ionad-còmhnaidh  a'  cheartais  ; 
eadhon  o  sin  do  thaobh  na  fhuair  es-an  ann  an 
Criosd  air  ar  son ;  tha  es-an  do  thaobh  sin, 
ann  an  rathad  fìreantachd  agus  ceartas,  a' 
Ieigeil  a  mach  d'ar  n-ionnsaidh-ne  abhnaichean 
sòlais ;  da  mathair-uisge  no  bun,  an  cuan 
mòr  farsuinn  do  thròcair  a  ta  sruthadh  'na 
chridhe  neo-chrìochnach  thar  smuaintean 
dhaoine. 

Tha  na  h-uile  ni  pàighte  air  ar  sonainne, 
agus  air  son  gràis,  (1  Cor.  vi.  20,  Eoin  vii. 
39,)  cheannaicheadh  le  luach  sinn,  choisinn  E 
slàinte  shìorruidh  air  ar  son ;  seadh,  agus  is 
leis-an  sinn,  agus  is  leinne  nèamh  uaith  sin, 
mar  tha'n  abhainn  sin  do  ghràs  air  a  cosnadh 
dhuinn  leis-an.  Uime  sin  tha  gach  ni  a'  teachd 
d'ar  n-ionnsaidh  ann  an  rathad  ceartais  agus 
fireantachd.     'S  ann  uaithe  sin  a  theirear  gu'ra 

beil  sinn  a'  faotainn  creideimh  tre  f  hìreantachd 
Dhè,  (2  Ped.  i.  I,)  'se  sin  tre  cheartas  Dè, 
agus  ar  Tighearna  losa  Criosd.  Thoir  fanear 
ann  an  so  mar  a  la  ceartas  Dè,  agus 
ceartas  ar  Tighearna  Iosa  Criosd  :  agus  tha  ar 
creideamh  againn  o  cheartas  Dè,  do  bhrìgh 
fìreantachd  Iosa  Criosd  ar  Tighearna,  's  e  sin 
fhreagar  Iosa  le  oibribh  ceartais  do  dh'  uile 
f  hèich  a'  cheartais,  agus  uime  sin  ann  an  rathad 
ceartais  agus  diolaidh,  tha  gràs  a'  rìoghachadh. 
agus  a'  teachd  d'ar  n-ionnsaidh  mar  abhainn, 
mar  a  ta  air  a  shamhlaehadh  ìe  e  bhi  teachd 
d'ar  n-ionnsaicìh  o'n  rìgh-chathair. 
Agus  a  rithist;  thae  air  a  radh  gu'm  beil  gms  a' 
rìoghachadh  tre  fhìreantachd  achum  nabeatha 
maireannaich,  (Rom.  v.  21.)  Cò  an  fhìrean- 
tachd  troi'm  beil  e  a?  rìoghachadh?  tha  tre 
fhìreantachd  no  cheartas  Dè  le  losa  Criosd 
ar  Tighearna,  le  Iosa  Criosd  no  air  a  sgàth. 
Air  a  sgàth  thubhairt  mi,  tha  sinn  a'  faotainn 
mathanais  ;  agus  air  j  sgàth  a  tha  sinn  a'  faot- 
ainn  na  h-uile  ni  a  bhuineas  do  bheatha  agus 
do  dhiadhachd.  Agus  's  ann  a  nios  leis  an  sruth 
so,  no  tre  shruth  na  h-abhna  so  ann  an  rathad 
ceartas  a  ta  na  h-uile  ni  a'  teachd  d  ar  n-ionn 
saidh,  agus  air  an  aobhar  sin,  theirear  gu'm 
beil  e  'teachd  o  'n  rìgh-chothair. 

Anns  an  ochdamk  àite-,  ?S  e  'n  rtgh-chathair 
so  ionad-còmhnaidh  gràis  agus  tròcair  ;  agus 
air  an  aobhar  sin,  tha  i  air  a  ghairm  chathaii 
na  tròcair,  agus  càthair  nan  gràs.     Tha  chath 

air  so  a'  tionndadh  gach  ni  gu  gràs.  Bheir  an 
rìgh-chathair  so  air  na  h-uile  ni  oibreachadh  a 
chum  ar  matha.  Tha  air  a  radh  mu  Mhic 
Shaul,  nach  robh  iad  air  an  adhlaiceadh  an 
deigh  dhaibh  a  bhi  air  an  crochadh  gus  an  do 
thuit  driùchd  o  nèamh  orra.  (2  Sam.  xxi.  19-— 
14.)  Agus  faodar  a  radh  mu'r  timchioll-ne, 
eadhon  nach  eil  e  leigeil  le  hi  sam  bkh 
teachd  am  fagus  dhuinn,  gus  am  beil  e  g'  ar 
n-ionnlad  anns  an  uisge  so  a  ta  teachd  a  mach 
o  chathair  nan  gràs.  Uime  sin,  's  ann  o 
ghràs  a  ta  àmhghar  geur-leanmhainn  ;  bochd- 
ainn  agus  trioblaid  a'  sruthadh  ;  seadh,  tha'ru 
bàs  fèin  air  a  dheanamh  'na  bheannachd 
dhuinue  le  gràs  Dè  tre  Chriosd.  (Saiìm.  cxix. 
67-  1  Cor.  iii.  22.  Tais.  iii.  19.  Eabh.  vii. 
5 — 7-)  O  !  an  gràs,  O  eaglais  shòna  Dhè*  I 
tha  na  h-uile  ni  a  ta  tachairt  riut  air  sgàth 
/fj  <mriosd  air  a  thiunndadh  gu  gràs,  Chuala 
sihn  mu  na  chloich  bhuadhaich,  agus  na'm 
fàigheadh  neach  i  gu'n  tionndadh  i  gach  ni 
ris  am  beanadh  i  gu  òr.  Ach  O  !  feuch  an 
tionndaìdheadhi  nah-uile  ni  gu  gràs?  an  urrainn 
i  na  h-uile  ni  a  cho-oibreachadh  le  chèile  a 
chum  matha?  Cha-n  urrainn,  cha-n  urrainn, 
cha  n-eil  an  f  heart,  a'  bhuaigh,  an  t-oirdhearcas 
so,  na  ciod  a  their  mi  ris,  cha-n  eil  e  ann  an 
ni  san  bith  ach  anns  a'  ghràs  a  ta  rìcghachadh 
air  rìgh-chathair  nan  gràs  ;  eadfaon  anns  an 
abhainn  a  ta  a'  sruthadh  a  mach  à  rìgh-cbathair 
Dhè.  Tha  so  a  tionndadb  mòrdhalachd, 
r 

ìighdarrai^ant-ùghdarrasis  àirde,giòir,  gliocas, 
fìrinn  agas  ceartas,  agus  na  h-uile  ni  gu  gràs. 
Ann  an  sotharìgh-chathair !  Tha  Diaa'leigeil 
dhuinn  a  faicinn,  f  huar  Eoin  do  dh'  urram 
sealladh  f  haicinn  d'i  fèin  agus  do  na  sruthaibh 
a  ta  teachd  a  mach  uaipe.  0  an  sealladh 
taitneach  !  "  dh'  fheuch  e  dhomh  abhainn 
fhior-ghlan  do  dh'uisge  na  beatha  a  teachd 
a  mach  à  righ  chathair  DhèV' 

Gu  dearbh,  mar  a  dubhradh,  roimh  so  ann 
an  lathaibh  rìoghachadh  an  anacriosd,  cha-n 
eil  na  seailaidhean  so  ga'm  faotainn,  a  nise  tha  e 
cumail  air  ais  aghaidh  a  rìgh-chathrach  ;  agus 
a'  sgaoileadh  neul  oirre  ;  ach  tha  sinn  a'  faotainn 
sscharean  sàbhalaidh  agus  dionaidh  uaipe,  mar 
a  bha  na  naoimh  eile  mar  an  ceudna  g'am 
faotainn  ann  an  lathaibh  neulach  agus  doracha. 
Agus  do  thaobh  's  gu  'm  beil  sinn  a'  faicinn 
na  h-urrad  dheth,  is  còir  dhuinn  an  tuilleadh 
a  chreidsinn :  agus  le  bhi  creidsinn  a  bhi 
toirt  glòire  do  Dhia.  Feumaidh  sinn  saoith- 
reachadh  air  son  eòlas  ni's  soilleire  f  haotainn 
air  an  rìgh-chalhair  o  'n  sgriobtur  ;  oir  's  e 
facal  naomha  Dhè  a'  ghlain'-amhairc  leis  am 
faod  sinn  le  aghaidh  gun  fhalach,  glòir  an 
Tighearna  fhaicinn. — 2  Cor.  iii.  18. 

Ach  air  leam  nach  do  labhair  mi  bheag 
'sam  bith  mu'n  rìgh-chathair  so  ;  oir  cha  ni 
sam  bith  eile  i  ach  daonnachd  ghlòrmhor  gun 
smal  Mhic  Dhè.  'S  e  'n  rìgh-chathair  so  an 
Tigbearna  Iosa,  tha  'n  gràs   so  a'  teachd  o'n 

mhòrachd  dhìadhaidh  mar  a  ta  i  a'  gabhait 
còmhnaidh  gu  corparra  ann'  san  Tighearna  losa. 
(i  Air  an  aobhar  sin  tuiteamaid  sios  fa  chomhair 
na  rìgh-chathraeh,  agus  tilgeamaid  ar  crùintean 
an  làthair  na  rìgh-chathrach,  agus  thugamaid 
glòir  do'n  tì  a  ta  'na  shuidhe  air  an  rìgh-chathair, 
agus  do  'n  Uan  gu  saoghal  nan  saoghal." 

O  ciod  an  gaol  bu  chòir  dhuinn  a  bhi 
agaiun  do  dh'  Iosa !  is  suidheachan  rìoghail 
rìgh-chathair  an  Rìgh.  (I  Rìgh.  x.  20.) 
Thasa  g'  radh  mu  rìgh-chathair  Sholaimh, 
nach  robh  a  h-aon  coltach  rithe  ann  an  rìgh- 
eachd  sam  bith,  ach  mu'n  rìgh-chathair  so, 
faodar  a  ràdh  nach  eil  aon  coltach  ri  air 
nèamh  no  air  talamh.  Aig  cur  suas  na  rìgh- 
chathrach  so,  thional  na  h-ainglean,  agus  na 
beathaichean,  agus  na  seanairibh  mu'n  cuairt 
d'i,  a  dh'  amharc  oirre.  (Tais.  iv.  8 — 16.) 
'Nuair  a  bha  'n  rìgh-chathair  so  ga  cuir  suas 
ann  an  nèamh,  bha  tosd  ann,  bha  'n  smagh 
nèamhaidh  air  au  lionadh  le  leithid  do 
dh'  ionghantas  ris  an  t-sealladh,  agus  nach 
robh  ùin'  aca  gu  labhairt :  'Nuar  a  chuireadh 
an  rìgh-chathair  so  suas  ann  an  nèamh,  cisd 
an  còmhrradh  a  bha  'n  sin,  bha  e  mar  oheòi  na 
tròmpaid. 

"  Agus  feuch,  (deìr  Eoin)  bha  dorus  fosgailt 
air  nèamh,  agus  bha  'n  ceud  ghuth  a  chuala 
mi,  mar  fuaim  trònipaid  a'  labhairt  rium,  ag 
radh,  thig  a  nios  an  so  agus  nochdaidh  mÌ3b 
dhuit  nitfae    as  èigin  tacluirt     an    dèigh  iso# 

Agus  air  ball  bha  mi  'san  spiorad,  agus  feuch 
bha  rìgh.chathair  air  a  suidheachadh  air 
nèamh,  agus  bha  neach  'na  shuidh  air  an  rìgh- 
chathair."-—  Tais.  iv.  1,  2. 

Be'n  rìgh-chathair  sin  Iosa  Criosd  air 
àrdachadh,  air  a  shuidheachadh,  'se  sin  air  a 
thogail  suas,  cha-n  ann  mar  bha  e  air  a'  chrann- 
cheusaidh,  a  chum  tàire  agus  fanaid  a  bhi  air 
a  dheanamh  air  a  phearsa,  ach  mar  a  thuirt 
mi,  chum  iongantais  nan  ceithir  beathaichean, 
nan  seanairean,  agus  nan  ainglean  ann  an 
nèamh.  Bha  rìgh.chathair  air  a  suidheachadh 
ann  an  nèamh,  agus  bha  neach  'na  shuidhe 
oirre,  's  e  'n  neach  sin  Dia  ;  agus  tha  so  a' 
leigeadh  ris  fhois  ion-mhiannaichte  gu  bràth, 
oir  tha  bhi  suidhe  a'  ciallachadh  fois,  agus  's  e 
Criosd  fois  shìorruidh  Dhè.  Agus  an  e  nach 
fiù  so  amharc  air  ?  seadh,  b'  f  hiù  do  dh'  Eoin 
dol  ann  air  a  làmhan  agus  air  a  ghlùinean ; 
tha  mi  'g  radh  gu'm  b'  f  hiù  e  shaothair  dol 
a  dh'amharc  an  Tighearna  Iosa  mar  rìgh- 
chathair  air  a  suidheachadh  ann  an  neamh, 
agus  glòir  an  Tighearna  a'  gabhail  fois  agus 
còmhnaidh  air  agus  a'  toirt  a  mach  leis  na 
h-uile  ni,  cha-n  ann  a  mhain  le  fhacal,  ach  le 
friothaladh  a  fhreasdail  uile  gu  deireadh  an 
t-saoghail  !  agus  a  bheannachd  so  a  measg 
chàich, — "  eadhon  abhaìnn  f  hiorghlan  do 
dh'  uisge  no  beatha,  soilleir  mar  chriostal." 

Ach  bithidh  mi  a'  fàgail  a  ni  so,  a  chum  a  bhi 
teachd  air  m'  aghaidh  a  dh'ionnsaidh  a  cheath- 

ramh  ni;  eadhon,  nàdur  agus  brìgh  an  uisge  so  ; 
thae  ag  ràdh  gu'ra  beil  e  "  fiorghlan  agus  soil- 
leir  mar  chriostal."  "  Agus  dh'f  heuch  e  dhomh 
abhainn  fhiorghlan  do  dh'  uisge  na  beatha,  soill- 
eirmar  chriostal."  Thafhios  agam  gu'm  beil 
brìgh  dà-fhillt  ann  an  ni,  aon  do  thaobh  a 
nàduir,  agus  an  aon  eile  do  thaobh  oibreachaidh. 
Tha  'n  ceud  aon  dhiù  sin  neo-sgaranta,  agus  a* 
fantainn  anns  an  ni  fèin,  agus  mar  sin  mar  is 
trice  gun  stàth.  Tha  'n  t-aon  eile  air  fhaicinn 
'nuair  a  chuirear  a  mach  e,  agus  a  choinn- 
icheas  e  ri  ni  air  an  oibrich  e  gu  saor.  Mar 
gu'm  b'eadh,  C7isge~beatha,  an  dearbh  shamhla  a 
ta  so  air  a  ghnàthachadh,  tha  buaidh  neo- 
sgaranta  ann  fèin,  ach  cùm  'na  stad  e  ann  an 
searraig,  agus  faodaidh  gach  neach  fàillneach- 
adh  a  dh'andeoin  nabuaidhe  sin;  ach  gnàthaich 
e,  gnàthaich  air  chòir  e,  agus  do  gach  aon  aig 
am  beil  feum  air,  chì  thu  bhuaidh  le  oibhreach- 
adh.  Tha  'n  t-uisge  so,  an  abhainn  so  do 
ghràs,  air  a  gairm  "  uisge  na  beatha,"  agus 
mar  a  ta  'n  t-ainm  sin  air  a  ràdh  ris,  tha 
buaidh  bheannaichte  aig  ann  fèin  ;  ach  tha 
oibreachadh  air  f  haicinn  le  e  bhi  air  a  chleachd- 
adh,  agus  'se  sin  a  mhain  a  leigeas  ris  e,  an 
uair  a  ta  e  air  a  fhrithealadb,  agus  air  a 
ghabhail  a  chum  na  crìche  gus  am  beil  e  air  a 
fhrithealadh,  oir  an  sin  ath-bheothaichidh  e 
beatha  far  am  beil  i,  agus  bheir  e  beatha  far 
nach   eil  i.     Au   fhad  so  labhair  sinn   uiaj« 

cheana.  Uinie  sin  thèidsin  airaghaidh  gu  a  bhi'a 
labhairt  uime  ni's  ro  shònraichte,  ach  ni's  giorra. 
Anns  sa'  cheud  àite,  ma  ta,  's  e  uisge  so  na 
beatha  dearbh  ghrunnd  obair  na  beatha 
annainne-,  's  e  dearbh  bhonn  obair  na  beatha 
air  ar  sonainne  fulangas  agus  toillteanas 
Chriosd  ;  's  ann  air  sgàth  sin  a  ta  gràs  a'  teachd 
d'  ar  n-ionnsaidh-ne,  mar  a  tha  na  briathraibh 
a'  nochdadh  tha  e  teachd  a  mach  à  rìgh  chathair 
Dhè,  's  e  sin  Criosd.  Choisinn  Criosd,  ma  ta, 
gràs  dhuinne,  agus  air  an  aobhar  sin  feumaidh 
e  bhi  gur  ann  air  sgàth  a  thoillteannais  a  ta  'n 
gràs  a  choisinn  e  mar  so  a'  teachd  d'ar 
n-ionnsaidh.  Thuilleadh  air  sin,  tha  e  soilleir, 
gu'm  beil  spiorad  nan  gràs  a'  teachd  o  Dhia 
troi-san,  gur  ann  a  mhain  troi-san  a  ta  e 
teachd  ;  air  an  aobhar  sin,  do  thaobh  co-cho- 
munn  nan  gràs  dhuinne  'se  toradh  toillteannais 
Chriosd.  Ach  tha  mi  'g  ràdh,  gur  e  gràs 
annaine,  bonn  obair  na  beatha ;  oir  ged  a 
dh'  f  haodar  a  radh  'mur  thimchioll,  gur  ann  tre 
bhuaidh  pearsa  Chriosd  a  tha  sinn  beò  am 
fianais  Dè;  gidheadh,  tha  sinn  marbh  annainn- 
fèin,  agus  bithidh  sinn  mar  sin  gus  am  bi  'n 
spiorad  o's  n-airde  air  a  dhòrtadh  oirnn  ;  oir  is 
beatha  an  spiorad,  agus  is  beatha  a  ghràsan, 
agus  ^nuar  a  ta  sin  air  a  mheasgachadh  le 
Dia  o  'rìgh-chathair,  's  ann  an  sin  a  bhios 
sinn  beò,  agus  cha  bhi  gu  sin.  Agus  's  ann 
uime  sin  a  tha  e  aìr  a  ghairm  uisge  na  beatha, 

no  'n  tuisge  beò  a  ta  a'  sruthadh  suas  a  chum 
na  beatha  maireanraich.  'S  e  'n  spioracu  agus 
gràsan  an  spioraid,  a  ta  an  so  air  a  ghabhail  a 
staigh  fo  ainm  abhna,  sin,  agus  sin  a  mhain 
a  bheir  beatha  dhuinn  ;  tha  sin  'na  bhealha 
do  'n  anam,  cho  math  sa  tha  an  t-anam  'na 
bheatha  do'n  chorp.  Tha  na  h-uiie  creideaeh, 
mar  a  dubhradh  roimhe,  (ged  a  ìa  iad  air  an 
taghadh,  agus  air  an  ceannach  lefuil  Chriosd,) 
marbh,  agus  bithidh  iad  mar  sin  gus  an  tèid 
spiorad  na  beatha  o  Dhia  agus  o  rìgh-chathair 
a  steach  annta;  agus  gus  an  òl  iad  a  steach  e 
Je  dian  thart,  mar  a  dh'òlas  an  talamh  iotmhor 
a  steach  an  t-uisge. 

A  nise  'nuair  a  ta  'n  t-uisge  beò  so  air  a 
ghabhail,  tha  e  gabhail  àit'  anns  a'  chridhe, 
o'm  beil  e  ga  sgaoileadh  fèin  a  chum  uile  chumh- 
achdan  an  anma  'dhùsgadh.  Oir  mar  anns 
a'  cheud  chruthachadh  a  bha  spiorad  Dhè  a* 
gluasad  air  aghaidh  nan  uisgeachan,  a  chum 
an  t-uisg'  chuir  anns  an  dòigh  oirdheirc  sin 
anns  am  beil  sinn  ga  fhaicinn  a  nise  le  ar 
sùilean,  eadhon  mar  sin  anns  an  nuadh- 
chruthachadh,  's  e  sin  a  bhi  g'ar  deanamh-ne 
'n-ar  nuadh-chreutairean  do  Dhia,  's  ann  le 
sgaoileadh  an  spiorad  a  ta  e  air  a  dheanamh. 
Oir  tha  'n  spiorad,  (mar  a  dh'fhaodas  mi  ràdh, 
a'  suidhe,  agus  ga  sgaoileadh  fèin  air  cumh- 
achdan  an  anma,  mar  a  ni  chearc  air  na 
h-uibhean  fuara,  gus  am  fàs  iad  blàth,  agus 
gu'n  gabh  iad  beatha. 

Tha  'n    spiorad  ma  ta  g'ar  beathachadb 

agus  a'  toirt  an  anma  mbairbh  agus  mhelichte 
(pir  'sann  mar  sin  a  ta  na  h-uile  roi  àm  an 
iompackaidà)  gu  mhothachadh  'se  sin  gu 
beachd  a  bhi  aige  do  staid  nàduir,  agus  do 
staide  spioradail :  agus  's  e  so  toiseachadh 
obair  an  spiorad  leis  am  beil  an  t-anam  air  a 
dheanamh  comasach  air  rud-eigin  do  thuisge 
bhi  aige  air  cò  e  Dia,  agus  cò  e-fèin. 

Agus  tha  'n  t-òl  a  steach  so  air  an  spiorad 
ni's  ro  choltaiche  ri  mar  a  dh 'òlas  an  talamh 
tioram  a  staigh  an  t-uisge,  no  ri  mar  a  dh'òlas 
an  t-anam  reusant  e  bho  mhothachadh  air 
f  heum  air. 

Tha  'n  spiorad  mar  an  ceudna,  a'  deanamh 
maiseach  an  anma  le  leithid  do  nithe  'sa  tha 
freagarrach  chum  e  bhi  beò  do  rèir  na  bheatha 
sin  a  ta  facal  Dè  ag  iarraidh.  Tha  e  suidh- 
eachadh  sòlais,  aithreachais,  creidheimh,  seire,P 
ìarrtas  an  deigh  Dhè,  dòchas,  dùrachd,  'agus 
na  h-uile  ni  a  ta  feumail  a  chum  duine  bha 
peacach  a  dheanamh  'na  naomh :  's  iad  na 
nithe  &in  tha  mi  'g  ràdh,  toraidhean,  agus 
èifeachdan  an  spioraid  ;  ni  is  e  an  "  abhainn 
do  dh'uisge  na  beatha  a  ta  teachd  amach  à  rìgh- 
chathair  Dhè  agus  an  Uain,"  (2  Cor„  iv.  13.GaL 
v.  22.  2  Tim,  i.  7.)  Uime  sin,  tha  'n  spiorad 
air  a  ghairm,  spiorad  a'  chreidimh,  spiorad  a' 
ghaoil,  spiorad  na  h-inntinn  f  hallain  ;  oir  'se  'n 
spiorad  freumh  agus  màthar-aobhar  na  nithe 
8Ìd  uile  le  oibreachadh  ann,  agus  toirt  air 
aghaidh  an  anma. 

Ach   a  rUhist,  mar  a  ta  'n  t-uisge  beò  t,ot 

Bpiorad,  agus  gràsan  so  an  t-soisgeit,  a'  dean- 
amh  so,  tha  iad  mar  ati  ceudna  ap  cumaii  su&s 
na  nithe  sin  a  bha  aon  uair  air  an  suidheacharìh 
anns  an  anam  le  shìor  uisgeachadh.  'S  ann 
uaithe  sin  a  thubhairt  e,  "  Uisgichidh  nii  e  gach 
tiotadh,"  (Isaiah  xxvii.  1 — 4.)  le  siòr  uisgeach- 
adh  fhion-lios  anam  na  h-eaglais,  gràsan  na 
h-eaglais,  agus  mar  sin  rnaran  ceudna  anam  agus 
buadhan  maiseach  na  h-uile  dhuine  diadhaidh. 

Agus  do  bhrìgh  's  gu'n  taehar  do  na  nithe 
leis  am  beil  an  Spiorad  Naomh'  a'  deanamh 
sgiamhach  an  anma,  gu'm  faod  iad  seargadh  gu 
bàs,  seadh,  ullamh  gu  bàsachadh,  (Tais.  iii.  1 
— 3.)  'nuair  a  tha  sin  a'  tachairt,  tha  e,  cha-n 
e  mhain  ag  ùrachadh  agus  ag  uisgeachadh  an 
anma,  ach  ag  ath-nuadhachadh  aghaidh  an 
anma,  gu  h-iomlan  an  dara  cuid  Ie  e  bhi 
beothachadh  na  beatha  sin  a  ta  fathast  ann, 
air  neo  le  tuilleadh  beatha  as  ùr  a  chum  ar 
cumail  diadhaidh  a  chum  na  beatha  raair- 
eannaich.  Mar  so  tha  thu  ga  uisgeachadh, 
agus  ann  a  bhi  ga  uisgeachadh,  tha  thu  ga 
dheanamh  ro  phailt  le  abhainn  Dè,  (Salm. 
lxv.  P.) 

Oir  feumaidh  sinn  aire  thoirt  mar  a  ta  'n 
luibh  air  a  shuidheachadh,  no  'n  sìol  air  a  chur, 
gu'm  feum  e  bhi  air  uisgeachadh  le  frasan  o 
na  speuraibh  ;  mar  sin  gu'm  feum  na  gràsan  a 
chuireadh  le  spiorad  nan  gràs,  a  bhi  air  an 
uisgeachadh  le  frasan  o  nèamh.  lt  Tha  thu  gu 
pailt  ag   uisgeachadh   imirichean,   tha   thu  à' 

Seigeadh  sios  a  sgrìoban,  le  frasaibh  ni  thu 
tais  e,  beannachaidh  tu  fhàs,"  (Salm  Ixv.  10.) 
Uaithe  sin,  tha  e  'g  ràdh  gu'm  fas  ar  gràsan. 
Ach  cia  mar  ?  "  Bithidh  mi  mar  an  drùchd  do 
dh'  Israel,  agus  fàsaidh  e  mar  an  Iili,  agus  cur- 
aidh  e  mach  a  fhreumhan  mar  Lebanon. 
Sgaoilidh  a  gheugan,  agus  bithidh  a  mhaise 
mar  an  crann  ola,  agus  fhàile  mar  Lebanon. 
Pillidh  iadsan  a  chòmhnaidh  fo  sgàile,  mar  an 
t-arbharbithidh  iad  air  an  ath  bheothachadh  ; 
agus  fàsaidh  iad  mar  am  fionan  agus  bithidh 
'fhàile  mar  fhion  Lebanoin."  (Hos.  xiv.  5 — 7>) 
no  maradeireann  an  àite  eile.  "  Agus  stiùraidh 
an  Tighearna  thu  do  ghnà,  agus  sàsaichidh  e 
t-anam  ri  àm  tarta,  agus  ùngaidh  e  do  chnàmh- 
an  ;  agus  bithidh  tu  mar  lios  air  a  dheagh  uisg- 
eachadh,  agus  mar  thobar  f  hior-uisge,  air  nach 
tig  fàiìinn  uisge."  Isa.  lviii.  11.,  Iere.  xxxi. 
12. 

Thuilleadh  air  so,  tha  beannachd  eile  a  ta 
teachd  leis  an  uisge  bheò  so  ;  's  e  sin  beannachd 
a  cho-chomhainn.  Na  h-uile  blàthas  a  ta 
againn  ann  ar  comunn,  is  blàthas  o'n  spiorad  a 
ta  ann.  'Nuair  a  bhios  cuideachd  do  naoimh 
air  cruinneachadh  an  ceann  a  chèile,  chum 
dieasanas  spioradail  sam  bith,  agus  a  ta  iad  a' 
mothachadh  an  anmannan  air  an  oideachadh, 
agus  air  am  blàthachadh,  agus  air  an  deanamh 
subhach  an  taobh  a  staigh  dhaibh,  's  ann  do 
bhrìgh  's  gu'n  tàinig  aon  do  shruthanan  na 
h-abhna  so  a  steach  'nam  measg. 

An  sin  tha  criosdai  dkean  mar  clbaoine  adh'òl- 
adh  fion,  'nacbuachan,  subhach,  agus  aitj  do 
bhrìgh  's  gu'n  d'òl  iad  a  steach  do  'nspiorad,  agua 
gu'n  robh  an  anmannan  air  an  an  ùrachadh  ie 
gaothan  tairis,  agus  le  fion  làidir.  'S  i  so  a 
chuirm  mu'm  beil  Isaiah  a'  labhairt  'nuair  a  tha 
e  'g  ràdh.  "  Agus  anns  a'  bheinn  so,  ni  'n 
Tighearna  do  na  h-uile  chinnich  cuirm  do 
nithibh  blasda,  cuirm  do  dh'  f  hion  aosda,  do 
nithe  blasda  làn  do  smior,  do  dh'  fhion  aosda 
air  a  dheagh  tharruinn."  (Isa.  xxv.  6.)  Tha  e 
air  a  ghairm  ann  an  àite  eile,  "  cò-chomunn 
an  spiorad  naoimh,"  (2  Cor.  xiii.  14.)  Nise, 
tba  e  ,blàthachadh  spioraid,  ag  aonadh  spiorad, 
a'  beothachadh,  ag  àrach,  a'  neartachadh  grà- 
san ;  a'  gath-nuadhachadh  dearbhaidhean,  a' 
toirt  seann  sòiasan  chum  na  cuimhne,  a'  lag- 
achadh  ana-miannan,  a'  neartachadh  agus  a' 
togail  suas  spiorad  a'  chreidimh,  na  seirc',  an 
dòchais,  na  h-ùrnaigh,  agus  a'  deanamh  an 
f  hacail'na  bheannachd,  agus  nan  smuaintean  'na 
bheannachd,  agus  na  h-uile  dleasanas  taitneach 
do  'n  anam. 

Agus,  a  dh'  easbhuidh  an  uisge  bhe5  so, 
tha  'n  co-chomunn  lag,  fann,  fuar,  marbh,  gun 
toradh,  gun  bheatha :  cha-n  eil  ni  airfhaicinn, 
air  fhaireachadh  air  a  chluintinn,  no  air  a 
thuigsinn  ann  an  dòigh  spiordail,  no  beothach- 
adh  cridhe.  Ann  an  leithid  so  do  staid,  tha 
na  h-òrduighean  'nan  ealach,  tha  na  peacannan 
làidir,  an  creideamh  lag,  an  cridhe  cruaidh ; 

agus    aghaidh    an  anma  tioram,  mar  thalamh 
teann,  tartmhor. 

Tha  'n  deoch  so  g'ar  n-ath-bheothachadh, 
'nuar  a  ta  sinn  air  ar  buaireadh,  'nuair  a  ta 
eìnn  tinn,  no  air  ar  geur-leanmhainn  ;  'nuair  a 
ta  sinn  ann  an  dorchadas,  agus  fann  le  tart. 
'S  e  beatha  a'  chreidich  uisge  na  beatha ; 
agus  far  am  beil  e  ruithe  's  far  am  beil  air  a 
ghabhal,  agus  far  am  beil  cùis  air  an  deanamh 
anns  an  spiorad  so.,  tha  gach  ni  gu  math  :  tha  'n 
eaglais  tartmhor,  tha  an  t-anam  tartmor,  tha  na 
gràsan  tartmhor,  agus  tha  gach  ni  gu  math. 
Mheas  mi  gu'm  b'  fheumail  am  beagan  f hacal 
so  a  labhairt  mu'n  uisge  bheò  luachmhor  so  ; 
'8  e  sin  do  thaobh  buaidh  oibreachaidh. 

Thig  mi  anns  an  ath  àite  gu  bhi  labhairt 
uime,  a  thaobh  nan  ainmean  eile  fo'm  beil 
Eoin  ga  chuir  a  mach  dhuinn 

Tha  e  'g  ràdh  gu'm  beil  e, — (1.)  fiorghlan, — 
(2.)  soilleir — (3.)  soilleir  mar  chriostal,  Ci  Agus 
dh'  fheuch  e  dhomh  abhainn  fhiorghlan  do 
dh'isge  na  beatha  soilleir  mar  chriostal.'' 

Anns  d  chcud  àile,  Tha  thu'  leughadh  gu'in 
beil  uisge  so  na  beatha  fiorghlan,  's  e  sin  gu'n 
mheasgachadh,  sam  bith  ;  mar  so  tba  'm  facal 
sin  fiorghlan  a'"  ciallachadh  ni  a  ta  gun 
mheasgachadh  neo-ghlan  san  bith  :  mar  'nuair  a 
theirear  fior-chreideamh  ;  's  e  sin  creideamh 
gun  measgachadh  sam  bith  do  mhealladh  ann, 
olafhiorghkn,  a  chruinn  ola,  (Exod.  xxvii.  20  ; 
<ucv.  1 1 — 17.  Deut.  xxxiii.  14.)  tùis  fhiorghlan  ; 

òr  f  hiorghlan,  fuil  fhiorghlan  nam  fion-dhearc, 
agus  a  leithid  sin  ;  mar  sin,  'nuar  a  ta  e  'g 
radh  "  dh'fheuch  e  dhomh  abhainn  fìorghlan  do 
dh'  uisge  na  beatha,"  tha  sin  mar  gun  abradh. 
e,  dh'  f heuch  e  dhomh  abhainn  do  dh'  uisge 
a  bha  uile  gu  lèir  beò,  bha  uile  gu  lèir  'na 
bheatha  ;  agus  anns  nach  robh  ni  san  bith  ach 
beatha.  Cha  robh  bàs,  no  mharbhalachd,  no 
ni  san  bith  do  leithid  sin  ann  :  oir  tha  e  'g 
ràdh  rithist — agus  cha  bhi  mallachd  na  bàs  ann 
ni's  mò.  Is  abhainn  fhiorghlan  i  so.  Cha-n  eil 
aon  fhacal  maoidheadh  r'a  fhaotainn  anns 
an  abhainn  so.  Cha  n-eil  ni  san  bith  ach 
cridhe  fial,  gaol,  gràs,  agus  beatha.  "  Oir  a  ta 
tiodhlacan  agus  gairmean  Dè  gun  aithreacli- 
as."  Rom.  xi.  29. 

Anns  an  dara  h-àite.  [Fiorghlan].  Tha  'm 
facal  so  air  a  cleachdadh  an  aghaidh  sin  a  ta 
air  caochla  dòigh  [saìach] ;  mar,  'nuair  a 
their  e  "  cha-  n  eil  na  rionnagan  glan  *na 
shealladh."  (Iobxxv.  5,)  's  e  sin,  cha  n-eil  iad 
gun  mheasgachadh  dorchadais  annta.  agus  a 
rithist,  "  na'm  biodh  tu  glan  agus  ionrac."— - 
(Iob  viii.  6,)  's  e  sin,  na'm  biodh  tu  mar  a  tha 
thu  gabhail  ort  a  bhi,  no  na'm  biodh  tu  mar  bu 
mhath  ìeat  sinne  a  chreidsinn  a  ta  thu. 

A  nise  ma  thuigeas  tu  'm  facal  sin  (fior- 
ghlan,)  mar  a  ta  e  labhairt  an  aghaidh  nan 
nithe  sin,  'se  'n  ni  a  ta  e  ciallachadh  gu'm  beil  an 
gràs  so  gun  smài  gun  mheailadh;  tha  'choltas 
agus  a  bhrìgh  an  t-aon  ni,  oir  cha*n  eil  nì  gun 

bhrìgh  idir  ann,  's  e  da  rìreadh  an  ni  a  ta  'n 
sgriobtur  ag  ràdh,  tha  'n  sgriobtur  ag  ràdh, 
gur  abhainn  e,  agus  is  abhainn  da  rìreadh 
e,  tha  'n  sgroibtur  ag  ràdh,  gu'm  beil  e 
teachd  a  mach  o  Dhia,  agus  à  rìgh-chath- 
air,  agus  da  rìreadh,  tha  e  teachd  o  dhearbh 
chridhe. 

'S  e  'n  t-eagal  mòr  a  bhios  orra-san  a  bhios  air 
am  buaireadh,  nach  eil  gràs  gu  leòir  ann  an  Dia, 
agus  nach  eil  e  cho  saor  gu  thabhairt  sa's  tha  'n 
sgriobtur  a'  cumail  a  mach.  Ach  tha  'm  facal 
so  fìorghlan,  'na  f  hreagairt  iomkn  an  aghaidh 
a  leithid  sin  a  do  theagamhan  agus  do  luchd- 
teagarah ;  a  chum  eagal  na  muinntir  sin  a 
sgrios,  agus  an  anmannan  a  shaoradh. 

Cha-n  eil  cèilg,  no  mealleadh,  no  spleagh 
anns  a'  ghnothach — oir  ged  is  toil  le  Dia 
a  ghràs  a  leigeil  ris  dhuinn  fo  shamhla  abh- 
na,  cha-n  ann  a  chum  ar  inntinn  a'  mhealladh 
ìeis  a  tha  e  deanamh  sin ;  ach  a  chum  beagan 
soilleireachaidh  a  thoirt  dhuinn  air  saoibhreas 
do-rannsaicht'  a  ghràis,  a  ta  cho  fhad'  ann  am 
rneud  thar  gach  abhainn  anns  an  t-saoghal, 
'sa  tha  a'  bheinn  as  mò  thar  ubh  an  t-seang- 
ain ;  no  thar  an  smùirean  is  meinbhe  anns 
an  t-saoghal. 

Artns  an  ireas  àiie,  Ach  a  rithist,  tha  'm 
facal  sin  (fiorghlan)  air  a  chleachdadh  a  chum  a 
bhi  feuchainn  gu'm  beil  sin  nach  eil  fiorghlan 
cronal  agus  sgrioseil.  "  Tha  mise  glan  o 
fhuil  nan   uile."  (Gniomh.  xx,  26,   Seum  iii. 

17.  Mic.  vi.  11.)  's  e  sin,  cha  d  'rinn  e  cron  air 
neach  sam  bith.  Tha  'n  gliocas  a  ta  o  'n 
àirde,  an  toiseach  fiorghlan,  agus  mar  sin  cha-n 
eil  e  cronail.  A  meas  thusa  glan  iad  le  meidh- 
ibh  na  h-eucorach  ?  Cionnas  is  urrainn  sin  a 
bhi,  do  bhrìgh  gu'm  beil  iad'cronail  ? 

A  nise  gabh  (fiorghlan)  anns  an  t-seadh  so, 
agus  an  sin  tha  e  leigeil  ris  dut  nach  eil  gràs 
Dhè,  no  teagasg  nan  gràs  'na  ni  cronail. 
Cha-n  fhìon  e  a  chuireas  air  mhisg  (Eph. 
v.  8,)  ged  a  bhiodh  duine  air  a  lionadh 
leis,  cha  dean  e  coire  dha.  Tha  na  nithe  is 
fearr  sa'n  t-saoghal  cronaiì  air  dòigh  no  dhòigh 
èigin,  tha  'm  fìon  cronai!,  tha  airgead  agus  òrT 
agus  gach  aon  ni  saoghalta  cronal  ma  thèid  am 
mi-gnàthachadh  ;  ach  cha-n  eii  gràs  cronail. 
(Gnà.  xxv.  16,  37.  xx.  1,  1  Tim.  vi.  10.) 
Cha  tàinig  beud  riamh  an  càr  duine  air  son  a 
mheud  sa  shealbhaich  e  do  lànachd  gràis  Dè. 
Cha  ruig  duine  leas  eagal  a  bhi  air  gu'n  gabh 
e  tuilleadh  sa  chòir  dheth.  Cha  toir  gràs  air 
duine  fàs  uaibhreach  na  macnusach,  no  àrdan- 
ach,  cha  toir  e  air  duine  a  bhi  neo-chùramacb, 
no  dearmadach  mu'n  dleasanas  sin  a  ta  mar 
fhiachan  air  a  cho-lionadh  do  Dhia  no  do 
dhuine ;  cha  toiridir,  ach  'sann  a  chumas  gràe 
duine  iriosai  'na  shùiìibh  fèin,  macanta,  fèin- 
aicheadheach,  aithreachail,  cairiseach,  bheir  e 
air  a  bhi  pàirteach  agus  coimhneil  do  na 
bràithribh,  seadh  truacanta  agus  aoidheil  ris  m 
h-uile  duine. 

Is  fior,  tha  mòran  dhaoioe  ann  san  t-saoghal 
a  ta  deanamh  mi-fheum  do  ghràs  De,  agus 
thasa  'g  ràdh  gu'ra  beil  cuid  g'a  "  thionn- 
dadh  gu  macnus."  (Iud.  i.  4.)  Ach  cha-n 
ann  do  bhrìgh  's  gu'm  beil  aomadh  sam  bith  aig 
gràs  gu  leithid  a'  dh'olc  a  tha  sin  a'  tachairt, 
cha-n  ann,  oir  cha  n-eil  gràs  ag  oibreachadh  air 
an  dòigh  sin,  ach  's  e  is  aobhar  dha  sin  gu'm 
beil  na  daoine  a  ta  deananamh  a  leithid 
as  eughmhais  gràis,  agus  gun  d'  rinn  iad  ris 
mar  a  rinn  bàs  agus  ifrinn  ri  gìiocas  "  chuala 
iad  !e'  n  cluasaibh  a'  chliù."  (lod  xxviii.  22.) 
Is  cunnartach  a  ni  do  dhuine  gnè  bheachd  a 
bhi  aige  do  ghràs  ma  tha  chridhe  falamh  do 
spiorad  agus  f  hior-bheachd  naomh'  a'  ghràis ; 
oir  cha  deanadh  an  duine  sin  ni  sam  bith  ach 
gràs  Dhè  a  mhi  ghnàthachadh. 

Mo  thruaighe  ciod  a  dh'  fhaodar  earbsa 
uaithe-san  aig  nach  eil  ni  sam  bith  a  theagaisgeas 
e  cionnas  a  cbleachdas  e  an  t-eòlas  a  ta  aige 
air  gràs,  ach  an  fheòil,  agus  a  h-ana-miannan, 
agus  a  h-ann-tograidhean  an  teagaisg  iad  sin  e 
cionnais  a  chieachdas  e  eòlas  gu  ceart  ?  nach 
dàch'  iad  sin  a  chuir  troi'  chèile,  agus 
a  chuir  a  chum  gach  aindiadhachd,  agus 
truaighe,  agus  am  peacadh  àrach  ?  ciod  a  rinn 
Iudas  do  Chriosd,  ach  a  ni  a  dheanadh  daoine 
gun  ghràs  ri  ghràs  ?  eadhon  a  ghnàthachadh 
mar  fheall  sgàile,do'nrùintibhfeòlmhor,  salach; 
agus  's  e  bu  dàcha  gu'm  bràthadh  iad  araon  an 

gràs  agus  aideachadh  nan  gràs  d'  a  nàinihdibh 
is  mo  anns  an  t-saoghal. 

Agus  ann  an  so  faodaidh  mi  ràdh,  ged  a  tha 
gràs  fior-ghlan,  agus  neo-lochdach  air  gach  seol, 
gidheadh,  cha  dean  an  duine  sin  a  ta  gun 
ghràs,  feòlmhor,  talamhaidh,  agus  peacach, 
do  theagasg  nan  grks,  ach  e-fèin  a  thoirt  a 
steach  do  thruaighe  neo-chrìochnach  a  thaobh 
neart  ani-miannan  air  am  beii  e  tuisleadh. 
Faodaidh  duine  gun  fhaicheall  e-fèin  a  sgrios 
leis  na  nithe  is  fearr,  chan  ann  do  bhrìgh  's 
gu'm  beil  aomadh  sam  bith  aig  na  nithe  sin  a 
chum  a  leithid  sin ;  ach  a  thaobh  's  gu'm  beil  rai- 
bhuil  air  a  dheanamhdhiù.  Tha  eòlas  aig  cuid 
air  slighe  na  beatha,  (2  Ped.  ii.  20 — 22.)  agus 
air  uisge  na  beatha,  ach  is  eòlas  lòm  e,  is  eòìaa 
o'n  taobh  a  mach  a  mhain  e  ;  agus  b'fhearr 
dhaibh  gun  eòlas  a  bhi  aca  idir  air,  na  'n  dèigh 
dhaibh  eòlas  a  bhi  ac'  air  iad  a  thionndadh 
uaithe,  b'fhearr  dhaibh  gun  eòlas  a  bhi  ac'  air, 
na  bhi  deanamh  an  eòlais  sin  'na  sheirbhiseach 
do  'n  ana-miannaibh. 

Tha  cuid  a'  gabhail  fràsan  uisge  Dhè\  agus 
sileadh  a  chuid  neòil,  do  bhrìgh  's  gu'm  beil  iad 
do  ghnà  a'  suidhe  fo  mheadhonnan  nan  gràs. 
Ach  mo  thruaighe  ;  tha  iad  ga  ghabhaii  mar 
tha  na  clachan  a'  ghabhail  nam  frasan,  no  mar 
a  ta  'n  t-òtrach  a'  gabhaii  uisge  nan  speur ; 
tha  iad  an  dara  cuid  a'  fuireach  'nan  clachan 
cruaidhe  mar  a  bha  iad  roimhe,  air  neo  tha  iad 

ms.T  an  t-òtrach,  cha  n-ìoc  iad  suas  do  nèamh 
a:.r  son  a  thròcair  ach  mar  a  ni  'n  t-òtrach,  tòchd 
do  dhroch  bhòladh.  'S  e  sin  iadsan  a  dh'  òlas 
an  t-uisg'  a  ta  teachd  orra  gu  tric,  agus  an 
àìte  toraidh  a  thoirt  a  mach  freagarrach  do  'n 
treabhaiche,  a  ta  toirt  a  mach  droighean  agus 
drisean  agus  's  iad  sin  iadsan  a  ta  "fagus 
do  mhaìlachadh  da  'n  deireadh  a  bhi  air  an 
iosgadh."  Eabh.  vi.  7.  8. 

Anns  d  cheathramà  àite.  Leis  an  fhacal  sin 
(fiorghlan,)  tha  sinn  air  uairibh  a'  tuigsinn  a 
ni  is  ro  fhearr,  no  an  ni  is  fearr  do  na  h-uile 
ni.  Tha  iomadh  ni  a  dh'f  haodas  a  bhi  air  a 
ghairm  math,  ach  cha-n  eil  ni  san  bith  cho 
math  ri  gràs,  (Rom.  xv.  20,  Gen.  i.  31.)  Tha 
na  h-uile  ni  fiorghlan  's  e  sin,  tha  gach  ni 
annta  fèin  math  agus  feumail  do  'n  duine,  ach 
cha-n  eil  ni  sam  bith  cho  math  rì  gràs.  Tha 
ginealach  ann  a  ta  glan  agus  math  'nan  sùilibh 
fèin.  (Gnà.  xxx.  12.)  Tha  daoine  matu' 
ann,  coguisean  matha,  oibrichean  matha, 
lathaichean  matha,  ainghlean  matha,  agus  a 
Ieithibh  sin  ;  ach  cha-n  eil  ni  sam  bith  cho 
math  ri  gràs,  oir  's  e  gràs  a  dh'  f  hàg  iad  sin  gu 
math.  Air  an  aobhar  sin  tha  gràs  ;  tha  'n 
t-uisge  beò  so  gu  math.  seadh  buileach  math, 
math  anns  an  tomhas  is  àirde ;  oir  is  e  a  ta 
deanamh  nan  uile  ni  math,  agus  ga  'n  cumail 
math.  Is  cò  air  bith  neach  nach  bi  air  a' 
ghlanadh  le  uisge  so  na  beatha,  is  olc  e,  agus 

tha  e  air  &  thoirt  do  mhallachadh.  Mar  a  ta 
'rn  fàidh  ag  radh  ann  an  so. — "  Ach  an  làthach 
agus  àiteachan  fliucha  cha  bhi  air  an  leighìa, 
bheirear  iad  thairis  gu  Salann."  Esec.  xlvii.  lì. 

Ach  cò  a  ta  tuigsinn  so,  na  cò  a  ta  ga 
chreidsinn  ?  Tha  mhathas  air  a  chumail 
falaichte  o  eunlaith  an  adhair.  Tha  daoine, 
seadh  a'  chuid  is  mò  do  dhaoine  aineolach  airt 
ni  mò  tha  cùram  orra,  cò  dhiù  a  gheibh  iad 
seilbh  air  uisge  fiorghlan  so  na  beatha  no 
nach  faigh.  Ach  'se  's  aobhar  da  sin,  ged  a 
tha  gràs  math,  seadh  math  anns  an  tomhas  is 
àirde,  agus  ged  is  e  a  ta  deanamh  gach  ni  eile 
math :  gidheadh,  cha-n  eil  e  'na  leithid  do 
mhath  's  a  freagradh  an  càil  fheòlmhor-san. 

Tha  math  ann,  agus  tha  math  freagarrach 
ann ;  anise  tha  math  freagarrach  do  dha  sheòrsa; 
an  dara  cuid  spioradail  no  feòlmhor.  Agus 
tha  sin  a  ta  spioradail  air  iarraidh  a  mhain 
leosan  a  ta  spioradail ;  ach  riaraichidh  am 
math  aimsireil  an  inntinn  fheòlmhor.  A  nise, 
is  math  spioradail  gràs ;  an  abhainn  sin  do 
ghràs  is  math  spioradal  i.  Is  i  ceud  bheatha 
nan  uile  ghràs  'n-ar  n-anmannan  ;  agus 
cha-n  eil  iongantas  ged  a  bhiodh  i  air  a  cur 
suarach  leo  san  a  ta  do  dh'inntinn  f  heòìmhor ;  ni 
am  feur  lòn  do  'n  each,  agus  bithidh  a'  mhuc 
toilichte  leis  an  làthaich  ;  mar  sin  's  e  nithe  na 
beatha  so  is  fearr  a  thaitneas  ri  daoine  an 
t-saoghail,  oir  tha  'n  càil  salach  agus  feòlmhor, 
agus  cha-n   fhaigheadh    iad    blàs    air   nithibh 

Spioraid  Dhè\  "Oir  cba  ghabh  an  duine  nadurra 
ri  nithibh  Spioraid  Dhè*  :"  (na  nithe  a  bhuineas 
do  dh'  abhainn  so  Dhè,)  oir  is  araaideachd  leis 
iad ;  agus  cha-n  eil  e  'n  coinas  da  eòlas  a 
ghabhail  orra,  do  bhrìgh  's  gur  ann  air  mhodh 
spioradail  a  thuigear  iad.  (1  Cor.  ii.  14.)  'S 
abhainn  ola  tha  'n  so,  's  i  mu'm  beil  am  fàidh 
a'  labhairt,  's  e  sin  abhainn  an  Spiorad.  Na  'm 
b'e  abhainn  òir  no  airgeid  a  bhiodh  ann,  's 
iomadh  neach  a  bhiodh  ri  iasgach  iongantach 
m'a  bruachaibh.  Ach  is  abhainn  i  a  "  ta  a'  ruith 
mar  ola,  deir  an  Tighearna  Dia."  Esec.  xxxii. 
14. 

Tha  char^aig  so  a'  taomadh  a  mach  abh- 
naichean  do  dh'ola,  do  dh'ol'  ùir,  do  dh'ola 
thais'  do  dh'ola  mhilis,  do  dh'ol'  an  aoibhnis, 
do  dh'ol'  an  t-subhachais,  do  dh'ola  chum  an 
eeaun  ùngadh  leatha,  ola  bheir  air  an  aghaidh 
deàlradh,  agus  ni  thu  comasach  air  urram  a 
thoirt  do  Dhia  agus  do  dhuine  ann  an  cuid- 
eigin  do  dheagh  thomhas  mar  is  chubhaidh  dhut 
sina  dheanamh — Iob.  xxix.  6,  Sàìm.  xciii. 
10.  lv.  21.  xlv.  7.  Ecles.  ix.  8.  Sàlm.  civ. 
15.Breith.ix.  11. 

Dh'  f  haodainn  leudachadh  air  a'  cheann  so, 
agus  mòran  do  nithe  fheuchainn  anns  am  beil 
am  facal  sin  (fiorghlan)  'na  fhacal  a  ta  ro 
fhreagarraeh  chum  a  bhi  feochainn  dhuinn 
oirdhearcas  uisge  so  na  beatha,  ach  thèid  mi 
air  m'  aghaidh  gu  bhi  labhairt  air  an  dara 
feuaidh.  a  ta  air  a»  uisge  so,  se  sin  (soilleir.) 

Ànns  an  dara  k-àite.  Mar  a'  ta  'n  abhainn 
so  do  dh'uisge  na  beatha  air  a  gairm,  £orghka 
tha  i  mar  an  ceudna  air  a  gairm  a  bhì  soiìl- 
eir — "  Dh'  fheuch  e  dhomh  abhainn  do 
dh'uisge  na  beatha,  soilleir,"  &c.  Tha  ciall- 
achadh  àraidh ,  aigan  f  hacal  so,  agusuimesin,  \m 
chòir  dhuinn  an  aire  thoirt  da. 

I.  Soilieir,  se  sin  ni  nach  eil  dòreha,  uime  sin 
theirear  gu'm  beil  cuid  soilleir  mar  a'  ghrian, 
Àgus  a  rithist,  "  cha  bhi  solus  soilleir  agus 
dorchadas  ann."  (Dàn.  v.  JO.  Sec.  xiv.  10.)— 
anns  gach  àite  dhiù  sin,  tha  'm  facal  sin, 
soilleir,  gu  bhi  air  a  ghabhail  air  son  soluis, 
solus  latha,  solus  grèìne;  oir  gu  dearbh  cha  n-eiì 
latha  'na  latha,  no  'na  shoìus  grèine  maiìie  r'm 
an  anam,  gus  am  bi  sruthannan  àbhna  so  na 
beatha  a'  teachd  le  deàìradh  a  steach  chum 
ar  dorsan,  a  chum  ar  taighean,  agus  a  chum  &r 
cridheachan.  'S  ann  uaithe  sin  a  ta  ceud  thois- 
each  an  iompachaidh  air  a  ghairm  soilseachadh; 
seadh,  tha  dearbh  theachd  na  h-àbhna  so  do 
dh'uisge  na  beatha  do  'r  n-ionnsaidh  air  a 
ghairm,  teachd  an  latha  o  na  h-àirdibh,  trs 
chaomh  thròeair  ar  Dè,  (Eabh.  x.  32.)  Tha  e 
mar  an  ceudna  air  a  ghairm  briseadh  na  fàire, 
(Lucas  i.  7>  8.)  Agus  uime  sin  a  rithist, 
theirear  gu'm  beil  iadsan  a  chum  nach  eil  an 
abhainn  so  do  dh'uisge  na  beatha  a'  ruth  d'an 
ionnsaidh  dorcha,  seadh,  'nan  dorchadas. 
"  Sibhse  a  bha  aon  uair  'n-ar  dorchadas,  ach  a 

nise,  tha  sìbh  an  solus  anns  an  Tighearna." — 
Eph.  v.  8,  2  Peadar  i.  9. 

Air  an  aobhar  sin  tha  'n  t-uisge  so  coltach  ri 
mil  Ionathain,  tha  buaidh  ann  a  chura  na 
sùilean  fhosgìadh,  agus  a  thoirt  orra-san  a  ta 
'nan  suidhe  ann  an  dòrchadas  solus  mòr 
fhaicinn,  (1  Sam.  xiv.  27-  Mata  iv.  16.)  Seadh, 
solus  coltas  glòire  Dhè  ann  an  gnùis  Iosa  Criosd. 
"  Oir  is  e  Dia  thubhairt  ris  an  t-solus  soill- 
seachadh  à  dòrchadas,  a  dhealraich  ann  ar 
cridheachaibh-ne,  a  thoirt  solus  (tha  'n  spiorad 
a'  soilseachadh,  agus  a'  toirt  soluis)  eòlais 
glòire  Dè  ann  an  gnùis  Iosa  Criosd."  (2  Cor. 
iv.  6.) 

Tha  'n  abhainn  so  a  tilgeadh  gathan  mar  a' 
ghrian  ;  tha  i  a'  soilseachadh,  agus  a'  cur  a 
mach  gathan  glòrmhor  do  'n  iormsaidh.san  a 
dh  olas  d'i.  'S  e  sruthannan  do'n  ghràs  so  a  rug 
air  Saul  'nuair  a  bha  e  dol  gu  Damascus  's  iad 
uisgeachan  na  tuile  so  a  dh'iath  mu  thimchioll 
mar  sholus.  (Gniomh.  ix.  3.  xxvi.  13.)  Agus  tha 
e  *g  radh  gun  robh  an  solus  so  bho  nèamh  'na 
sholus  mòr,  'na  sholus  ni  bu  shoilleire  na  solus 
na  grèine,  agus  'na  sholus  a  dh'  f  hàg  le 
ghlòir  dòrcha  dhasan  na  h-uile  ni  anns  an 
t-saoghal. 

2.  QSoilleir,]  se  sin,  ni  a  ta  taitneach,  oir 
tha  ni  soilleir  air  a  chuir  càlg-dhìreach  an 
aghaidh  gach  ni  nach  eil  taitneach,  oir  a  bhi 
soilldr  se  sin  a  bhi  taitneach.  Uime  sin,  thae  'na 

ni  taitneacb  do  na  sùiiibh  a'  ghri&n  f haicivA. 
— (Ecles.  7.)  Leugh  mi  mu  abhnaichean  & 
bha  'g  amharc  dearg  mar  fhuil,  agus  deth  aa 
robh  bòladh  mar  f  huil  dhuine  marbha,  (2  Rìgìi. 
iii.  22.  23«);  ach  cha-n  e  leithid  sin  do 
dh'abhainn  a  ta  'n  so.  Leugh  mi  mu  abh- 
naichean  aig  an  robh  an  sruthannan  maF 
shruthaibh  pronnaisg'nan  sruthannan  ioisgeach, 
seadh,  mar  bhìth  'na  teine.  (Isa.  xxx.  35.)  ach 
cha-n  e  ìeithid  sin  do  shruthanan  a  th'  aig  an 
abhainn  so.  Tha  abhainn  ann  a  thuiieadh 
orra  so,  soilleir  agus  taitneach,  agus  'sea  sruth- 
annan  a  ta  deanamh  cathair  Dhè  subhach.' 
Dan.  vi.  11.  Isa.  xxxiv.  9.  Sàlm.  xìvi.  4. 

Tha  uisgeachan  ann  agus  is  miann  leis  na 
calamanan  fuireach  r'an  taobh,  do  bhrìgh  le  ro 
shoilleireachd  an  srutha  gu'm  faic  iad  a  niaise 
fèin  annta  mar  ann  an  sgàthan.  Dàn.  v.  12. 

'S  iad  sin  na  sruthannan  anns  am  beil  na 
calamanau  a'  nighe  an  sùilean,  agus  anns  aa 
miann  leo  a  bhì  g'an  amharc  fèin  le  tiachd. 
Tha  na  sruthannan  sin,  mar  thubhairt  mi  mar 
sgàthan  ;  tha  'n  soilleireachd  a'  toirt  cothrom 
dhuiunn  air  ar  gnùis  fèin  fhaicinn. 

Mar  au  uisge  soilleir  a  dh'  fhaodas  duine, 
a'  ghrian,  'sa  ghealach,  agus  na  reulltan,  agus 
na  speuran  fhaicinn,  mar  siu,  ma  sheasas 
duine  air  bruaich  na  h-àbhna  so,  agus  ma 
nigheas  e  a  shùilean  le  h-uisge  faodaidh  e  Mac 
Dhè  fhaicinn,  reuiltan    Dè,   glòir  Dè,   agua 

an  t-ionad  còmhnaidh  a  dh'  ullaich  Dia  d'a 
phobuli.  Agus  nach  taitneach  na  seallaidhean 
iad  sin  ?  nach  oirdhearc  an  t-uisge  leis  am 
faicear  sin  ?  agus  nach  taitneach  na  sruthannan 
a  th'  aig  an  abhainn  so  ? 

3.  £Soilleir,3  's  e  sin  uisge  nach  eil  salach 
agus  anns  nach  eil  ruaim,  leugh  mi  mu  chuid  do 
dh'uisgeachan  a  ta  air  an  salachadh  le  casaibh 
bheathaichean,  agus  le  casaibh  dhaoine,  agus 
iad  sin  'nan  uisgeachan  domhain  cuideachd. 
Seadh,  a  deir  Dia  ri  cuid,  dh'òl  sibh  do  na 
h-uisgeachan  domhain,"  agus  shalaich  sibh  a' 
chuid  eile  le  bhur  casan  ■  agus  a  rithist — do 
thaobh  mo  threud-sa  dh'ith  iad  a  nisin  ashaltair 
sibhse  fo  'r  casan,  agus  dh'  òl  iad  a  ni  sin 
a  shalaich  sibh  le  bhur  casan. — (Esec.  xxxiv. 
18,  19.)  'S  e  th'  air  aghabhail  a  staigh  leis  na 
h-uisgeachan  sin,  teagasgan  a  th'  air  an  dorch- 
nachadh  's  air  an  salachadh,  le  briathran  fiara,le 
beachdan  truaiìlidh,  agus  le  breithneachadh 
mearachdach ;  do'n  tugadh  air  na  caoirich 
bhochd'  òl.  Agus  gu  deimhin  thà  so  dearbhte 
gu  leòir  le  dearbh  dhath  'nan  anmannan 
truagha  sin  ;  oir  ged  a  tha  fìrinn  Dè  annta, 
tha  dearbh  lòrg  na  faoin-sgeulachd  agus  an  aid- 
eachaidh  mheallta  r'a  fhaicinn  air  an  lannaìbh. 
Oir  mar  a  bhios  atharrachadh  dath'  air  an  iasg 
a  thig  o'n  f  hàirge  le  e  bhi  fada  anns  an  abhainn, 
mar  sin,  ma  ta,  ciod  air  bith  seòrsa  teagaisg  a 
bhios  luchd-aidichidh  a'  cluinntinn,  bithidh 
rud-eigin  coltais  aca  ris  an  teagasg  sin.     Ma 

tha  'n  teagasg  a  ta  iad  a'  cluinntinn  ruairoleach 
tha  'm  beachdan-sa  ruaimleach  ;  ma  tha  'n  teag- 
asg  fuilteach,  mar  sin  tha  'm  beachd,  agus  an 
nàdur-san  fuilteach  ;  ach  ma  tha  'n  teagàsg 
soilleir,  tha  'm  beachdan-sa  mar  sin,  do  bhrìgh 
's  gu'n  tug  an  teagasg  a  ta  iad  a'  cluìnntinn 
beachd  shoilleir  dhaibh  air  nithibh. 

A  nise,  tha  abhainn  do  dh'  uisge  na  beatha, 
againn  ann  an  so,  a  ta  soilleir,  seadh,  soilleìr 
gun  salachar  no  ruaim  sam  bith  inri'tè.  Soilleir 
a  dh'  easbhuidh  ni  sam  bith  do  dh'  innleachdan 
dhaoine,  no  do  bheachdan  ruaimieach  no 
breithneachadh  mhi-naomha,  neo-fhoghluimte  j 
seadh,  tha  againn  ann  an  so  abhainii  aig  aai 
beil  a  sruthan  fosgailte  do  na  h-uiìe  a  ih'  anns 
an  eaglais,  mar  sin  iadsan  aig  am  beiì  fenm. 
air,  cha  chòir  dhaibh  na  h-amraichean  salach  a 
bheir  air  an  uisge  grodadh  no  fàs  breun,  a 
ghabhail  a  chum  a'  ghiùlan  do  'n  ìonnsaidh, 

4.  Leis  an  f  hacal  sin  j^fiorghlan,"]  tha  sinn 
air  uairibh  a'  tuigsinn,  glanadh  ;  no  ni  a  rirni 
e-fèin  a  ghlanardh,  o  na  b-uiìe  salachar,  no 
sgainneal,  no  olc,  a  bha  muinntir  a'  eur  as  a  leth : 
"  An  sin  bithidh  tu  glan,  no  saor  o  d'  mhionn* 
aibh  so,  no  cionnas  a  ghlanas  sinn  sinn-fein  ?'"* 
Gen.  xxiv.  8.  xiv.  16. 

Faodaidh  ni-èigin  do  a  ìeithid  so  a  bhi  air  a 
ghabhail  a  staigh  ann  an  briathraibh  ar  bonn- 
teagaisg,  mar  eil  eagal  air  daoine,  amaideachd 
a  chuir  às  leth  Dhè,  ni  a  ta  na  briathraibh  sie 
a'  cuir  an  cèill  gu'm  biodh  tu  glain  'nuair  & 
H 

bheir  thu  breth."  (Salm.  li.  4.)  an  saol  thu  am 
bi  eagal  orr'  olc  a  chuir  a  leth  facai  a  ghràis, 
agus  a  spioraid  ?  ni  h-eadh,  gu  deimhinn,  ach 
tha  iad  ladorna  gu  leòir  anns  an  obar  so.  Ni 
h«e  mhain  sin,  ach  o  leigeadh  bunait  an 
i-saoghail,  tha  daoine  a'  cur  sgainneil  agus 
truaìiìeachd  as  leth  gràs  beannaichte  an 
t-soigeil.  Ach  gun  a  bhi  doi  cho  fad'  sin  air 
ais,  b'  e  Pòl  aon  do  na  pìoban  tre  'n  robh  Dia 
a'  giùlan  a'  ghràis  so  chum  an  t-saoghail  ; 
agus  cionnas  a  bha  e  air  a  mheas  air  son  sin, 
bha,  "  gun  robh  e  'na  phlàigh,  agus  'na  f  hear- 
dùsgaidh  ceannairc  feadh  an  t-saoghail  gu 
lèir."  Gniomh.  xxiv.  56. 

Ach  feuch  cha  lean  dad  san  bith  dheth 
a'  sin  ri  gràs  Dè,  cha  lean  e  fada  ris,  oir  tha  e 
mar  a  mhil,  a  ghlanas  i-fèin  o  gach  salachair  a 
chuirear  innte,  glanaidh  se  e-fèin  o  na  h-uile 
sgainneal  a  chuireas  daoine  droch  mhuinnte  as 
a  leith.  Tha  sruthaibh  agus  abhnaichean  do 
nàdur  fèin-ghlanaidh  ;  nise,  tha  againn  an  so 
abhainn,  abhainn  do  dh'  uisge  na  beatha  ;  ach 
abhainn  a  fhuair  ni  's  mo  do  chùl-chàineadh 
n'a  fhuair  abhnaichean  Israeil  o  Naman  an 
Siranach,  le  a  bhi  samhlachadh  Abana  agus 
Parphar,  abhnaichean  Dhamascus  riu.  (2  Rìgh. 
v.  11.  12.)  Ach  feuch  an  dèigh  do'n  t-saoghal 
na  b'urrainn  iad  a  dheanadh,  agus  gach  beum 
agus  masiadh  a  b'urrainn  iad  a  thilgeadh  oirre 
feuch  is  abhainn  i  tha  fiorghlan  agus  soilleir, 
agus  bithidh    i  mar   sin.     Ghlan  si  i-fèin  am 

fianais  rìghrean,  ghlan  si  i-fèin  am  fi&£ais 
uachdarannan  agus  bhreitheamhnan,  agus  asa 
fianais  na  h-uile  Naman  anns  an  t-saogfe&L 
Agus  is  abhainn  i  fathast,  seadh  ahhama 
fiorghlan  do  dh'uisge  na  beatha,  soilleìr. 

5.  Leis  an  fhacal  sin,  [soilleir,]  tha  sinn  air 
uairibh  a'  tuigsinn,  neo-chiontas,  noglaineagus 
math,  air  a  dheanamh  aithnichte.  "Anns  gash 
ni  dhearbh  sibh  sibh  fèin  a  bhi  glan  'sa'  chuis 
so,"  (2  Cor.  vii.  11.)  'S  e  sin  ghkn  sibh  sibh- 
f'èin  gu  folaiseach,  sheas  sibh  air  gu  dair.ghean 
a  chum  bhur  fìreanachadh  fèin,  agus  bha  sìbh 
toileach  a  bhi  air  bhur  rannsachadh  gu  bhu? 
cùl  leo-san  leis  am  b'àill  an  obar  a  ghabhail  o's 
làimh.  Mar  sin  tha  'n  abhainn  so  do  dh'uisge 
na  beatha  'na  tobar  agus  'n  a  sruthaìbh,  ga'n 
tairgse  fèin  a  chum  beachd-smuinteaehadh  cog- 
aisean  nan  uile  dhaoine.  Agus  a  chum  na 
crìche  sin,  cia  minig  a  chuir  Di&,  tobar  na 
h-abhna  so,  agus  es-an  a  ta  air  an  rìgh-ehathair 
o'm  beil  i  sruthadh  a  mach  :  cia  rainig  a  ghainn 
e  air  daoine  coinneamh  a  chunjail  ris,  na'm 
b'  urrainn  iad  olc  a  chuir  às  a  leth  ma  bha 
sin  aca  ri  dheanamh,  aon  chuid  le  làthaireachd 
no  le  teagasg.  Uime  sin  tha  e  'g  radh  "cuir 
am  chuimhne  tagramaid  ri  chèile,  cuir  an  cèih 
do  chùis,  dh'Jheuchaimi  an  glan  thu  thu-fèsn, 
(Isai.  xliii.  26.)  *'  agus  dhìt  mise."  Agus  a 
rithist,  "  ciod  an  euceart  a  fhuair  'ur  n-aith- 
richean  annam-sa,  gun  d'imich  iad  fada  uara, 
agus  gun  do  ghluais  iad  an  deigh  diomhanais. 

agus  gun  d'  f  hàs  iad  diomhan  ?"  (Ier.  ii.  5.) 
Air  an  dòigh  cheudna  thuirt  Criosd,  cò  agaibhse 
a  chuireas  peacadh  às  rao  leith-sa  ?  agus  ma 
ìabhair  mi  gu  h-olc,  thugaibh  fianais  air  an 
olc' — (Eoin  viii.  46,  xviii.  23.)  Air  a  mhodh 
cheudna  deir  Pòl. — "  Ach  chuir  sinne  cùl 
ri  nithe  falaichte  na  nàire,  gun  sinn  a  bhi 
siubhal  ann  an  cèilg,  no  a'  truailleadh  facail  Dè, 
ach  le  foillseachadh  na  fìrinn,  'g  ar  moladh 
fèin  do  choguis  nan  uile  dhaoine,  ann  an 
sealladh  Dhè.  (2  Cor.  iv.  2.)  Tha  na  briath- 
raibh  so  uile  gu  h-àraidh  gu  bhi  air  an  co-chur 
ris  an  teagasg,  agus  tha  iad  mar  gu'm  b'eadh 
mar  thairgse  do  neach  sam  bith,  ìnas  urrainn 
iad  ball,  no  smal,  no  preasadh,  no  ni  sam  bith 
do  a  leithid  sin  fhaotainn  anns  an  abhainn  so 
do  dh'  uisge  na  beatha. 

Tha  cuid  do  dhaoine  a'  teicheadh  uaithe  mar  o 
thorc  fiadhaich  ;  agus  tha  cuid  eile  fo  eagal  òl 
deth  air  eagal  's  gu'm  puinnseanaich  e  iad.  Tha 
cuid  eile  a  rithist,  nach  faod  a  ghabhaiì,  do 
bhrìgh  's  nach  eil  e  air  a  mheasgachadh,  na 
h  anmannan  bochda,  no  mar  a  their  iadsan  air  a 
dheanamh  biasda  agus  taitneach  dhaibh  le 
beagan  do  ghliocas  an  t-saoghail  so.  Mar  so 
tha  aon  ga  threigsinn  air  an  aobhar  so,  agus 
aon  air  an  aobhar  ud,  agus  aon  eile  'g  radh 
beir  uainn  e.  Ach  ge  be  neach  asheallas  anns 
an  abhainn  so,  chì  e  gu'm  beil  i  neo-chronail 
agus  soilleir.  Seadh,  ga  tairgse  fèin  do 
choguis  nan  uile  dhaoine  a  chum  deuchainn  a 

chuir  oirre,  mar  eil  i,  agus  mar  i  a  mhain  am 
priomh  mhath,  agus  an  t-aon  ni  feumail,  agus 
an  t-aon  ni  a  ta  tarbhach  a  chum  slàinte  an 
anma,  a  mach  às  gach  ni  eile  a  th'  anns  an 
t-saoghal,  agus  tha  i  cho  soilleir  o  mhealladh. 
'sa  ta  a'  ghrian  o  bhuill  dhubha. 

Anns  an  treas  àite,  Mar  a  chunnaic  Eoin  an 
abhainn  so  fiorghlan  agus  soilleir,  chunnaic 
e  i  cho  soilleir,  's  gun  tug  e  'samhia  dlri,  seadh 
an  samhla  is  soilleire  a  th'  anns  an  t-saoghal, 
shamhlaich  e  i  ri  criostal.  Is  clach  ro  shoilieir 
an  criostal,  tha  e  cho  soilleir  ris  a'  ghlaine  is 
soilleire,  mar  eil  ni's  soilleire ;  faodaidh  neach 
faicinn  fad'  a  staigh  ann,  seadh  troimhe,  tha  e  a 
dh'  easbhuidh  nan  ball  dubhaagus  nan  sgrìobaa, 
's  nan  smal  a  ta  ann  an  cuid  do  ghlainneachan 
eile.  Uime  sin,  'nuair  a  ta  e  'g  radh  gun 
robh  an  abhainn  so  cho  soilìeir  ri  criostal,  tha 
sin  mar  gun  abradh  Dia,  amhaircibh  a'  pheae- 
achaibh,  amhaircibh  a  chum  gbrunn  mo 
shruthannan  criostail  so. 

Chuala  mi  mu  chuaintean  a  bha  cho  fìor- 
ghlan  agus  cho  soilleir,  's  gu  'm  faodadh  duine 
faicinn  trompa  gu  grunnd  ged  a  bhiodh  e  da 
fhichead  troidh  air  dhoimhne.  fha  fhios 
agam  gu'm  beil  an  abhainn  so  do  dh'  uisge 
na  beatha 'na  h-abhainn  a  ta  domhain:  ach 
ged  a  dùbhradh  gu'm  beil  i  domhain,  cha 
tuirt  sin  nach  faod  sinn  an  grunnd  fhaicinn. 
Gu  dearbh  a  thaobh  a  leud  chaidh  a  radh  nach 
urrain  neach  dol  thairis   oirra  i  aeh  tka  xdì  "g 

radh,  nach  eil  e  air  ainmeachadh  an  àite  sam 
bith  nach  faod  sinn  an  grunnd  f  haicinn  :  ni 
h-eadh,  ach  tha  'n  samhla  a'  ciallachadh,  gu'm 
faod  duine  aig  am  bi  deagh  shùilean  a'  faicinn  gu 
grunnd.  Tha  i  soilleir,  cho  soilleir  ri  criostal. 
Uime  sin,  seallamaid  car  tacain  beag  gus  a 
grunnd,  a  chum  's  gum  faic  sinn  tre  na  sruth- 
aibh  criostal  sin,  ciod  a  ta  aig  iochdar  nan 
uile. 

Annsa  cheud  àite,  Ma  ta,  's  e  grunnd  nan  uile 
— gum  biodh  sinne  air  ar  sàbhaladh.  "  Tha  mi  'g 
radh  ribh,  na  nithe  sin  a  chum  's  gum  biodh  sibh 
air  bhur  tearnadh"  agus  a  rithist,  '*  thàinig  mise 
a  chum  's  gu'm biodh  beatha  ac',  agus  gu'm  biodh 
i  aca  ni's  phailte." — (Eoin  v.  34.  x.  10.)  'S  e  so 
ma  ta  grunnd  na  h-abhna  mòire  so  do  dh'  uisge 
na  beatha,  agus  's  e  so  is  grunnd  d'i  gu'm  beil 
i  teachd  a  mach  à  rìgh  chathair  Dhè  agus 
an  Uain  ;  's  e  gu'm  bidh  sinne  air  ar  tearnadh  : 
agus  gu'rn  bidh  beath'  againn. 

Ciod  an  grunnd  math  a  ta  'n  so!  Cha 
mhòr  do  dh'  abhnaichean  domhainn  aig  am 
beil  grunnd  math,  tha  ruaim  ann  an  grunnd  a' 
chuid  is  mo  do  dh'  uisgeachan  an  t-saoghail. 
tha,  eadhon  ann  an  grunnd  na  mara  fèin,  oir 
'nuair  a  dh'  oibricheas  i  tilgidh  i  suas  làthach 
agus  salchar,  agus  mar  sin  ni  cridheachan 
pheacach  :  ach  's  e  grunnd  a'  ghràis  so  aig  Dia, 
agus  an  spiorad,  agus  f  hacal,  gu'm  biodh  sinne 
air  ar  tearnadh  ;  agus  gu  cinnteach  is  math  an 
grunnd  sin. 

Anns  an  dara  hàite,  Mar  is  e  grunnd  u* 
h-abhna  so,  gu'm  biodh  sinne  air  ar  tearaadh, 
s  e  gu'm  biodh  sinne  air  ar  tearnadh  le  gràs, 
agus  tha  sin  ga  f hàgail  ni's  faMaiir*  's  ni's  fal- 
aine.  Dh'  fnaodadh  ar  slàinte  a  l)ìri  air  a 
shuidheachadh  air  bonn  n'a  bu  deaca.ire  na  e  so, 
dh'  fhaodadh  i  bhi  air  a  suidheachad!h  air  ar 
gniomharran,  dh'  fhaodadh  Dia  a  suidheach- 
adh  air  a  sin,  agus  a  bhi  ceart,  no  dh'  f haod- 
adh  e  ar  fàgail  chum  's  gu'n  suidheachamaid  i 
far  bu  mhiann  leinn  fèin.  agus  's  cinnteach  gur 
ann  air  ar  gniomìiarran  a  shuidhicheamaid  i; 
agus  cha  deanadh  sin  ach  grunnd  bog  làibeach 
chum  argiùlan  gu  beatha.  Achanise^thagrunnd 
ni's  fearr  na  sin  aig  an  abhainn  sodo  dh'  uisge  na 
beatha ;  (tha  uisge  na  beatwa  soilleir  mar 
chriostal,  seall  sios  chum  a  grunn'  agus  faic.) 
Tha  sinn  air  ar  fìreanachadh  gu  saor  le 
ghràs.  Le  gràs  a  tha  sibh  air  ar  tearnadh — 
Rom.  iii.  24.  Eph.  ii.  5.  be  sin  an  grunnd. 

A  nise,  tha  gràs,  mar  a  thuirt  mi,  'na  ghrunnd 
daingean  gu  seasamh  air,  is  ann  o  ghràs,  a 
chum  's  gum  biodh  e  cinnteach.  'S  cinnteach 
nach  i  so  an  abhainn  anns  an  robh  Daibhidh,  a 
'nuair  a  thuirt  e.  "  Tha  mi  dol  fodha  ann 
an  làthaich  dhomhain  gun  àite  gu  seasamh,  tha 
mi  teachd  gu  doimhneachdaibh  nan  uisgeachan 
agus  tha'n  sruth  a  dol  tharam,"  saor  mi  o'n 
làthaich  agus  na  leig  dhomh  dol  fodha.  (Rom. 
iv.  16.  Salm.  ixix.  1.  2.)  Tha  mi  'g  radh,  nach  i 
so  an  abhainn  annsan  robh  e  :  cha-n  i  gu  cinnt 

each.  Ach  'sann  a  bha  Dhaibhidh  's  an  àm  so  air 
seacharan  agus  a  mach  às  an  t-shlighe  agus 
air  tuiteam  ànn  an  sloc  èigin,  no  ann  an  toll 
làbanach  salach  èigin  :  ach  tha  grunnd  math 
anns  an  abhainn  so  :  grunnd  slainte  tre  ghràs, 
agus  cha  ruig  duine  a  leas  èigheach  'nuair  a 
bhios  e  'n  so,  gu'm  beil  e  dol  fodha,  no  gu'm 
beil  e  ann  an  cunnart  a  bhi  b'àite  anns  an 
làthaich. 

Anns  an  treasàite,  'S  e  grunnd  nan  uile,  mar 
a  thubhairt  mi  gu'm  biodh  sinn  air  ar  tearnadh 
ie  gràs,  agus  their  mi,  "  tre  'n  t-saorsa  ta  ann 
an  Iosa  Criosd."  Gu'm  beil  i  dol  ni's  fearr  's 
ni's  fearr.  Tha  sinn  a'  leughadh,  'nuair  e  bha 
clann  Israel  a'  teachd  thar  Iordan,  gun  do 
sheas  casan  nan  sagart  a  ghiùlan  an  àirc  air 
talamh  tioram  gu  daingean,  agus  chuir  iadsan 
àuas  ciachan  mòra  mar  chuimhneachan  air  an 
nì  sin. — (Iosua.  iii.  17»  iv.  5.)  Ach  am  beil 
aig  Iordan  grunnd  cho  math  'sa  th'  aig  an 
abhainn  bheannaichte  so  do  dh'  uisge  na 
beatha,  no  'n  robh  na  clachan  a  thug  iadsan  às 
a'  sin,  coltach  ris  a'  chloich-dhearbhaidh  so,  ris 
a  bhonn  chinnteach  so.  (Isai  xxviii.  16.)  O  an 
rìgh-chathair !  tha  'n  abhainn  so  a'  teachd  a 
mach  o'n  rìgh-chathair,  agus  tha  sinne  air  ar 
tearnadh  le  gràs  tre  'n  t-saorsa  a  ta  annsan. 
(Eabh.  ix.  10.)  Thasinn  a'  leughadh  mu  bhaile 
aig  an  beil  bunaitean,  's  e  gràs  aon  bhunait 
Criosd  a'  bhunait  eile,  agus  fìrinn  nan  uile 
fhàidhean   agus    nan    Abstol,    agus   am   fior 

theagasg  a'  bhunait  eile,  &c.  Agus  a  ritbisl  's 
iad  sin  uile  dearbh  ghrunnd  na  deagh  abhna 
so  do  dh'  uisge  na  beatha — Ephes.  ii.  19, 
20. 

Anns  a  cheathramh  àite,  Tha  ni  eile  ri 
fhaicinn  aig  grunnd  na  h-abhna  naomha  so, 
agus  's  e  sin,  glòir  Dhè :  tha  sinn  air  ar  sàbh- 
aladh,  air  ar  sàbhaladh  le  gràs,  air  ar  sàbhaladh 
le  gràs  tre  'n  t-saorsa  a  ta  ann  an  Iosa  Criosd,  a 
chum  cliùglòire  Dhè.  Agus  ciod  am  bonn  math 
a  ta  'n  so.  Cha-n  fàilinn  gràs,  agus,  tha 
Chriosd  air  a  làn-dearbhadh  cheana,  agus  cha 
chaill  Dia  a'  ghlòir  air  an  aobhar  sin,  iadsan  a 
dh'òlas  do  'n  abhainn  so,  bithidh  iad  gun  teag-* 
amh  air  an  tearnadh  ;  's  e  sin  ri  ràdh,  iad-san  a 
dh-òlas  d'i  le  càil  no  ìotadh  spioradail :  agus  ac 
urrad  so  chum  mìneachadh  a'  chinn-teagaisg. 


a'  bhuil. 

Tha  mi  ìiis'  air  tighinn  gu  bhi  deanamh  buil 
ddn  iomlan. 

Tha  f  hios  agad  gu'n  robh  ar  labhairt  aig  an 
àm  so  mu  thimchioll  *'  uisge  na  beatha,  ma 
phailteas,  mu'n  tobar  o'm  beil  e  'g  èiridh,  agus  a 
bhuaidhean,"  agus  dh'fheuch  mi  dhut  gun  robh 
a  nàdur  oirdhearc,  a  phailteas  mòr,  a  bhun 
o'm  beil  e  'g  èiridh  glòrrnhor,  agus  a  bhuaidh 
sònraichte  mhath. 

Anns    a'   cheud    àite,    Biodh   so  ann    sa 

cheud  àite,  'na  bhrosnachadh  dhuinne  gu  bhi 
deanamh  feum  gu'n  chaomhna  sam  bith  do  'n 
uisge  so.  Tha  mòran  anns  na  laithibh  so 
a'  tarruinn  uisgeachan  a  chum  an  òl  air  son 
slàinte  a'  chuirjp  ;  agus  gu  thoirt  orrasan  a  ta 
tinn  a  cheannach,  molaidh  iad  e  thar  a  luach. 
Molaidh  iad,  agus  ma  thàrlas  da  bhi  feum- 
ail  do  dh'  aon  ann  an  ceud,  's  àill  leo  chur  mar 
fhiachaibh  air  daoine  gu'n  leighis  e  na  h-uile 
neach.  Seadh  mata,  tha  agad  ann  an  so  an  Lèigh 
racr  e-fèin,  leis  an  uisge  iocshlaint  aige,  agus 
tha  e  ga  ghairm  "  uisge  na  beatha,"  uisge  na 
beatha  do'n  anam  ;  agus  's  e  so  an  t-uisge  a 
ta  da  rìreadh  math.  Bha  e  air  a  dhearbh- 
adh  uairean  gun  àireamh  :  agus  cha  d'  fhàilinn 
e  riamh,  ach  far  nach  robh  e  air  a  ghabhail. 
Cha-n  eil  aon  ghalar  nach  leighis  e,  leighisidh 
e  doille,  marbhanachd,  buidhre  balbhachd, 
"  bheir  e  air  bilibh  na  muinntir  a  bhios  'nan 
cadal  labhairt,"  (Gniomh.  xxvi.  18,  Isa.  v.  4. 
5.  Dan.  vii  9.)  'S  e  so  am  Sor-uisge  coisrichte, 
(tha  gach  uisge  eile  meallta)  ni  'n  t-uisge  so 
deamhnan  agus  spioradan  neo-ghlan  f  huadach 
air  falbh,  ieighisidh  e  draoidheachd  agus  geasan, 
leighisidh  e  am  fear-caothaich  agus  am  fear- 
aotromais ;  seadh,  leighisibh  an  trom-tàisean  is 
measa  ;  sgacilidh  e  teagamhan  agus  an-earbsa, 
ged  a  bhiodh  iad  air  fàs  cho  cruaidh  ri  cloich 
annsa'  chridhe,  (Gal.  iii.  ì,  2,  3,  Mark  xvi.  17, 
18.  Esec.  xxxvi.  26,  Col  .ix.  6,  Esec.  xxxvi.  25.) 
Bheir    e    oirbh  labhairt   gu  math,  ni   e  anam 

geal,  agus  's  e  sin  is  fearr  na  croieeann  geaì 
Bheir  e  blas  math  dhuibb,  agus  bheir  e  oiibh 
droch  bhlas  f  haotaiim  air  gach  biadh  cronail  ; 
ginidh  e  càil  nuadh  annaibh  dha  sin  a  ta  math  ■ 
(Isa.  xxx.  22.)  gluasaidh  e  gach  ana-galar  o'n 
ghoile  agus  o  na  h-àinean  ;  bheir  e  oirbh  gu'n 
gabh  sibh  do  dh'  aran  Dè,  àirichidh  e  fuil  ghlan 
annaibh.  Ann  an  aon  fhacal,  cumaidh  e  suas 
beatha;  iadsan  a  ghabhas  do  'n  uisge  so, 
bithidh  iad  beò  ni's  faide  na  bhaseanna  Methu- 
saleim  agus  bha  es-an  beò  greis  mhath.  Gen.  v. 
27. 

Uime  sin,  ceadaich  dhomh  buanachadh  ann 
am  earal  ort,  a  bhi  cleadhadh  an  uisge  so  gun 
chaomhoa.  Is  e  an  t-uisge  is  fallaine  a  th' 
anns  an  t-saoghai ;  faodaidh  tu  ghabhail  aig  an 
treas,  aig  an  t-seathamh,  aig  an  naothamh,  no 
aig  an  aon  uair  deug,  (Mata  xx.  3 — G.)  ach 
's  e  blasad  air  ann  am  madainn  na  h-òige  is  fearr, 
(Gnà.  i.  1.  4.)  oir  aig  an  àm  sin  chà,  n-eil 
do  thrioblaid  cho  fada  air  a  h-adhart,  no  cho 
cruaidh  ri  leighis ;  no  air  a'  chuid  is  iugha 
bithidh  i  air  a  leighis  ni's  soirbhe  ;  a  thuilleadh 
air  sin,  iadsan  a  ni  so,  gheibh  iad  beatha  gun 
chrìoch,  agus  comhfhurt  tràthail ;  agus  tha 
fhios  agad  gur  beatha  dha-f  hìllt  i  sin  do  neacìi. 

Ni  'n  t-uisge  so  còm-sgùradh  gu  fòill, 
agus  gidheadh  ni  e  sin  ni's  ro  èifeachdach  na 
uisgeachan  eile.  Ach  is  fior,  far  am  beil  Sor 
droch  galairean,  air  teannachadh  agus  air  fàs 
doirbh,  gu'm  feuch  's  e  e-fèin  ni's  treise  ann  a 

oibre&ehadh  orra,  oir  cha-n  urrainn  galar  sam 
bitìi  a  bhi  dhasan  doirbh  ri  leigkis.  Ni  e,  mar 
a  their  sinii,  tc  an  taigh  a  thilgeil  a  mach  air  na 
h-uinneaganJ'  ach  glanaidh  e  uaine  a'  phlàigfa  a 
ta  graineii  goirt,  a  bheireadh  oirnn  cadal  ga  bàs 
agtìs  a  bheireadh  sinn  mailieris  a'  mhòr-shiuadh 
sios  do  dh'  ifrinn.  Ach  cha  dean  e  cron  dhuinn, 
cha  dean  e  ach  ar  cadal  cunnartach  a  dhùsgadh 
ann  an  tearuinnteachd,  agus  ar  toirt  gu  beò- 
mhothachadh  air  plàigh  ar  cridhe  agus  ar  feòla. 
Ni  e  mar  a  thuirt  mi,  ar  càil  ?  bhrosnachadh, 
agus  fadachd  a  chuir  oirnn  air  son  a  ni  sin  a  ta 
faiìain.  (Ma  dh'  f  heòraicheas  neach  sam  bith 
c'arson  a  tha  mi  a'  labhairt  mar  so  air  samh- 
laohan  freagraidh  mi  a  thaobh  gu'm  beil  mo 
cjieann-teagaisg  ga  ma  threòrachadh  a  chum 
sin    a  dheanamh.) 

Anns  an  dara  h-àite,  Chomhairlichinn  dut, 
uime  sin,  anns  an  ath  àite,  thu  a  dh'  fhaotainn 
ionad  còmhnaidh  ri  taobh  nan  uisgeachan  sin — 
"  Gabhaidh  aon-ghràidh  an  Tighearna  còmh- 
naidh  ann  an  tearuinnteachd  maille  ris,  agus 
còmhdaichidh  an  Tighearnaer  e  rè  an  latha,  ma 
dh'f'heòraicheas  tu  cait  am  bheil  an  t-ionad 
comhnaidh  sin  ?  Freagram  gur  ann  ann  am 
baile  Dhè,  agus  a  measg  phàilliunan  an  Tì  is 
àirde.  Tha  'n  abhainn  so  a'  teachd  a  mach 
o  'n  rìgh-chàthair,  a  chum  cathair  na  baile 
Dhè  uisgeachadh  ;  agus  a  chum  na  crìche  sin, 
a  dùbhradh  gu'm  beil  i  ruith  ann  a  meadhon 
Sràide    a'  bhaile.      (Tais.    xxii.     2.)     Ma   dh' 

fheòraicheas  tu  an  còrr  uime,  thig  agus  faic  so 
— Gheibh  sliochd  a  shèirbheisich  e  mar  oigh- 
reachd,  u  agus  gabhaidh  iadsan  a  ghràdhaicheas 
ainm  còmhnaidh  ann."  (Salm.  Ixix.  36.) 
Faigh  thusa  ionad-còmhnaidh  annan  Ierusaleim, 
ann  an  meadhon  Ierusaleim,  agus  an  sin  bithidh 
tu  air  doshuidheachadh  ri  taobh  na  h-abhna  so. 

Anns  an  treas  àite.  'S  e  'n  treas  ni  a  their 
mi  riut,  beannaich  Dia  a  chionn  gu'n  d'ullaich 
e  a  leithid  so  do  dh'  uisge  air  son  an  duine. 
'S  iad  sin  a  mhain  a  bheir  oirnn  a  bhi  beò,  tha 
gach  uisg'  eile  a'  teachd  a  mach  às  a'  mhuir 
mharbh  ;  agus  a'  marbhadh,  cha  n-eil  uisge  beò 
ann  ach  e  so,  uime  sin  deiream,  feuch  do 
thlachd  dha  le  taingealachd  ;  mar  gabh  sinn  ar 
beatha  aimtìreil  ach  le  breith-bhuidheachas, 
cionnus  bu  chòir  dhuinn  Dia  a  bheannachadh 
air  son  a  thiodhlaic  do-labhairt.  (2  Cor.  ix.  14, 
15.)  'S  i  so  beatha  an  anma,  beatha  anaghaidh 
mallachd,  beatha  an  taobh  thall  do  dh'  ifrinn, 
an  taobh  thall  do  'n  fhàsach,  an  taobh  thall  do 
smaoin,  an  taobh  thall  do  mhiann.  Beatha  a 
ta  taitneach,  beatha  a  ta  tarbhach,  beatha 
shìorruidh. 

O  I  mo  bhràithrean  beannaichibh  Dia  a  ta 
deanamh,  agus  a'  toirt  dhuinn  a  leithid  so 
do  dh'uisge  a  ta  lionadh  ar  crìdhe  le  beatha  agus 
subhachas.  'Nuar  a  b'àill  le  Maois  cridheach- 
an  chloinn  Israel  a  ghabhail ;  agus  a  ghabh  e 
os-làimh  an  inntinnean  a'  thogail  suas  a  chum 
taingealachd,  bu  ghnà  leis  innseadh  dhaibh{ 
gun  robh  an  tìr  chum  an  robh  iad  ar  dol,  'na 
I 

tir  anns  an  robh  tlachd  aig  Dia,  agus  a  bha 
air  a  h-uisgeachadh  le  drùchd  o  nèamh,  seadh, 
'na  "  tìr  làn  shruthannan  uisge,  do  thobraichean 
anns  na  gleanntaibh,  agus  anns  na  cnocaibh  ; 
tìr  a'  sruthadh  le  baine  agus  mil,  ni  is  e  glòir  gach 
uile  thire."  (Deut.  viii,  7-  Exod.  iii.  8.  Lebh 
xi.  24.  Aire  xiv.  8.)  Ach  gidheadh, 
anns  gach  ni  a  thuirt  Maois  mu  'n  tìr  sin,  cha 
tuirt  e  gu'n  robh  abhainn  ann  do  dh'uisge  na 
beatha  ;  abhainn  a  *ta  le  sruthaibh  a'  deanamh 
subhach  cathair  Dhè. 

Tha  'n  abhainn  so  a'  teachd  a  mach  à  cridhe, 
Dhè,  's  e  so  dearbh  leigeil  a  mach  innidh,  oir  is 
Dia  beò  e,  's  e  so  a  chridhe  agus  anam. 
?'Seadh,"  deir  e,  "ni  mi  gàirdeachas  os  an 
ceann  chum  math  a  dheanamh  dhaibh,  agus 
suidhichidh  mi  iad  anns  an  fhearrann  so  gu 
deimbhinn  le'm  uile  chridhe."  (Ier.  xxxii. 
41.)  Tha  mi  'g  ràdh,  ma  dh'  fhoilsicheadh 
eridhe  agus  anam  Dhè  riamh,  gur  ann,  ann  an 
toirtuisge  so  na  beatha,  agusnarìgh-chathrach 
o'm  beil  e  sruthadh.  Uime  sin  tha  gach  aobhar 
shaoghalta  air  a  bhi  saoilsinn  gun  ruith  agus 
gu'n  lìan  an  crideachan  agus  an  anmannan-san  a 
ghabhas  ris,  an  deigh  Dhè  le  taingealachd. 
Faic  mar  tha  Daibhidh  a'  labhairt  ann  'san 
trear  Sàlm  thar  a'  cheud,  anns  na  ceud  chùig 
rainn, — dean  thusa  mar  sin. 

Anns  a  cheathramh  àite,  Leis  gach  cliù  a 
th'  air  a  thoirt  air  an  uisge  bheò  so,  faodaidh 
tu  breth  a  thoirt  'nuair  a  chluinneas  tu  beachd, 
4xi    teagaisg,  no  bharalachadh,  cò-dhiù  a  ta  e 

ceart,  no  math,  no  fallain,  no  nach  eil.  Tha  'tt 
abhainn  so  soilleir ;  "  fiorghlan,  agus  soilleir 
mar  chriostal.''  Am  beil  an  teagasg  a  ta  air  a 
tairgse  dhut  mar  sin  ?  no'm  beil  e  dorcha  measg- 
aichte  le  teagasgaibh  dhaoine  ?  seall  a  dhuine, 
agus  feuch  nach  eil  casan  luchd-aoraidh  Bhaal 
an  sin,  air  eagal  gu'm  beil  an  t-uisge  air  a 
shalachadh  leo.  Ge  b  e  air  bith  uisge  a  ta  air 
a  shalachadh,  cha  n-e  sin  uisge  na  beatha,  nc 
air  a'  chuid  is  lugha,  cha  n-e  uisge  'na  beatha 
an  glaine  ta  ann.  Uime  sin  mar  eil  thu  ga 
fhaighinn  ann  an  glaine,  imich  suas  ni's  àirde, 
agus  ni  's  faisge  air  an  tobar,  oir  mar  is  faisge 
a  thèid  thu  air  an  tobar  's  ann  is  ro  ghlaine 
agusis  soilleire  a  gheibh  thu 'n  t  uisge.  Uime 
sin,  faigh  o  chèin  do  theagasg  mar  eil  e  math 
dlù  air  làmh.  (Iob  xxxvi.  3,)  tha  do  bheatha 
ann  an  cunnart  tha  teagasg  meallta  cunnartach 
tha  e  ro  sgriosail,  uime  sin  thoir  an  aire 
ciod  an  teagasg  a  dh'èisdeas  tu,  agus 
cionnus  a  dh'èisdeas  tu  e :  oir  mar  thuirt  mi 
mu  'n  iasg,  aithnichear  iad  air  an  dath  ciod  an 
t-uisge  anns  am  bi  iad  a'  snàmh,  uime  sin, 
seallaibh  gu  math  ribh  fèin. 

Anns  a  chùigeamk  àite,  Am  beil  uisge  so  na 
beatha  a'  ruith  mar  abhainn,  a'  ruith  mar 
abhainn  leathain,  làin,  agus  domhain;  ma  tha  na 
biodh  duine  sam  bith  cia  be  air  bith  cò  mòr  'sa 
tha  chionta,  fo'  eagal  idir  nach  eil  gu  leòr  ann 
dlieth,  agus  ri  sheachnadh  a  chum  anamsan  a 
thearnadh.  Cha  n-eil  ni  sam  bith  ni's 
coitcheann    do  mhòran,   na   bhi  a'    cur    gràis 

Dè  an  teagamh  ;  ni  a  ta  ro  mhi-iomachuidh 
do  pheacach  sam  bith.  Tha  briseadh  an  lagha 
olc  guleòir,  ach  tha  bhi  cur  uile-dhiongaltais 
gràis  Dè  gu  tearnadh  uaithe  sin  an  teagamh, 
ni's  miosa  na  peacadh,  ma  's  urrainn  ni's  miosa 
na  'm  peacadh  a  bhith. 

Uime  sin  anaim  an.dòchasaich,  oir  's  ann  riut- 
sa  ta  mi  labhairt,  leig  dhiot  t-an-earbsa,  tilg 
dhiot  t-eagal  tràileii,  croch  do  theagamhan  a 
thaobh  so  air  a'  ghàradh ;  agus  creid,  oir  tha 
cuireadh  gu  leòir  agad  g'  a  ionnsaidh,  tha 
abhainn  fa  d'  chomhair.  Agus  do  thaobh  thu 
Dhi  a  dh'easbhuidh  toile,  na  cumadh  sin  air 
dòigh  sam  bith  air  t-ais  thu,  's  e  abhainn  do 
dh'uisge  na  beatha  a  ta  'n  so  ;  sruthaibh  do 
ghràs  agus  do  thròcair.  Tha  e,  mar  thuirt  mi, 
gu  leòir  ann  a  chum  do  chòmhnadh,  oir  bheir 
ghràs  leis  a  dh'  ionnsaidh  an  anma  gach  ni  a  ta 
a  dh'easbhuidh  air.  Air  an  aobhar  sin  cha-n 
eil  ni  sam  bith  agadsa  ri  dheanamh,  tha  mi 
ciallachadh  a  thaobh,  thu-fèin  a  leigheas  o 
eagalan,  agus  o  theagamhan  t'anma  agus  o 
d'  smuaintean  an-dòchasach,  ach  òl  agus  a 
bhi  beò  gu  bràth. 

Anns  an  t-seadhamh  àite,  Ach  ciod  e  so 
uile  do'n  t-saoghal  mharbh  dhaibh-san  leis  an 
toil  a  bhi  marbh  ?  Tha  iad  a'  tilgeadh  an 
diomhanais  fèin  mu'n  cuairt,  mar  a  thilgeas 
clann  an  crice-buill  anns  an  adhar,  gus  an  sleamh- 
naich  an  casan  agus  gu'n  tuit  iad-fèin  sios  do'n 
t-sloc.     Fòghnaidh  so  aisj  an  àm. 


